**VI. OBRAZLOŽENJE UZ GODIŠNJI IZVJEŠTAJ O IZVRŠENJU PRORAČUNA OPĆINE BEDEKOVČINA ZA 2024. GODINU**

**Članak 9.**

Sukladno Zakonu o proračunu predstavničko tijelo donosi godišnji izvještaj o izvršenju proračuna u strukturi koja sadrži:

1. opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije,

2. posebni dio proračuna po organizacijskoj i programskoj klasifikaciji te razini odjeljka ekonomske klasifikacije.

3. izvještaj o zaduživanju na domaćem i stranom tržištu novca i kapitala,

4. izvještaj o korištenju proračunske zalihe,

5. izvještaj o danim jamstvima i izdacima po jamstvima,

6. obrazloženje ostvarenja prihoda i primitaka, rashoda i izdataka.

U Računu prihoda i rashoda evidentirani su prihodi i rashodi na razini odjeljka ekonomske klasifikacije (četvrta razina).

U Računu financiranja i zaduživanja evidentirani su izdaci za financijsku imovinu, izdaci vezani za kreditno zaduženje i otplatu glavnice po primljenim zajmovima, kao i primici.

U posebnom dijelu proračuna evidentirani su rashodi po ekonomskoj klasifikaciji, odnosno rashodi prema nazivima konta te rashodi po programskoj klasifikaciji gdje je izvršenje rashoda i izdataka prikazano po programima, aktivnostima i korisnicima programa na razini odjeljka ekonomske klasifikacije (četvrta razina).

Sukladno Pravilniku o polugodišnjem i godišnjem izvještaju o izvršenju proračuna i financijskog plana („Narodne novine“ 85/2023) u Općem dijelu proračuna iskazuju se podaci o brojčanoj oznaci konta, nazivu konta, odnosno nazivu vrste prihoda ili rashoda, primitka ili izdatka, izvršenje za isto razdoblje prethodne godine (01-12/2023.), izvorni plan, tekući plan (za 01-12/2024.), izvršenje za izvještajno razdoblje (01-12/2024), indeks izvršenja u odnosu na izvršenje istog razdoblja prethodne godine i indeks izvršenja u odnosu na izvorni/tekući plan.

Izvorni plan je plan Proračuna Općine Bedekovčina za 2024. godinu koji je Općinsko vijeće usvojilo na svojoj 34. sjednici održanoj 19. prosinca 2024. godine.

U posebnom dijelu proračuna ne iskazuju se usporedni podaci za isto razdoblje prethodne godine, a samim time ni indeks izvršenja u odnosu na isto razdoblje prethodne godine.

Osnovna svrha izvještaja o izvršenju proračuna je praćenje izvršavanja plana u određenom vremenskom razdoblju (polugodišnje i godišnje).

***O P Ć I D I O***



Ukupni prihodi i primici u izvještajnom razdoblju ostvareni su u iznosu od 7.731.693,87 eura što je 91,21 % godišnjeg plana za 2024. godinu, a ostvarenje prihoda i primitaka u odnosu na isto razdoblje prethodne godine iznosi 109,07 %.

Ukupni rashodi i izdaci u izvještajnom razdoblju izvršeni su u iznosu od 6.940.281,30 eura što je 71,31 % godišnjeg plana za 2024. godinu, a izvršenje rashoda i izdataka u odnosu na isto razdoblje prethodne godine iznosi 118,43 %.

Iz Računa financiranja i zaduživanja vidljivo je da je u 2024. godini planirano zaduživanje u visini od 2.165.000,00 eura, a u razdoblju 01-12/2024. godine realizirano je 1.808.476,49 eura primitaka iz kredita, a otplaćeno 983.163,58 eura.

U izvještajnom razdoblju ostvaren je manjak prihoda i primitaka nad rashodima i izdacima u iznosu od 33.900,34 eura (razlika prihoda i primitaka i rashoda i izdataka).

Preneseni višak prihoda iz prethodne godine iznosi 1.339.021,08 EUR (Općina višak: p.s. 1.217.095,67 plus 83.180,11 promjene u prvom polugodištu= 1.300.275,78, Dječji vrtić višak od 34.485,11 eura i Općinska knjižnica i čitaonica višak od 4.260,19 eur), pa nakon tog uvećanja ostvareni višak prihoda izvještajnog razdoblja iznosi **2.130.433,65 EUR**.

***Račun prihoda***



Ukupno ostvareni prihodi evidentirani u Bilanci prihoda u razdoblju siječanj-prosinac 2024. godine iznose **5.923.217,38 EUR** ili **93,84 %** godišnjeg plana. U usporedbi s istim razdobljem prethodne godine prihodi su ostvareni u visini od **86,36 %.**

***611*** *Udio poreza na dohodak* s ostvarenjem od 3.236.864,21 eura čini 111,62 % proračunskih prihoda. Ostvareni iznos veći je od ostvarenog iznosa u 2024. godini.

***613*** *Prihodi od poreza na imovinu s ostvarenjem* od 126.881,21 eura čine 0,02 % ukupno ostvarenih prihoda i sastoje se od poreza na kuće za odmor, poreza na korištenja javnih površina, poreza na promet nekretnina.

Ova grupa prihoda ostvarena je u visini 81,91 % godišnjeg plana. Prihoda od poreza za kuće za odmor u izvještajnom bilo je 8.638,38 eura. Porez na korištenje javnih površina ostvaren je u iznosu od 6.374,77 eura, a u najvećem dijelu ostvaren je prihod od poreza na promet nekretnina koji je od 01.01.2017. godine u cijelosti prihod JLS, a ostvarenje ovisi o količini sklopljenih kupoprodajnih ugovora za nekretnine na području Općine Bedekovčina. Visina tog poreza iznosi 3 % tržišne vrijednost nekretnine, a plaća ju kupac. U 2024. godini prihodovan je u visini od 111.868,06 eura.

***614*** *Prihodi od poreza na robu i usluge, sastoje se od poreza na potrošnju i poreza na tvrtku.* Planirani su u iznosu od 25.304,00 eura, a ostvareni su u iznosu od 21.869,51 eura. Porez za potrošnju plaća se na potrošnju alkoholnih pića (vinjak, rakiju i žestoka pića) prirodnih vina, specijalnih vina, piva i bezalkoholnih pića u ugostiteljskim objektima, a u koju nije uključen porez na dodanu vrijednost u visini od 3 %. Ukidanjem poreza na tvrtku, planirani i naplaćeni prihod od poreza na tvrtku odnosi se na naplaćene dugove iz ranijih godina.

***633*** *Pomoći proračunu iz drugih proračuna* planiranesu u iznosu od 1.169.200,00 eura, a u izvještajnom razdoblju ostvareno je 1.049.713,45 eura od čega se iznos od 861.038,27 EUR odnosi na prihod iz Državnog proračuna RH -kompenzacijske mjere poreza na dohodak u 2024. godini, a iznos od 140.871,00 eura odnosi se sredstva za fiskalnu održivost dječjih vrtića. Od KZŽ u 2024. godini dobiveno je 3.000 eura za festival Igrajte nam mužikaši, a 2.500,00 eura za književno-recitalnu manifestaciju Susret riječi te 1.604,18 eura za sufinanciranje izgradnje vodovodne mreže u Naselju Stanići. Od Ministarstva prostornog uređenja, graditeljstva i državne imovine prihodovano je 40.700,00 eura za sanaciju ceste Palih boraca.

***634*** *Pomoći od izvanproračunskih korisnika* planirane u iznosu od 19.260 eura, a u 2024. godini nisu ostvareni ovi prihodi.

***636*** *Pomoći proračunskim korisnicima iz proračuna koji im nije nadležan –* planirani prihod u iznosu od 23.800,00 EUR ostvaren je u 2024. godini u visini od 23.024,93 EUR, i to:

- prihod DV, financiranje troškova djece s drugih područja 2.140,93 EUR

- prihod DV, Ministarstvo znanosti, obrazovanja i mladih za Malu školu 2.448,00 EUR

- prihod DV, Ministarstvo znanosti, obrazovanja i mladih – za djecu s teškoćama u razvoju 5.936,00

EUR

- prihod OK, Ministarstvo kulture – knjižna građa 11.600,00 EUR

- prihod OK, Ministarstvo kulture – program Čitateljski klub 300,00EUR

- prihod OK, KZŽ – knjižna građa 600,00 EUR

***638*** *Pomoći iz državnog proračuna temeljem prijenosa EU sredstava* ostvarene su u iznosu od 847.735,20 eura:

- 324.905,44 eura odnosi na uplaćenih 50 % odobrenih sredstava od Ministarstva, znanosti, obrazovanja i mladih za dogradnju i opremanje Dječjeg vrtića Bedekovčina

- 497.762,42 eura odnosi se na uplaćenih 50 % odobrenih sredstava Agencije za plaćanja u poljoprivredi, ribarstvu i ruralnom razvoju za izgradnju Kulturnog centra

- 16.458,61 eura odnosi se na sredstava Agencije za plaćanja u poljoprivredi, ribarstvu i ruralnom razvoju za izgradnju dječjeg igrališta u Lugu Poznanovečkom

- 8.608,73 eura odnosi se na sredstava uplaćena od Optix Infrastructure d.o.o. za PRŠI – eu sredstva putem Ministarstva mora

***641*** *Prihodi od financijske imovine*  ostvareni su od kamata na depozite po viđenju i naplaćenih troškova prisilne naplate u ukupnom iznosu od 4604,81 EUR.

***642*** *Prihodi od nefinancijske imovine* planom proračuna i sukladno proračunskim klasifikacijama razvrstani su u tri izvora financiranja i to kao opći prihodi, vlastiti prihodi i namjenski prihodi. Budući da Proračunom JLS moraju biti evidentirani prihodi i rashodi njihovih proračunskih korisnika, Proračunom Općine Bedekovčina za 2024. godinu obuhvaćeni su prihodi i rashodi njezinih proračunskih korisnika i to Dječjeg vrtića Bedekovčina i Općinske knjižnice i čitaonice Bedekovčina.

Ukupno planirani prihodi od nefinancijske imovine po sva tri izvora iznose 51.236,00 EUR, a u izvještajnom razdoblju njihovo ostvarenje iznosi 25.094,34 eura.

Naknade za koncesije (dimnjačarstvo) ostvarene su u iznosu od 1.498,68 eura, prihodi od zakupa poslovnih objekata u iznosu od 2.852,66 eura, prihodi od spomeničke rente u iznosu od 86,76 EUR, a ostale naknade za korištenje nefinancijske imovine (HT – vodovi) u izvještajnom razdoblju ostvarene su u iznosu od 10.852,35 eura. Naknada za eksploataciju mineralnih sirovina ostvarena je u visini od 5.548,57 eura, a naknada od legalizacije ostvarena je u visini od 379,86 EUR. Naknada za korištenje nefinancijske imovine koja se odnosi na prodaju grobnih mjesta ostvarena je u iznosu od 3.875,46 eura.

***651*** *Prihodi od upravnih i administrativnih pristojbi* planirane su u grupi 31 vlastitih prihoda u visini od 20,00 eura od čega je ostvarenje 0,00 kn (DV Bedekovčina-kotizacije za organizirane seminare). U grupi namjenskih prihoda 43 ovi prihodi odnose se na općinske i gradske upravne pristojbe, prihode od prodaje državnih biljega te na prihod od turističke pristojbe. Od planiranih sredstava na izvoru 43 u planiranom iznosu od 1.250 eura ostvareno je 657,88 eura (96,77 eura općinske upravne pristojbe, 324,11 eura državni biljezi, 237,00 boravišne pristojbe).

***652*** *Prihodi po posebnim propisima* imaju namjensko trošenje i odnose se na prihode od naknade za prenamjenu poljoprivrednog zemljišta, pripadajućeg dijela vodoprivrednog doprinosa, doprinosa za šume te prihoda za sufinanciranje cijene usluge. Od ostvarenog iznosa za izvještajno razdoblje od 213.829,79 eura, iznos od 0,00 eura odnosi se na naknadu za prenamjenu zemljišta, iznos od 31,40 eura odnosi se na dugove od naknade za odlagalište Lesičak koju je plaćalo Komunalno poduzeće Zabok, iznos od 492,31 eura odnosi se na vodni doprinos te prihod, a 28,41 EUR odnosi se na doprinos za šume. Iznos od 210.604,69 eura odnosi se na prihode Dječjeg vrtića Bedekovčina, a iznos od 2.672,98 eura na prihode Općinske knjižnice i čitaonice Bedekovčina. Navedeni prihodi ova dva proračunska korisnika odnose se na prihode od sufinanciranja roditelja za usluge dječjeg vrtića te prihoda od članarine, zakasnina, usluga kopiranja i printanja Općinskoj knjižnici i čitaonici Bedekovčina.

Prihodi po posebnim propisima ostvareni su u visini od 84,13 %.

***653*** *Prihodi od komunalnog doprinosa i komunalne naknade* u proračunskim prihodima čini 4,00 % ukupno naplaćenih prihoda u prošlogodišnjem razdoblju. Ostvarenje ovih prihoda u 2024. godini iznosi 292.088,53 eura, što u odnosu na planiranih 310.400,00 eura iznosi 94,00 %. Ostvarenje se sastoji od:

9.244,15 EUR - komunalni doprinos

282.470,06 EUR - komunalna naknada

374,32 EUR - naknada za korištenje grobnih mjesta (godišnja)

***661*** *Prihodi od prodaje proizvoda i robe te pruženih usluga* odnose se na prihode od opće igraonice Dječjeg vrtića Bedekovčina i najma za prostor za englesku radionicu u ukupnom iznosu od 3.125,00 eura, a u odnosu na planiranih 4.100,00 eura to iznosi 91,07 %.

***663*** *Donacije od pravnih i fizičkih osoba* planirane su u 2024. godini u iznosu od 212.000,00 eura, a ostvarene su u iznosu od 72.657,27 eura ili 34,27 %. Naplaćeni prihod u iznosu od 3.368,96 eura odnosi se na sufinanciranje asfaltiranja nerazvrstanih cesta od strane građana sukladno potpisanim ugovorima o sufinanciranju, a glavnina iznosa u visini od 69.288,31 eura odnosi se na sufinanciranje katastarske izmjere od strane vlasnika parcela.

***681*** *Kazne i upravne mjere* odnose se na naplaćenu kaznu za neočišćeno zemljište, a u protekloj godini naplaćene su u visini od 1.625,83 eura.

***683*** *Ostali prihodi* ostvareni su iznosu od 3.200,51 EUR, a odnose se na razne povrate sredstava.

***71*** *Prihodi od prodaje –* planirani su u visini od 1.150 eura, a ostvareni u iznosu od 244,91 eura.

- **711** prihodi od prodaje zemljišta nisu ostvareni u izvještajnom razdoblju

- **721** prihodi od prodaje građevinskih objekata odnose se na:

-prihod od pripadajućeg dijela (45%) obročne otplate stanova na kojima postoji stanarsko pravo, a u razdoblju 01-12/2024. godine ostvaren je u visini od 244,91 eura

-prodaju stambenih objekta u vlasništvu Općine Bedekovčina, a u izvještajnom razdoblju 2024. godine nije ih bilo

***Račun rashoda***



Prema podacima iz **Bilance rashoda** izvršeni rashodi iznose ukupno **5.957.117,72 EUR** i čine **70,72 %** planiranih sredstava za rashode u 2024. godini. U usporedbi s istim razdobljem prethodne godine rashodi su izvršeni u visini od **104,52 %.**

Sukladno Pravilniku o polugodišnjem i godišnjem izvještaju o izvršenju proračuna Posebni dio proračuna ne sadrži usporedne podatke za izvještajno razdoblje prethodne godine.

***Račun zaduživanja i financiranja***



U **2024. godini** od **izdataka** za financijsku imovinu i otplatu zajmova izvršeno je:

* otplaćena je glavnica u iznosu od 39.551,56 eura za otplatu dugoročnog kredita preko HBOR-a odobrenog u 2020. godini za financiranje projekta Rekonstrukcija javne rasvjete u Općini Bedekovčina primjenom mjera energetske učinkovitosti i zaštite od svjetlosnog onečišćenja
* -otplaćena je glavnica u iznosu od 120.944,16 eura po dugoročnom kreditu Zagrebačke banke odobrenog u 2020. godini za financiranje projekta Dogradnja i rekonstrukcija Dječjeg vrtića Bedekovčina (tzv. II. faza)
* otplaćena je glavnica u iznosu od 497.762,42 eura za otplatu dugoročnog kredita preko HBOR-a odobrenog u 2023. godini za financiranje projekta Rekonstrukcija i prenamjena stare škole u Kulturni centar (prijevremeni povrat iz sredstava dobivenih od Agencije za plaćanja u poljoprivredi, ribarstvu i ruralnom razvoju- 1.dio sredstava)
* otplaćena je glavnica u iznosu od 324.905,44 eura za otplatu dugoročnog kredita preko HBOR-a odobrenog u 2023. godini za financiranje projekta Dogradnja i opremanje Dječjeg vrtića Bedekovčina (prijevremeni povrat iz sredstava dobivenih od Ministarstva znanosti, obrazovanja i mladih - 1.dio sredstava)

U **2024. godini** realizirana su dva zaduživanja, odnosno dva **primitka**:

- primitak u visini od 929.546,66 eura po dugoročnom kreditu koji je u 2023. godini odobren od HBOR-a u iznosu od 1.459.950,89 eura za financiranje projekta Rekonstrukcija i prenamjena stare škole u Kulturni centar

- primitak u visini od 878.929,83 eura po dugoročnom kreditu koji je u 2023. godini odobren od HBOR-a u iznosu od 1.000.000,00 eura za financiranje projekta Dogradnja i opremanje Dječjeg vrtića Bedekovčina

***P O S E B N I D I O***

**Posebni dio** proračuna sadrži tri izvještaja o Godišnjem izvješću o izvršenju proračuna za 2024. godinu i to: *Izvještaj po programskoj klasifikaciji, Izvještaj po ekonomskoj klasifikaciji i Izvještaj po organizacijskoj klasifikaciji*.

Obrazloženje Godišnjeg izvješća vezano je na Posebni dio - Izvještaj po programskoj klasifikaciji.

**RAZDJEL 001: VIJEĆE, NAČELNIK, TIJELA**

**GLAVA 01 Općinsko vijeće**

Za provođenje programa iz nadležnosti Općinskog vijeća rashodi su razvrstani u nekoliko aktivnosti. U razdoblju siječanj-prosinac 2024. godine utrošena su sredstva u iznosu od 31.291,82 EUR ili 82,56 % godišnjeg plana.



Aktivnost Redovan rad Općinskog vijeća realizirana je u iznosu od 20.657,16 eura, a uključuje troškove objave akata u Službenom glasniku u iznosu od 5.592,75 eura, troškove izdavanja Bedekovčanskog glasnika koji su realizirani u iznosu od 8.747,50 eura, troškove naknada vijećnicima i članovima povjerenstava u iznosu od 3.091,87 eura, troškove reprezentacije realizirane u iznosu od 1.897,80 eura i troškove članarine Hrvatskoj zajednici općina koji su u 2024. godini utrošeni u iznosu od 1.327,24 eura.

Aktivnost Sredstva za rad političkih stranaka izvršena je sa 4.624,00 eura, a odnosi se na zakonsku obvezu financiranja političkih stranaka i nezavisnih vijećnika za 2024. godinu.

Aktivnost nagrade i priznanja Općine Bedekovčina u 2024. godini nije realizirana.

Troškovi Dana Općine u izvještajnom razdoblju realizirani su u iznosu od 6.010,66 eura.

**RAZDJEL 001: VIJEĆE, NAČELNIK, TIJELA**

**GLAVA 02 Načelnik**

Od ukupno planiranih sredstava u iznosu od 58.000,00 eura, za program iz djelokruga općinskog načelnika utrošeno je 47.138,86 EUR, a cjelokupni trošak odnosi se na bruto plaću načelnika s pripadajućim naknadama i doprinosima, te na troškove službenog putovanja.



**RAZDJEL 001: VIJEĆE, NAČELNIK, TIJELA**

**GLAVA 03 Jedinstveni upravni odjel**

Ukupni rashodi ove proračunske glave iznose 6.861.850,62 eura i izvršeni su s 71,20 % godišnjeg plana koji iznosi 9.636.800,00 eura.

Obzirom da Općina Bedekovčina ima Jedinstveni upravni odjel, rashodi ovog upravnog tijela provode se kroz više programa i to:

- Program Javna uprava i administracija

- Program Organiziranje i provođenje zaštite i spašavanja

- Program Jačanje gospodarstva

- Program Potpora poljoprivredi

- Program Poticanje razvoja turizma

- Program Građenje komunalne infrastrukture

- Program Održavanje komunalne infrastrukture

- Program Prostorno uređenje i unapređenje stanovanja

- Program Zaštita okoliša

- Program Djeca i mladi

- Program Predškolski odgoj

- Program Osnovnoškolsko i srednjoškolsko obrazovanje

- Program Razvoj sporta i rekreacije

- Program Zaštita, očuvanje i unapređenje zdravlja

- Program Promicanje kulture

- Program Socijalna skrb

- Program Razvoj civilnog društva

- Program Upravljanje imovinom

**1001 Program Javna uprava i administracija**



Za provođenje ovog programa utrošena sredstva iznose 1.435.431,29 eura ili 71,20 % godišnjeg plana koji je odobren u iznosu od 1.909.640,00 eura.

Najveći rashod odnosi se na rashode za zaposlene (bruto plaće, doprinosi na plaće, uskrsnice, regres, naknada za topli obrok, božićnice) koji su u 2024. godini izvršeni u ukupnom iznosu od 185.325,74 eura. Naknade troškova zaposlenima u iznosu od 8.102,27 eura odnose se na dnevnice i troškove prijevoza na službenim putovanjima, na loko vožnju, te na troškove edukacije i seminara.

Rashodi za materijal i energiju i rashodi za usluge vezani su za svu imovinu koja je u vlasništvu ili u korištenju Općine Bedekovčina (društveni domovi, poslovni prostori i dr.), odnosno nisu vezani samo za prostor za obavljanje poslova administrativnog, tehničkog i stručnog osoblja JUO.

Od rashoda za materijal i energiju najviše troškova odnosi se na potrošnju električne energije, plina, benzina i sl. na što je utrošeno 21.104,74 eura. Od rashoda za usluge utrošeno je na usluge promidžbe i informiranja (mediji i oglašavanje oglasa), ukupno 26.042,29 eura. Intelektualne i osobne usluge u visini od 38.128,50 eura odnose se većim dijelom na pravne usluge po ugovoru. Ostale usluge u najvećem dijelu odnose se na rashod koji zakonski pripada Poreznoj upravi (1% poreza na dohodak).

Iznos od 487,50 eura utrošen je za uslugu provedbe objedinjene javne nabave za električnu energiju putem REGEA-e.

Članarina za 2024. godinu Lokalnoj akcijskoj grupi „Zeleni bregi“ isplaćena je u visini od 1.990,84 eura.

Za otplatu kredita utrošeno je u izvještajnom razdoblju ukupno 1.006.843,03 eura.

**1002 Program Organizacija i provođenje zaštite i spašavanja**



Za provođenje programa organizacije i provođenja zaštite i spašavanja utrošeno je ukupno 299.179,35 eura od ukupno planiranih godišnjih sredstava u visini od 312.600,00 eura. Zakonska obveza izdvajanja sredstava za ZJVP, kao i dodatna sredstva za financiranje ZJVP izvršeni su u iznosu od 97.049,78 eura, a obveza prema Vatrogasnoj zajednici Općine Bedekovčina izvršena je u iznosu od 53.100,00 eura.

Za Hrvatsku gorsku službu spašavanja izvršeno je 540 eura.

Za civilnu zaštitu utrošeno je 2.948,32 EUR, a trošak se u iznosu od 843,32 eura odnosi na praćenje propisa i savjetovanje iz područja civilne zaštite, a 2.105,00 eura utrošeno je za servis i pregled skloništa.

Za ulaganja u vatrogasni dom u Brestovcu Orehovičkom utrošeno je 5.000,00 eura.

Program prometne kulture za najmlađe (Jumicar) financiran je u iznosu od 160,00 eura.

Za tiskanje brošure „Alkohol, ovisnost i mladi“ utrošeno je 381,25 eura.

Za ulaganja u vatrogasni dom u Keblu utrošeno je 5.000,00 eura.

Za plaćanje interkalarne kamate za kredit u projektu dogradnje i rekonstrukcije vatrogasnog doma u Bedekovčini, kao i ostalih troškova projekta, isplaćeno je DVD-u Bedekovčina 135.000,00 eura.

Ostali planirani rashodi u ovom izvještajnom razdoblju nisu realizirani.

**1003 Program Jačanje gospodarstva** realiziran je kroz nekoliko aktivnosti i kapitalnih projekata.



Subvencije poduzetnicima po provedenom natječaju isplaćene su u iznosu od 17.985,57 eura.

Za subvencioniranje kamate obrtnicima i poduzetnicima u 2024. godini utrošeno je 4.930,84 eura.

Ugovorna obveza vezana na izgradnju širokopojasnog interneta realizirana je u visini od 6.636,14 eura.

Ostale aktivnosti u izvještajnom razdoblju nisu realizirane.

**1004 Program Potpora poljoprivredi**



Za manifestaciju Sajam vina 2024. godine u izvještajnom razdoblju utrošeno je 31.921,02 eura.

Za manifestaciju Markovo na Strugači 2024. godine u izvještajnom razdoblju utrošeno je 4.960,44 eura.

**1005 Program Poticanje razvoja turizma**



Unutar programa turizma u 2024. godini utrošeno je 13.000,00 eura za rad Turističke zajednice područja „Srce Zagorja“ čiji su potpisnici Grad Zabok, Grad Pregrada, Općina Krapinske Toplice, Općina Sveti Križ Začretje i Općina Bedekovčina.

2.244,93 eura utrošeno je na održavanje Gljivarijade u Bedekovčini, a 1.000,00 eura utrošeno je za sufinanciranje projekata u suradnji s TZP Srce Zagorja.

**1006 Program Građenje komunalne infrastrukture**

Ovaj program izvršen je u visini od 651.286,53 EUR što u odnosu na planirana sredstva od 1.407.640,00 eura iznosi 46,27 %.

Detaljnije obrazloženje ovog programa nalazi se u Izvješću o izvršenju navedenog programa te se kao zasebna točka dostavlja Općinskom vijeću na usvajanje.





**1007 Program Održavanje komunalne infrastrukture**

Ovaj program izvršen je u visini od 507.239,04 eura što u odnosu na planirana sredstva od 561.900,00 eura iznosi 90,27 %.

Detaljnije obrazloženje ovog programa nalazi se u Izvješću o izvršenju navedenog programa te se kao zasebna točka dostavlja Općinskom vijeću na usvajanje.

Veći dio komunalnih poslova ugovoren je s poduzećem Komunalno Bedekovčina d.o.o..



**1008 Program Prostorno uređenje i unapređenje stanovanja**



Unutar ovog programa u 2024. godini podmirena je obveza po ugovoru za VII. Izmjene i dopune Prostornog plana uređenja Općine Bedekovčina.

**1009 Program Zaštita okoliša**



Od planiranih 163.260,00 eura, za potrebe ovog programa u 2024. godini utrošeno je 57.112,29 eura ili 34,98 %.

Iznos od 7.843,75 eura utrošen je za odvoz i zbrinjavanje otpadne plastike s privatne lokacije u postupku prisilnog izvršenja izdanog rješenja.

Rashodi za održavanje zelenih otoka u izvještajnom razdoblju realizirani su u visini od 3.000,00 eura, a ugovorene poslove obavlja Komunalno Bedekovčina d.o.o.

Rashodi higijeničarske službe izvršeni su u visini od 17.811,82 eura, a odnose se na zbrinjavanje napuštenih i uklanjanje uginulih životinja.

Sredstva u visini od 19.856,72 eura utrošena su za naknadu koju smo dužni plaćati Općini Jesenje za odlaganje otpada s područja Općine Bedekovčina na odlagalištu Gorjak u Jesenju.

Za projekt Strategija zelene urbane obnove izdvojeno je 8.600,00 eura.

**1010 Program Djeca i mladi**



Savezu Društva Naša djeca Hrvatska uplaćena je godišnja članarina za projekt Općina prijatelj djece u iznosu 497,71 EUR.

Savjet mladih Općine Bedekovčina utrošio je 652,56 eura, a rashodi se odnose na organizaciju radionice Paint and wine u sklopu Sajma vina na Bedekovčanskim jezerima te na održavanje manifestacije Skok u jesen.

Učenicima koji su sve razrede prošli s odličnim ili postigli izvanredne rezultate na raznim takmičenjima dodijeljene su simbolične novčane nagrade, u ukupnom iznosu od 1.360,00 eura.

Za obilježavanje blagdana Svetog Nikole utrošeno je 2.459,80 eura.

Za plaću logopeda u 2024. godini utrošeno je 12.709,06 eura.

Za Dječji tjedan koji se obilježava prvi puni tjedan u mjesecu listopadu utrošeno je 1.346,66 eura (pokloni prvašićima te posjet djece načelniku).

Stipendije učenicima i studentima u 2024. godini izvršene su u iznosu od 46.620,00 eura.

**1011 Program Predškolski odgoj**



Rashodi ovog Programa planirani su i izvršavaju se kroz dvije aktivnosti koje obuhvaćaju rashode vezane za troškove boravka djece u Dječjem vrtiću Bedekovčina uključujući provođenje programa predškole i troškove sufinanciranja boravka djece u obrtima i drugim dječjim vrtićima. Rashodi ovog Programa također obuhvaćaju dva proračunska projekta – Dogradnju i opremanje Dječjeg vrtića Bedekovčina i Izgradnju područnog dječjeg vrtića u Poznanovcu.

Od planiranog iznosa za program predškolskog odgoja od 2.168.381,00 eura u izvještajnom razdoblju izvršeno je 1.988.852,29 eura ili 91,72 % plana.

*Dječji vrtić Bedekovčina*

S obzirom da su u prihodovnoj strani proračuna iskazani i prihodi Dječjeg vrtića Bedekovčina stoga i ovaj program predškolskog obrazovanja uključuje i sve rashode planirane za obavljanje redovne djelatnosti ovog proračunskog korisnika.

Financijski plan Dječjeg vrtića Bedekovčina iznosi 1.015.684,00 eura, a u izvještajnom razdoblju izvršen je u visini od 925.641,79 eura ili 91,13 % plana.

Rashodi planirani u financijskom planu vrtića obuhvaćaju troškove funkcioniranja vrtića i predškole.

Sukladno Odluci o mjerilima za osiguranje sredstava za zadovoljavanje javnih potreba u djelatnosti predškolskog odgoja učešće financiranja ekonomske cijene dječjeg vrtića od strane Općine iznosilo je:

Plan je rađen je na učešću Općine 60,80 % za prvo dijete, 75 % za drugo dijete, treće i svako daljnje dijete besplatno i na ekonomskoj cijeni od 306 EUR.

Taj je iznos uvećan za troškove po mjerilima za 2024. godinu kao i za troškove neophodne za plaće djelatnika sukladno Odluci o izvršavanju Proračuna Općine Bedekovčina za 2024. godinu. Ujedno je Općina pored navedenog financirala asistente, pripravnike i predškolu.

U razdoblju siječanj-prosinac 2024. godine rashodi Dječjeg vrtića Bedekovčina iznosili su 925.641,79 eura od čega su rashodi za plaće i naknade iznosili 760.451,01 EUR (82,00 %).

Iznos sredstava koje je Općina Bedekovčina u 2024. godini prenijela Dječjem vrtiću Bedekovčina iznosi 666.336,59 EUR.

Iz izvora Pomoći unutar općeg proračuna izvršeni rashodi iznose ukupno 10.703,75 eura, a odnose se dio na materijal za redovan rad vrtića, dio za rad s djecom s poteškoćama u razvoju te dio za predškolu i dio rashoda financiran od drugih gradova i općina za upisanu djecu van područja naše općine.

Općina Bedekovčina sufinancirala je troškove drugim vrtićima za djecu s području Općine Bedekovčina u visini od 31.393,99 eura te troškove obrtima za čuvanje djece u visini od 85.414,29 eura.

Za dogradnju i opremanje Dječjeg vrtića Bedekovčina utrošeno je 8.672,39 eura svojih sredstava i 878.929,83 eura iz kredita.

Za izgradnju vrtića u Poznanovcu utrošeno je u 2024. godini 55.300,00 eura za kupnju zemljišta i to iz sredstava dobivenih za prodaju zemljišta u Poznanovcu (TT kabeli).

**1012 Program Osnovnoškolsko i srednjoškolsko obrazovanje**



Unutar navedenog programa u izvještajnom razdoblju izvršeno je ukupno 29.357,91 eura ili 85,84 % planiranih sredstava.

Za sufinanciranje pomoćnika u nastavi utrošeno je 5.467,44 eura (OŠ Bedekovčina i Centar za odgoj i obrazovanje Krapinske Toplice).

Tekuće i kapitalne pomoći školama u izvještajnom razdoblju isplaćene su u slijedećim iznosima:

1.200,00 eura OŠ Bedekovčina – sufinanciranje troškova za sudjelovanje 3 učenice u Školi

stvaralaštva 34. „Novigradsko proljeće“

600,00 eura – Gimnazija AGM Zabok - sufinanciranje troškova za sudjelovanje 2 učenice u

Školi stvaralaštva 34. „Novigradsko proljeće“

2.515,47 eura – Srednja škola Bedekovčina – pomoć za rad škole

562,50 eura – OŠ Stjepana Radića, Brestovec Orehovički – prijevoz školskog zbora u

nacionalno svetište Karlovac

9.812,50 eura - OŠ Stjepana Radića, Brestovec Orehovički – nabava mrežne opreme

(videonadzor)

Za sufinanciranje programa Centar izvornosti OŠ Bedekovčina isplaćeno je u 2024. godini 4.500,00 eura.

Za sufinanciranje projekta „Danas mali majstori – sutra veliki poduzetnici“ kojeg provodi OŠ Stjepana Radića iz Brestovca Orehovičkog u 2024. godini isplaćeno je 4.700,00 eura.

**1013 Program Razvoj sporta i rekreacije**



Za sport i rekreaciju u 2024. godini izdvojeno je 108.340,00 eura od čega isplatama na račun Sportske zajednice Općine Bedekovčina u visini od 97.000,00 eura.

Za veliku sportsku dvoranu u Bedekovčini nabavljeni su led reflektori u vrijednosti od 11.340,00 eura.

**1014 Program Zaštita, očuvanje i unapređenje**



Za provođenje deratizacije (usluga i nadzor) utrošeno je u 2024. godini 8.450,22 eura.

Humanitarni koncert „Vjeruj u ljubav“ u organizaciji Udruge invalida Bedekovčina sufinanciran je u iznosu od 2.262,48 eura.

**1015 Program Promicanje kulture**

Za zadovoljavanje potreba iz oblasti kulture u 2024. godine utrošeno je ukupno 145.707,49 eura ili 60,45 % godišnje planiranih sredstava koja iznose 241.026,00 eura.



*Općinska knjižnica i čitaonica Bedekovčina*

Sveukupni rashodi aktivnosti vezani na knjižničarsku djelatnost u prošlogodišnjem razdoblju izvršeni su u visini od 76.278,01 eura što na planirana sredstva u visini od 85.000,00 eura iznosi 89,74 %.

Za potrebe funkcioniranja Općinske knjižnice i čitaonice Bedekovčina iz nadležnog općinskog proračuna utrošeno je 76.278,01 eura od čega je za plaće i naknade za zaposlene utrošeno 43.086,41 eura. Za knjige je u izvještajnom razdoblju utrošeno 20.122,33 eura iz tri izvora financiranja.

U izvještajnom razdoblju utrošeno je na manifestacije ukupno 59.348,00 eura.

Donacije župama izvršene su u iznosu od 10.000,00 eura, a rashod se odnosi na donaciju Župi Svetog Leopolda Mandića u Orehovici, Župi Svete Barbare u Bedekovčini i Župi Mače.

U sklopu projekta Historical Castele Parks- Hicaps rashodi u 2024. godini iznosili su 81,48 eura od čega se troškovi za plaće zaposlenih odnose na zaposlene osobe na javnim radovima.

Ostali planirani rashodi u izvještajnom razdoblju nisu izvršavani.

Detaljnije obrazloženje ovog programa nalazi se u Izvješću o izvršenju navedenog programa te je kao zasebna točka dostavljeno Općinskom vijeću na usvajanje.

**1016 Program Socijalna skrb**



Za zadovoljavanje potreba iz oblasti socijalne skrbi u razdoblju 01-12/2024. godine utrošeno je 134.226,13 eura ili 82,30 % godišnje planiranih sredstava za provođenje ovog programa. Sredstva su izvršavana temeljem općinskih akata, pristiglih zahtjeva i zakonskim obvezama kroz nekoliko aktivnosti. Odnose se na razne oblike pomoći u novcu i u naravi socijalno ugroženim obiteljima ili pojedincima, na obvezu redovnog financiranja djelatnosti Crvenog križa, na potpore roditeljima novorođene djece, na zakonsku obvezu plaćanja troškova umrle osobe, na troškove prijevoza učenicima i studentima, na troškove školske kuhinje i sufinanciranje udžbenika, besplatnu školsku kuhinju i drugo.

Detaljnije obrazloženje ovog programa nalazi se u Izvješću o izvršenju navedenog programa te je kao zasebna točka dostavljeno Općinskom vijeću na usvajanje.

**1017 Program Razvoj civilnog društva**



Aktivnosti ovog programa vezane su za financiranje udruga iz oblasti kulture, udruga domovinskog rata, udruga djece i mladih, udruga socijalnih uključivanja i integracije i udruga iz područja gospodarstva.

Realizacija ovih aktivnosti, sukladno osiguranim sredstvima proračuna, vezana je za Pravilnik o financiranju udruga iz proračuna općine Bedekovčina. Sredstva se udrugama po raspisanom natječaju dodjeljuju Odlukom o dodjeli financijskih sredstava za programe i projekte udruga od interesa za opće dobro. U 2024. godini sredstva za rad udrugama po raspisanom natječaju raspoređena su i isplaćena u ukupnom iznosu od 25.470,00 eura.

Planirani rashodi u iznosu od 36.000,00 eura koji se odnose se na financiranje civilnog društva van raspisanog natječaja u izvještajnom razdoblju izvršeni su u visini od 21.573,97 eura.

Za rekonstrukciju i prenamjenu stare škole u kulturni centar u izvještajnom razdoblju utrošeno je 929.546,66 eura iz kredita HBOR-a te 241.320,32 eura iz vlastitih izvora.

**1018 Program Upravljanje imovinom**



Program upravljanje imovinom sastoji se od više aktivnosti i kapitalnih projekata s namjenom održavanja, evidentiranja postojeće imovine ili nabave nove imovine, rashoda za izgradnju nefinancijske imovine i rashoda za dodatna ulaganja na nefinancijskoj imovini.

Za katastarsku izmjeru koja se provodi na području K.O. Komor rashod u 2024. godini iznosio je 53.950,98 eura i evidentiran je na kontu donacija (iz prihoda građana).

Za održavanje zemljišta u vlasništvu Općine koje obavlja poduzeće Komunalno Bedekovčina d.o.o. utrošeno je 24.158,34 eura.

Za troškove procjena nekretnina izdvojeno je 1.147,92 eura.

Za održavanje društvenih domova i prostorija Mjesnih odbora koje obavlja poduzeće Komunalno Bedekovčina d.o.o. utrošeno je 5.000,01 eura.

Za nabavu dugotrajne imovine u 2024. godini izvršeni su slijedeći rashodi u ukupnom iznosu od 23.101,97 eura:

- računala i računalna oprema – za server 11.512,50 eura

- mobiteli 1.166,71 eura

- osobno vozilo Škoda – otkup nakon legalizacije 6.632,76 eura

- ulaganja u računalne programe 3.790,00 eura (evidencija radnog vremena i web stranica)

Za izgradnju centralnog grijanja u društvenom domu u Grabama utrošeno je 6.491,44 EUR.

Za žbukanje društvenog doma u Naselju Sovinjak izdvojeno je 2.700,00 eura.

Ostali planirani rashodi unutar ovog programa u izvještajnom razdoblju nisu izvršeni.