**TOČKA 10.**

**PRIJEDLOG UTVRĐIVANJA PROČIŠĆENOG TEKSTA O PROSTORNOM PLANU UREĐENJA OPĆINE BEDEKOVČINA**



**REPUBLIKA HRVATSKA**

**KRAPINSKO-ZAGORSKA ŽUPANIJA**

**OPĆINA BEDEKOVČINA**

**OPĆINSKI NAČELNIK**



KLASA: 350-03/24-37/01

URBROJ: 2140-8-01-47

Bedekovčina, 08.07.2025. godine

**OPĆINSKOM VIJEĆU**

**OPĆINE BEDEKOVČINA**

**PREDMET: Prijedlog utvrđivanja pročišćenog teksta o prostornom planu uređenja Općine Bedekovčina**

* donošenje, predlaže se

**PRAVNI TEMELJ:** Članak 113. st. 3. Zakona o prostornom uređenju („Narodne novine“ broj 153/13, 65/17, 114/18, 39/19, 98/19, 67/23)

Članak 42. Statuta Općine Bedekovčina (Službeni glasnik Krapinsko- zagorske županije, br. 06/13, 24/14, 29/15 i 14/18,12/21),

Članak VII. Odluke o donošenju VII. Izmjena i dopuna Prostornog plana uređenje Općine Bedekovčina („Službeni glasnik Krapinsko-zagorske županije“ br. 10/25)

**NADLEŽNOST ZA DONOŠENJE**: Općinsko vijeće

**PREDLAGATELJ:** Općinski načelnik

**OBRAZLOŽENJE:**

Člankom VII. Odluke o donošenju VII. Izmjena i dopuna Prostornog plana uređenja Općine Bedekovčina određeno je da će se izraditi i objaviti pročišćeni tekst Odredbi za provedbu sukladno članku 113. Zakona o prostornom uređenju.

Slijedom iznijetog, predlažem donošenje zaključka u predloženom tekstu.

Dodatna obrazloženja za ovu točku dnevnog reda dat će općinski načelnik, Željko Odak.

**OPĆINSKI NAČELNIK**

**Željko Odak**



**REPUBLIKA HRVATSKA**

**KRAPINSKO-ZAGORSKA ŽUPANIJA**

**OPĆINA BEDEKOVČINA**

**OPĆINSKO VIJEĆE**

KLASA: 350-03/24-37/01

URBROJ: 2140-8-02-

Bedekovčina,

**PRIJEDLOG**

Na temelju članka 113. st. 3. Zakona o prostornom uređenju („Narodne novine“ broj 153/13, 65/17, 114/18, 39/19, 98/19, 67/23) i članka 42. Statuta Općine Bedekovčina (Službeni glasnik Krapinsko- zagorske županije, br. 06/13, 24/14, 29/15 i 14/18,12/21), a u svezi članka VII. Odluke o donošenju VII. Izmjena i dopuna Prostornog plana uređenje Općine Bedekovčina („Službeni glasnik Krapinsko-zagorske županije“ br. 10/25), Općinsko vijeće Općine Bedekovčina na sjednici održanoj \_\_\_\_\_\_\_ 2025. godine., utvrdilo je pročišćeni tekst Odredbi za provedbu i grafički dio Prostornog plana uređenja Općine Bedekovčina.

Pročišćeni tekst odredbi za provedbu i grafičkog dijela Prostornog plana uređenja Općine Bedekovčina obuhvaća:

1. Odluku o donošenju Prostornog plana uređenja Općine Bedekovčina („Službeni glasnik Krapinsko-zagorske županije“ br. 18/04). koja je stupila na snagu 22. prosinca 2004.
2. Odluku o izmjenama i dopunama Odluke o donošenju Prostornog plana uređenja Općine Bedekovčina („Službeni glasnik Krapinsko-zagorske županije“ br. 18/06). koja je stupila na snagu 8. prosinca 2006.
3. Odluku o II. izmjenama i dopunama Odluke o donošenju Prostornog plana uređenja Općine Bedekovčina („Službeni glasnik Krapinsko-zagorske županije“ br. 8/08). koja je stupila na snagu 30. travnja 2008.
4. Odluku o III. izmjenama i dopunama Odluke o donošenju Prostornog plana uređenja Općine Bedekovčina („Službeni glasnik Krapinsko-zagorske županije“ br. 11/10). koja je stupila na snagu 24. svibnja 2010.
5. Odluku o IV. izmjenama i dopunama Odluke o donošenju Prostornog plana uređenja Općine Bedekovčina („Službeni glasnik Krapinsko-zagorske županije“ br. 7/12). koja je stupila na snagu 2. svibnja 2012.
6. Odluku o V. izmjenama i dopunama Odluke o donošenju Prostornog plana uređenja Općine Bedekovčina („Službeni glasnik Krapinsko-zagorske županije“ br. 21/15). koja je stupila na snagu 29. rujna 2015.
7. Odluku o donošenju VI. izmjena i dopuna Prostornog plana uređenja Općine Bedekovčina („Službeni glasnik Krapinsko-zagorske županije“ br. 26/19). koja je stupila na snagu 2. srpnja 2019.
8. Odluku o donošenju VII. izmjena i dopuna Prostornog plana uređenja Općine Bedekovčina („Službeni glasnik Krapinsko-zagorske županije“ br. 10/25). koja je stupila na snagu 24. ožujka 2025.

Pročišćeni tekst Odredbi za provedbu objaviti će se u „Službenom glasniku Krapinsko-zagorske županije“.

**Sadržaj pročišćenog grafičkog dijela plana:**

1. Korištenje i namjena prostora 1:25.000

2. Infrastrukturni sustavi 1:25.000

2.1. Prometni – cestovni promet i željeznički promet

2.2. Komunikacijski – pošta i elektroničke komunikacije

2.3. Energetski – plinoopskrba

2.4. Energetski – elektroenergetika

2.5. Vodnogospodarski – vodoopskrba

2.6. Vodnogospodarski – odvodnja otpadnih voda

3. Uvjeti korištenja i zaštite prostora 1:25.000

3.1. Područja posebnih uvjeta korištenja

3.2. Područja posebnih ograničenja u korištenju

4. Građevinska područja 1:5.000

5. Područja detaljnosti UPU-a 1:2.000

Pročišćeni tekst odredbi za provedbu i grafički dio Prostornog plana uređenja Općine Bedekovčina nije predmet objave u Službenom glasniku.

PREDSJEDNICA OPĆINSKOG VIJEĆA

Valentina Pakračić- Jambrek

**PROSTORNI PLAN UREĐENJA OPĆINE BEDEKOVČINA**

(„Službeni glasnik Krapinsko-zagorske županije“ br. 18/04, 18/06, 08/08, 11/10, 7/12, 21/15, 26/19 i 10/25)

**O D R E D B E Z A**  **P R O V E D B U**

(pročišćeni tekst)

**1. POJMOVNIK**

1. POJMOVI - u smislu ovih Odredbi za provedbu, izrazi i pojmovi koji se koriste imaju sljedeće značenje:

**Građevina i njeni dijelovi:**

1. **etaža** jest prostor između podnih i stropnih ili krovnih konstrukcija građevine čija je svijetla visina ovisna o namjeni tog prostora, a u skladu s posebnim propisima
2. **građevina** je građenjem nastao i s tlom povezan sklop, izveden od svrhovito povezanih građevinskih proizvoda sa ili bez instalacija, sklop s ugrađenim postrojenjem, samostalno postrojenje povezano s tlom ili sklop nastao građenjem
3. **prizemlje (P)** je dio građevine čiji se prostor nalazi neposredno na površini, odnosno najviše 1,5 m iznad konačno uređenog i zaravnanog terena mjereno na najnižoj točki uz pročelje građevine ili čiji se prostor nalazi iznad podruma i/ili suterena (ispod poda kata ili krova)
4. **suteren (S)** je dio građevine čiji se prostor nalazi ispod poda prizemlja i ukopan je do 50% svoga volumena u konačno uređeni i zaravnani teren uz pročelje građevine
5. **podrum (Po)** je dio građevine koji je potpuno ukopan ili je ukopan više od 50% svoga volumena u konačno uređeni zaravnani teren i čiji se prostor nalazi ispod poda prizemlja, odnosno suterena
6. **kat (K)** je dio građevine čiji se prostor nalazi između dva stropa, iznad prizemlja
7. **potkrovlje (Pk)** je dio građevine čiji se prostor nalazi iznad zadnjega kata i neposredno ispod kosog ili zaobljenog krova, čija visina nadozida ne može biti viša od 1,2 m
8. **visina građevine** mjeri se od konačno zaravnanog i uređenog terena uz pročelje građevine na njegovom najnižem dijelu do gornjeg ruba stropne konstrukcije zadnjega kata, odnosno vrha nadozida ravnog krova ili potkrovlja, čija visina ne može biti viša od 1,2 m
9. **ukupna visina građevine** mjeri se od konačno zaravnanog i uređenog terena na njegovom najnižem dijelu uz pročelje građevine do najviše točke krova (sljemena)
10. **građevinska (bruto) površina** zgrade je zbroj površina mjerenih u razini podova svih dijelova (etaža) zgrade (Po, S, Pr, K, Pk) određenih prema vanjskim mjerama obodnih zidova s oblogama, osim površine vanjskog dizala koje se dograđuje na postojeću zgradu, a izračunava se na način propisan Zakonom (ZPU) i propisom donesenim na temelju Zakona
11. **oprema** su pojedinačni uređaji, strojevi, procesne instalacije i drugi proizvodi od kojih se sastoji postrojenje ili su samostalno ugrađeni u građevinu radi tehnološkog ili drugog procesa kojemu je namijenjena građevina
12. **postrojenje** je skup svrhovito povezane opreme za obavljanje tehnološkog ili drugog procesa kojemu je namijenjena građevina
13. **pripremni radovi** su građenje privremenih građevina i izvedba drugih radova radi organizacije i uređenje gradilišta, te omogućavanja primjene odgovarajuće tehnologije građenja
14. **postojeća građevina** je građevina izgrađena na temelju građevinske dozvole ili drugog odgovarajućeg akta i svaka druga građevina koja je prema važećim zakonskim propisima s njom izjednačena
15. **rekonstrukcija građevine** je izvedba građevinskih i drugih radova na postojećoj građevini kojima se utječe na ispunjavanje temeljnih zahtjeva za tu građevinu ili kojima se mijenja usklađenost te građevine s lokacijskim uvjetima u skladu s kojima je izgrađena (dograđivanje, nadograđivanje, uklanjanje vanjskog dijela građevine, izvođenje radova radi promjene namjene građevine ili tehnološkog procesa i sl.), odnosno izvedba građevinskih i drugih radova na ruševini postojeće građevine u svrhu njezine obnove
16. **održavanje** građevine je izvedba građevinskih i drugih radova na postojećoj građevini radi očuvanja temeljnih zahtjeva za građevinu tijekom njezinog trajanja, kojima se ne mijenja usklađenost građevine s lokacijskim uvjetima u skladu s kojima je izgrađena
17. **zamjenska građevina** je nova građevina izgrađena na mjestu ili u neposrednoj blizini mjesta prethodno uklonjene postojeće građevine unutar iste građevne čestice, odnosno obuhvata u prostoru, kojom se bitno ne mijenja namjena, izgled, veličina i utjecaj na okoliš dotadašnje građevine
18. **nadstrešnica**: građevina kojom se natkriva određena površina / prostor. Otvorena je sa svih strana (iznimno je zatvorena s jedne ili dvije strane i to kada se postavlja uz glavnu ili pomoćnu građevinu, potporni zid ili među susjedne građevne čestice)
19. **osnovna građevina** je građevina iste osnovne ili pretežite namjene unutar površine određene namjene utvrđene ovim planom
20. **pomoćna građevina (zgrada)** je svaka građevina u funkciji osnovne zgrade, ona koja svojom namjenom upotpunjuje osnovnu zgradu (kao npr. garaže, spremišta, nadstrešnice, kotlovnice za kruto i tekuće gorivo, podzemni i nadzemni spremnici goriva za grijanje i dr.) i služi redovnoj uporabi osnovne zgrade
21. **zgrada** je zatvorena i/ili natkrivena građevina namijenjena boravku ljudi, odnosno smještaju životinja, biljaka i stvari. Zgradom se ne smatra pojedinačna građevina unutar sustava infrastrukturne građevine (trafostanice, pothodnici, mostovi i sl. građevine)
22. **zgrada javne namjene** je zgrada ili dio zgrade koju koristi tijelo javne vlasti za obavljanje svojih poslova, zgrada ili dio zgrade za stanovanje zajednice te zgrada ili dio zgrade koja nije stambena, u kojoj boravi više ljudi ili u kojoj se pruža usluga većem broju ljudi
23. **građevine seoskog turizma** su građevine i građevni sklopovi unutar naselja ili izvan građevinskog područja u okviru obiteljskog poljoprivrednog gospodarstva na posjedu odgovarajuće veličine, a realiziraju se rekonstrukcijom ili prenamjenom postojeće građevine, odnosno izgradnjom nove građevine koja uz stanovanje obuhvaća i ugostiteljsko-turističku djelatnost
24. **poslovne građevine** su građevine u kojima se obavlja pretežito uslužna, trgovačka, komunalno-servisna djelatnost ili u kojima prevladavaju uredske prostorije
25. **istaci** su dijelovi zgrade u višim etažama konzolno istaknuti u odnosu na osnovnu ravninu pročelja zgrade (balkoni, nadstrešnice, polulođe i erkeri). Istaci dubine do 1,5 m na visini od tla većoj od 4 m ne uzimaju se u obzir pri određivanju građevinske linije
26. **lođa** je vanjski prostor pojedine razine zgrade koji je otvoren jednom stranom (na kojoj se nalazi ograda), odnosno zatvoren je s tri strane i natkriven, koji može djelomično konzolno biti izvan ravnine pročelja zgrade
27. **balkon** je vanjski prostor pojedine razine zgrade koji je konzolno istaknut izvan ravnine pročelja zgrade, ograđen ogradom i odvojen je od konačno zaravnanog i uređenog terena
28. **terasa** je vanjski prostor pojedine razine zgrade, površinski obrađena, koji može biti natkriven (i obzidan sa najviše dvije strane) ili nenatkriven (i obzidan sa svih strana)
29. **erker** je dio prostorije na pojedinoj etaži (razini) zgrade izvan ravnine pročelja zgrade. Ako se izvodi u prizemlju zgrade tada se najistaknutiji dio vanjske plohe mora izgraditi na propisanoj građevinskoj liniji. Iznad stropne ploče erkera moguće je izvesti istake, terasu, ravni ili kosi krov
30. **krovni prozor** je otvor koji služi za osvjetljenje prostora potkrovlja i tavana, a izvodi se isključivo u krovnoj ravnini krovišta
31. **krovna kućica** je dio krovne konstrukcije kosog krovišta koji služi za ugradnju okomitog prozora za osvjetljenje prostora potkrovlja ili tavana. Krovne kućice mogu se izvoditi samo s ravnim prozorskim nadvojem. Ne dozvoljavaju se krovne kućice u obliku polukruga ili trokuta. Nadogradnja krovnih kućica smije zauzimati najviše 30% krovne plohe. Nagib krovne plohe nadozidanih krovnih kućica može biti do 45°. Krovne kućice treba izvesti s bočnim vertikalnim zidićima, natkriti dvostrešnim krovićem sljemena okomitog na glavno sljeme kuće ili krovićem odignutim od osnovne plohe krova (na pero). Pokrov treba biti crijep. Iznimno se mogu dozvoliti drugi pokrovi (u boji crijepa ili u tamnoj boji), ali uz valjano stručno arhitektonsko obrazloženje koje mora skrbiti i o očuvanju tradicijske slike naselja.
32. **krovni nadozidni prozor** postavlja se u nastavku krovnog nadozida i služi za osvjetljenje prostora potkrovlja s namjenom. Širina nadozidnog prozora može biti najviše do 1/3 dužine pročelja zgrade, odnosno ne više od 4,00 m
33. **krovni vijenac** je gornji rub stropne konstrukcije zadnjega kata, odnosno vrh nadozida potkrovlja ili ravnog krova
34. **krovni nadozid** je produžetak pročeljnog zida građevine iznad stropne ploče posljednje etaže (razine).

**Gradnja građevina i smještaj na građevnoj čestici:**

1. **građevna čestica** je u načelu jedna katastarska čestica čiji je oblik, smještaj u prostoru i veličina u skladu s prostornim planom te koja ima pristup na prometnu površinu sukladan prostornom planu
2. **građevinsko zemljište** je zemljište koje je izgrađeno, uređeno ili prostornim planom namijenjeno za građenje građevina ili uređenje površina javne namjene
3. **opremanje građevinskog zemljišta** je osiguranje uvjeta za građenje i priključivanje na infrastrukturu kojim se omogućuje građenje i uporaba zemljišta u skladu s namjenom određenom ovim planom
4. **uređeno građevinsko zemljište** je dio građevinskog područja koje je opremljeno za građenje u skladu s ovim Planom
5. **gradilište** je zemljište i/ili građevina, uključivo i privremeno zauzete površine, na kojima se izvodi građenje ili radovi potrebni za primjenu odgovarajuće tehnologije građenja i zaštitu
6. **gradnja** je projektiranje i građenje građevina te stručni nadzor građenja
7. **građenje** je izvedba građevinskih i drugih radova (pripremni, zemljani, konstrukterski, instalaterski, završni, te ugradnja građevnih proizvoda, postrojenja ili opreme) kojima se gradi nova građevina, rekonstruira, održava ili uklanja postojeća građevina
8. **građevinska linija** je linija obvezne gradnje građevine, a mjeri se od najistaknutijeg dijela pročelja izuzev dijelova građevine iz točke 25.
9. **izgrađenost građevne čestice** je tzv. zemljište pod građevinom, odnosno tlocrtna površina građevine. Zemljište pod građevinom je vertikalna projekcija svih zatvorenih, otvorenih i natkrivenih konstruktivnih dijelova građevine osim balkona, na građevnu česticu, uključivši i terase u prizemlju građevine kada su iste konstruktivni dio podzemne etaže.
10. **koeficijent izgrađenosti građevne čestice - kig** je odnos izgrađene površine zemljišta pod građevinom i površine građevne čestice u cijelosti ili dijela čestice koji je planom određen kao građevinsko područje
11. **koeficijent iskorištenosti građevne čestice – kis** je odnos građevinske (bruto) izgrađene površine građevine i površine građevne čestice u cijelosti ili dijela čestice koji je planom određen kao građevinsko područje
12. **regulacijska linija** je granica između građevne čestice osnovne namjene i čestice / površine javne namjene (ulica, pristupni put, trg, igralište, parkovne i druge zelene površine i drugo)
13. **samostojeća građevina** je građevina koja sa svih strana ima neizgrađeni prostor (vlastite građevne čestice ili javnu površinu). Uz samostojeću građevinu može biti prislonjena pomoćna građevina
14. **poluugrađena građevina** je građevina kojoj se jedno bočno pročelje nalazi na rubnoj međi građevne čestice, a uz ostala pročelja je neizgrađeni prostor (vlastite građevne čestice ili javna površina). Uz ovu građevinu može biti prislonjena pomoćna građevina
15. **ugrađena građevina** je građevina kojoj se dvije strane nalaze na međama građevne čestice, a s drugih strana ima neizgrađeni prostor (vlastitu građevnu česticu ili javnu površinu); uz građevinu može biti prislonjena pomoćna građevina
16. **interpolacija ili ugradnja** je gradnja na građevnoj čestici do samog bočnog ruba na obje strane čestice koja se nalazi u pretežito izgrađenom uličnom potezu, odnosno kada na obje susjedne građevne čestice postoji izgrađena građevina.

**Prometna, komunalna i ulična mreža:**

1. **infrastruktura**su komunalne, prometne, energetske, vodne, pomorske, komunikacijske, elektroničke komunikacijske i druge građevine namijenjene gospodarenju s drugim vrstama stvorenih i prirodnih dobara
2. **javna infrastruktura državne i regionalne razine** su građevine i uređaji, kojima neposredno upravljaju pravne osobe s javnim ovlastima u području infrastrukture
3. **druga javna infrastruktura** su građevine regionalne i lokalne razine, kojima se osigurava zajednička opskrba, usluge, odnosno drugi oblici povećanja kvalitete života u naselju ili korisnicima na određenom području
4. **komunalna infrastruktura** su građevine i uređaji infrastrukture lokalne razine, koja se priprema i gradi na temelju posebnog propisa (građevine namijenjene opskrbi pitkom vodom, odvodnji i pročišćavanju otpadnih voda, održavanju čistoće naselja, sakupljanju i obradi komunalnog otpada, te ulična rasvjeta, tržnice na malo, groblja, krematoriji i površine javne namjene u naselju). Jedinica lokalne samouprave / JLS (općina ili grad) u skladu sa svojim potrebama može odrediti i neke druge djelatnosti od lokalnog značenja koje će se smatrati komunalnim djelatnostima, i objekti namijenjeni obavljanju ovih djelatnosti također će se smatrati objektima i uređajima komunalne infrastrukture.
5. **osnovna infrastruktura**je građevina za odvodnju otpadnih voda i prometna površina preko koje se osigurava pristup do građevne čestice, odnosno zgrade odnosno u skladu s važećim zakonskim propisima
6. **prometna površina** je površina javne namjene ili površina u vlasništvu vlasnika građevnih čestica za koje se formira ili površina na kojoj je osnovano pravo služnosti prolaza u svrhu pristupa do građevne čestice
7. **površina javne namjene** je svaka površina čije je korištenje namijenjeno svima i pod jednakim uvjetima (javne ceste, nerazvrstane ceste, ulice, biciklističke staze, pješačke staze i prolazi, trgovi, tržnice, igrališta, parkirališta, groblja, parkovne i zelene površine u naselju, rekreacijske površine i sl.)
8. **zaštitni prostor (pojas)** javnog, komunalnog ili drugog infrastrukturnog sustava je prostor određen posebnim propisima unutar kojega nisu dozvoljeni zahvati u prostoru bez prethodnih uvjeta i drugih potvrda tijela ili osoba određenih posebnim propisima
9. **prostor ceste** (ulice) je prostor između regulacijskih linija građevnih čestica, koji je definiran postojećom građevnom česticom ili je namijenjen formiranju nove čestice za izgradnju prometnice i uređenje pripadajućih javnih prometnih površina. Nova čestica određuje se prema planiranom konačnom poprečnom profilu ceste (prometni trak, rubni trak, bankina, biciklistički trak/staza, pješačka staza, parkiralište, zelena površina, površina za odvodnju)
10. **trasa** je planirani pravac, pravac određen lokacijskom dozvolom ili pravac određen građevinskom dozvolom, na kojemu se smješta uzdužna os građevine
11. **koridor** je planirani prostor koji obuhvaća površinu unutar koje se formira građevna čestica ili smješta građevina za koju se ne određuje građevna čestica.

**2. UVJETI ZA ODREĐIVANJE NAMJENA POVRŠINA NA PODRUČJU OPĆINE**

Ovim Planom obuhvaćeno je područje Općine Bedekovčina koja se sastoji od petnaest naselja: Bedekovčina, Belovar Zlatarski, Brestovec Orehovički, Grabe, Kebel, Križanče, Lug Orehovički, Lug Poznanovečki, Martinec Orehovički, Orehovica, Poznanovec, Pustodol Orehovički, Vojnić-Breg, Zadravec i Židovinjak, kako je utvrđeno Zakonom o područjima županija, gradova i općina u Republici Hrvatskoj.

1. Načela za određivanje namjene površina određenih Planom, koje određuju temeljno urbanističko-graditeljsko i prostorno-krajobrazno uređenje te zaštitu prostora su:
2. 1. načela održivog razvoja
3. 2. načela zaštite kulturnog i prirodnog nasljeđa
4. 3. načela racionalnog, svrsishodnog i razboritog planiranja i korištenja prostora
5. 4. načela optimalnog usklađenja interesa različitih korisnika prostora
6. 5. pravila urbanističke, prostornoplanerske i krajobraznoplanerske struke.
7. Uređivanje prostora unutar obuhvata Plana kao što je izgradnja građevina, uređivanje zemljišta te obavljanje drugih djelatnosti iznad, na ili ispod površine zemlje može se obavljati isključivo u suglasju s ovim Planom, odnosno postavkama koje iz njega proizlaze, kao i na temelju onih odredbi postojećih prostornih planova, koje nisu u suprotnosti s ovim Planom.

Površine za razvoj i uređenje prostora smještavaju se:

* unutar građevinskih područja (građevinska područja naselja i izdvojena građevinska područja izvan naselja)
* izvan građevinskih područja.

1. Građevinska područja razgraničena su na:

* izgrađeni dio (obuhvaća područje određeno prostornim planom koje je izgrađeno)
* neizgrađeni / uređeni dio (obuhvaća područje određeno prostornim planom planirano za daljnji razvoj)
* neizgrađeni / neuređeni dio (obuhvaća područje određeno prostornim planom planirano za daljnji razvoj, ali na kojemu nije izgrađena planirana osnovna infrastruktura).

1. Unutar neizgrađenog/neuređenog dijela građevinskog područja izdavanje akata kojima se odobrava građenje obavlja se prema Urbanističkom planu uređenja za to područje.
2. Razmještaj i veličine površina osnovne namjene prikazani su na kartografskom prikazu br. 1. “Korištenje i namjena prostora” u mjerilu 1 : 25000 te na kartografskom prikazu br. 4. „Građevinska područja“ u mjerilu 1 : 5000.
3. Ovim Planom određene su sljedeće osnovne namjene površina:

a) POVRŠINE ZA RAZVOJ I UREĐENJE PROSTORA NASELJA / GRAĐEVINSKA PODRUČJA NASELJA (GPN)

**Mješovita namjena** – građevinsko područje naselja / bez posebne oznake (u svim naseljima)

**Izdvojene namjene unutar naselja** (u pojedinim naseljima)

Stambena namjena (S)

Mješovita namjena – pretežito stambena (M1)

Mješovita namjena – pretežito poslovna (M2)

Javna i društvena namjena (D)

Zelene površine (Z)

Infrastrukturni sustavi

b) POVRŠINE ZA RAZVOJ I UREĐENJE PROSTORA IZVAN NASELJA (izvan GPN):

IZDVOJENA GRAĐEVINSKA PODRUČJA IZVAN NASELJA (u pojedinim naseljima)

Gospodarska namjena – proizvodna i poslovna (I; Ip1; Ip2)

Gospodarska namjena – površine za istraživanje i eksploataciju mineralnih sirovina (E; EGT)

Gospodarska namjena – peradarska farma (Pf)

Gospodarska namjena – ugostiteljsko turistička (T1, T4)

Sportsko rekreacijska namjena (R1, R5, TR)

Groblje (G)

Odlagalište komunalnog otpada (OK)

Reciklažno dvorište (RD)

Površine infrastrukturnih sustava (IS)

IZGRAĐENE STRUKTURE IZVAN GRAĐEVINSKOG PODRUČJA

* građevine u funkciji obavljanja poljoprivrednih djelatnosti
* građevine vezane uz šumarstvo i lov
* sadržaji rekreacijske namjene
* manje vjerske građevine (kapelice, raspela)
* infrastrukturne građevine i sustavi
* ostala moguća gradnja izvan građevinskog područja

NEIZGRAĐENE POVRŠINE IZVAN GRAĐEVINSKOG PODRUČJA

* poljoprivredno tlo isključivo osnovne namjene: ostalo obradivo tlo (P3)
* šume isključivo osnovne namjene – gospodarske (Š1)
* ostalo poljoprivredno tlo, šume i šumsko zemljište (PŠ)
* vodene površine
* planirana retencija –Grabe Vojsek (V)

1. Osnovnu namjenu ima prostor čije je korištenje podređeno jednoj funkciji. To su poljodjelski i šumski predjeli, prometni pojasevi, gospodarske, izletničke, turističke, sportske i rekreacijske zone. U zonama osnovne namjene mogu se izgraditi i drugi sadržaji, koji proizlaze iz potrebe osnovne namjene, a to se u pravilu odnosi na građevine infrastrukture i vodoprivrede.
2. Prevladavajuću namjenu ima prostor kojega koristi više različitih korisnika, a jedna je od namjena pretežita. Pretežitost namjene definira se u odnosu na zonu, a ne na građevnu česticu. U zonama s prevladavajućom namjenom moguće je preklapanje različitih funkcija, s time da one nisu u međusobnoj suprotnosti. Prvenstveno su to građevinska područja naselja, koja imaju za cilj zadovoljavanje funkcija stanovanja i svih drugih spojivih funkcija sukladnih važnosti i značenju naselja kao što su radne zone, trgovine, zdravstvo, prosvjeta, kultura, šport, uprava, servisi i sl.
3. Na građevnoj čestici za koju je Planom izričito navedena namjena, ne može se obavljati nikakva druga djelatnost ili izgradnja umjesto predviđene.
4. Postojeći zakoniti korisnik prostora nakon stupanja na snagu ovoga Plana može nastaviti koristiti taj prostor na isti način i nadalje sve do konačnog privođenja zemljišta planiranoj namjeni, ukoliko to korištenje nema negativnih utjecaja na okoliš.
5. Granice građevinskih područja utvrđene su u pravilu u granicama katastarskih čestica i prikazane su na kartografskom prikazu br. 4: "Građevinska područja" na katastarskim podlogama u mjerilu 1 : 5000.
6. U slučaju kad granica građevinskog područja nije istovjetna s granicom katastarskih čestica (najčešće je to slučaj kod izrazito dugih čestica ili kod niza nejednako dugih čestica), granica se definira, a po potrebi izvodi i parcelacija čestica, sukladno grafičkom prikazu 4. "Građevinska područja" u kojem se uvažavao kriterij optimalnih dubina čestica, kao i mogućnost otvaranja novih ulica uz koje je moguće obostrano formirati građevne čestice, te u skladu s odredbama za provođenje.
7. Na području obuhvata Plana, parcelacija zemljišta može se odvijati u svrhu formiranja građevnih čestica u skladu s Odredbama za provođenje Plana.
8. Građevinska područja se mogu proširivati na površine koje su se formirale nakon regulacije vodotoka (na mjestu bivših nereguliranih vodotoka), ako su za to ostvareni uvjeti.
9. Građevinsko područje se ne može širiti na zemljišta na kojima su utvrđeni sljedeći čimbenici ograničenja:
10. nepovoljni mikroklimatski uvjeti stanovanja
11. klizišta
12. eksploatacijska polja
13. zemljišta nedovoljne nosivosti
14. predjeli ugroženi elementarnim i drugim nepogodama
15. zemljište s visokim podzemnim vodama
16. plavljena zemljišta
17. šume i šumska zemljišta
18. intenzivno obrađivana poljodjelska zemljišta i druga vrijedna poljodjelska zemljišta
19. zemljišta koja se koriste ili su predviđena za posebne gospodarske aktivnosti
20. područja dometa zagađenja određenim gospodarskim aktivnostima
21. zaštitna područja i druga područja pod zaštitom
22. zemljište koje zbog njegovog položaja nije ekonomično komunalno opremiti.

Unutar svih namjena navedenih ovim planom unutar građevinskih područja (građevinskih područja naselja i izdvojenih građevinskih područja izvan naselja) te izvan građevinskih područja mogu se graditi građevine i uređaji prometne, energetske, komunalne i telekomunikacijske infrastrukture (ceste, nogostupi, biciklističke staze, uređaji za prijenos i distribuciju električne energije, dalekovodi, objekti i uređaji sustava telekomunikacija, objekti u sustavu plinovodne, vodovodne i mreže odvodnje otpadnih voda).

**3. UVJETI ZA UREĐENJE PROSTORA**

**3.1. GRAĐEVINE OD VAŽNOSTI ZA DRŽAVU I ŽUPANIJU**

2. Na području Općine (unutar obuhvata Plana) nalaze se sljedeće građevine **od važnosti za Državu**:

# Prometne građevine

a) Cestovne građevine

* Državna cesta DC 14: Mokrice (DC307) – Dubrava Zabočka – Bedekovčina – Selnica – Podgrađe (DC29)

b) Željezničke građevine

* Željeznička pruga za regionalni promet R201 Zaprešić - Zabok - Varaždin - Čakovec

# Građevine i površine elektroničkih komunikacija

* međunarodni i međužupanijski elektronički komunikacijski vodovi s pripadajućim građevinama
* koridori elektroničke komunikacijske infrastrukture radijskih i televizijskih operatora elektroničkih komunikacija državnog značaja
* građevine namijenjene zaštiti i kontroli radiofrekvencijskog spektra RH

# Energetske građevine

* magistralni plinovod - odvojni plinovod za MRS Bedekovčina DN 150/50

# Vodne građevine

a) Zaštitne i regulacijske građevine

* retencija Graba - Vojsek

# Građevine Ministarstva unutarnjih poslova

* zatvori, kaznionice i odgojni zavodi

# Prirodna i kulturna baština

* zaštićena (zakonom) kulturna dobra
* zaštićena (zakonom) prirodna dobra.

# Ostale građevine

* golf igrališta s 18 i više rupa ili površine veće od 40 ha, sa ili bez smještajnih kapaciteta
* građevine planirane na izdvojenim građevinskim područjima državnog značaja (gospodarske, javne ili druge namjene, istražni koridori i površine za planiranje građevina od važnosti za državu)
* građevine i drugi zahvati u prostoru u sklopu strateških investicijskih projekata RH određeni prema posebnom zakonu: odvodnja otpadnih voda iz općine sastavni je dio Sustava prikupljanja i odvodnje otpadnih voda aglomeracije Zabok sa uređajem za pročišćavanje otpadnih voda na području Grada Oroslavja (NN 74/17 od 28.07.2017.)

1. Građevinama od važnosti za Državu smatraju se i građevine i zahvati za koje je posebnim propisima određena obveza utvrđivanja objedinjenih uvjeta zaštite okoliša.
2. Na području Općine (unutar obuhvata Plana) nalaze se sljedeće građevine **od važnosti za Županiju** (osim navedenih građevina od važnosti za Državu navedenih u ovom članku):

# Prometne građevine

a) Cestovne građevine

* Županijska cesta ŽC 2264: Zabok (D1) – Bračak – Bedekovčina - Poznanovec – Zlatar Bistrica (D29)
* Županijska cesta ŽC 2162: Ciglenica Zagorska (Ž2159) - Brestovec Orehovički (Ž2164)
* Županijska cesta ŽC 2164: Orehovica - Lug Orehovički (Ž2165)
* Županijska cesta ŽC 2165: V. Komor (Ž2125) - Grabe - Bedekovčina (Ž2264)
* Županijska cesta ŽC 2166: Mirkovec (Ž2159) - Bedekovčina (Ž2664)
* Županijska cesta ŽC 2167: Kebel - Lug Orehovički (Ž2165)
* Županijska cesta ŽC 2168: Mače (D29) - Poznanovec (Ž2264)
* Županijska cesta ŽC 2198: Bedekovčina (Ž2264) - D. Stubica (D307)
* Županijska cesta ŽC 2201: Poznanovec(Ž2264) - Banščica(D307)
* Županijska cesta ŽC 2242: Veliki Bukovec - Poznanovec (Ž2264)
* Lokalna cesta LC 22048: Vojnić Breg - Martinec Orehovički (Ž2162)
* Lokalna cesta LC 22050: Židovinjak - Ž2166

# Energetske građevine

a) Elektroenergetske građevine

* postojeći i planirani dalekovodi, TS postrojenja i rasklopna postrojenja napona 35 kV

b) Građevine za transport plina

* MRS Bedekovčina

# Vodne građevine

a) Građevine za korištenje voda

* Vodoopskrbni sustavi kapaciteta od 20 do 100 l/s

b) Građevine za zaštitu voda

* Sustavi i uređaji za pročišćavanje otpadnih voda kapaciteta od 5000 do 25000 ES

# Građevine društvenih djelatnosti

* Srednja škola u Bedekovčini
* Osnovne škole
* Dječji vrtić i jaslice
* Ostale prosvjetne, zdravstvene i socijalne ustanove

# Prirodna i kulturna baština

* zaštićena (evidentirana Planom) kulturna i prirodna dobra

# Eksploatacija mineralnih sirovina

* eksploatacijska polje opekarske gline i kamena

1. Ukoliko na trasama, odnosno lokacijama građevina navedenim u ovom članku postoje građevine izgrađene sukladno propisima, istima se dozvoljava rekonstrukcija u obimu nužnom za život i rad određena poglavljem 10.3.

**3.2. GRAĐEVINSKA PODRUČJA NASELJA (GPN)**

3.2.1. OPĆE ODREDBE

2. Građevinska područja naselja prikazana su i utvrđena na kartografskom prikazu br.: 1. “Korištenje i namjena prostora” u mjerilu 1 : 25000 i 4. “Građevinska područja” u mjerilu 1 : 5000.
3. Građevinska područja naselja smatraju se površinama mješovite namjene (utvrđene Planom za sva naselja), te površinama definiranih, izdvojenih namjena unutar naselja (utvrđene Planom za pojedina naselja), a primarno su predviđena za razvoj i uređenje naselja.
4. Naselja su prostorne strukture namijenjene izgradnji građevina i uređenju površina za osiguranje stanovanja i spojivih gospodarskih i društvenih djelatnosti, ovisno o veličini i značaju pojedinog naselja u sastavu Općine. Naselja se od okolnog prostora razgraničavaju granicama građevinskog područja naselja.
5. Unutar građevinskih područja naselja Planom je utvrđeno razgraničenje na:
6. izgrađeni dio (utvrđen tijekom izrade Plana) i
7. uređeni i neuređeni neizgrađeni dio (za daljnji razvoj planirane namjene).
8. Unutar građevinskih područja naselja Planom su određene površine sljedećih namjena:
9. mješovita namjena / bez posebne oznake

* izgrađeni dio
* neizgrađeni dio / uređeni

1. stambena namjena (S)

* izgrađeni dio
* neizgrađeni dio / uređeni

1. mješovita namjena – pretežito stambena (M1)

* izgrađeni dio
* neizgrađeni dio / uređeni
* neizgrađeni dio / neuređeni

1. mješovita namjena – pretežito poslovna (M2)

* izgrađeni dio
* neizgrađeni dio / uređeni

1. javna i društvena namjena (D)

* izgrađeni dio
* neizgrađeni dio / uređeni

1. zelene površine (Z)
2. infrastrukturni sustavi
3. Građevine svih namjena unutar građevinskog područja naselja te u definiranim zonama naselja, grade se prema uvjetima ovih Odredbi. Zatečene građevine mogu se rekonstruirati, dograđivati i održavati prema uvjetima ovih Odredbi.
4. Postojeća (zakonito izgrađena) građevina može se zadržati prema zatečenom stanju bez obzira na manju površinu građevne čestice, višu izgrađenost i iskorištenost građevne čestice, veću visinu građevine te manju udaljenost do međa ili regulacijske linije u odnosu na odredbe ovog Plana.
5. Rekonstrukciju postojeće (zakonito izgrađene) građevine moguće je realizirati u okvirima zatečenog stanja bez obzira na manju površinu građevne čestice, višu izgrađenost i iskorištenost građevne čestice, veću visinu građevine te manju udaljenost do međa ili regulacijske linije u odnosu na odredbe ovog Plana.
6. Ukoliko se postojeća (zakonito izgrađena) građevina nalazi na manjoj udaljenosti od granice građevne čestice, od one propisane Planom, dogradnja i nadogradnja iste moguća je na udaljenosti od granice građevne čestice koja je propisana za novu gradnju. Nadogradnja potkrovlja moguća je na postojećoj udaljenosti od granice građevne čestice prema susjednoj građevnoj čestici, uz zadovoljavanje propisane visine građevine.
7. Dozvoljava se gradnja zamjenskih građevina na česticama manjim, jednakim ili većim od propisanih te se izvodi po pravilima za novu gradnju s tim da se postojeći parametri veći od propisanih (viša izgrađenost i iskorištenost građevne čestice, veća visina) mogu zadržati, ali bez daljnjeg povećanja. Postojeće manje udaljenosti do dvorišnih međa mogu se zadržati ukoliko se izgradnjom ne bi mogli postići propisani uvjeti za udaljenosti od međa i udaljenosti između susjednih građevina.
8. Dozvoljava se gradnja jednostavnih građevina sukladno Pravilniku o jednostavnim građevinama ukoliko ista nije u suprotnosti s odredbama Plana.
9. U obiteljskim stambenim/stambeno-poslovnim građevinama, obiteljskim građevinama seoskog turizma te u višestambenim građevinama mogu se smještavati: stambene, poslovne/gospodarske funkcije (ako zadovoljavaju uvjete koeficijenta izgrađenosti i uvjete zaštite). Namjena građevine određuje se prema (po površini) prevladavajućoj funkciji.
10. Unutar građevinskog područja naselja moguća je gradnja gospodarskih sadržaja u svrhu obavljanja poljodjelske djelatnosti (vinogradarske klijeti/poljodjelske kućice i vinogradarski podrumi) na čestici odgovarajuće kulture (vinograd, voćnjak) prema uvjetima ovih Odredbi. Za određivanje površine kulture zbraja se dio čestice u građevinskom području i dio čestice izvan građevinskog područja. Na dijelu čestice unutar građevinskog područja (buduća novo formirana građevna čestica) koji je dubine do 20 m od puta, građevina se može graditi na rubu građevinskog područja/na budućoj međi s česticom svoje kulture te na toj strani imati otvore).
11. Na sve vrste građevina koje se mogu graditi unutar zona određenih ovim planom, te građevina izvan građevinskog područja, moguća je postava foto naponskih ćelija, solarnih kolektora te drugih tehnoloških inovativnih rješenja za korištenje alternativnih izvora energije.
12. Pojedinačna građevna čestica sa zakonito izgrađenom stambenom zgradom, koja je ostala izvan utvrđenih građevinskih područja naselja, a njen smještaj nije suprotan kriterijima određenim u članku 8. stavak 5., smatrat će se izdvojenim dijelom građevinskog područja te se može dograditi, rekonstruirati i obavljati na istoj druge zahvate prema ovim Odredbama.
13. Pojedinačna građevna čestica sa zakonito izgrađenom stambenom zgradom, a nalazi se unutar zone druge namjene, smatrat će se izdvojenim dijelom građevinskog područja čija se tlocrtna površina može povećati dogradnjom do 15 m2 radi poboljšanja uvjeta stanovanja (dogradnja kuhinje, kupaonice i/ili drugih prostorija).
14. Ako je građevina iz stavka 2. ovoga članka manja od 45 m2 tada se ona može dograditi do površine od 45 m2, uz dodatno proširenje sukladno stavku 2. ovoga članka.
15. Za građevne čestice iz stavka 1. ovoga članka, dozvoljava se izgradnja i pomoćne građevine u domaćinstvu, prema uvjetima ovih odredbi za pomoćne građevine.
17. Parceliranje, projektiranje i izgradnja građevina u naseljima moguća je:
18. a) isključivo unutar građevinskih područja naselja
19. b) u skladu s odredbama ovoga Plana
20. c) u skladu s planiranom namjenom.
21. U građevinskom području naselja ne smiju se graditi građevine koje bi svojim postojanjem ili uporabom ugrožavale život i rad ljudi u naselju ili ugrožavale vrijednost čovjekove okoline, niti se smije zemljište uređivati ili koristiti na način koji bi izazvao takve posljedice.
23. Građevnom česticom smatra se zemljište, koje po površini i obliku odgovara uvjetima ovoga Plana utvrđenim za izgradnju građevina, a ima neposredan pristup s prometne površine koja je najmanje širine 3,0 m u planiranom dijelu građevinskog područja, ili prema zatečenim uvjetima na terenu u izgrađenim dijelovima građevinskog područja. Iznimno građevnom česticom se može smatrati i zemljište koje ima posredan pristup (vlastiti pristup) na prometnu površinu (ulicu), ali isti ne smije biti dulji od 80 m i dozvoljen je samo za jednu građevnu česticu.
24. Najmanja širina čestice na dijelu s kojeg se ostvaruje pristup na javnu prometnicu mora biti 3 m.
25. Oblik i veličina građevne čestice mora omogućiti smještaj građevina planirane namjene, vrste, oblika, veličine, kapaciteta i sl. u zadanim mjerama korištenja, te omogućiti zaštitu prostora.
26. Zemljište nužno za redovnu uporabu postojeće građevine za koju nije utvrđena građevna čestica čini površina ispod građevine i pojas zemljišta oko građevine koji sa istom čini prostornu i funkcionalnu cjelinu širine 3,0 m, osim ako je predmetna građevina locirana bliže susjednoj čestici ili javnoj (prometnoj, zelenoj) površini, kada se zadržava postojeća udaljenost koja može biti i manja od 3,0 m, pri čemu predmetno zemljište mora imati osiguran pristup (kolni ili pješački) na javnu prometnu površinu.
27. Pristup svim javnim dijelovima površina i građevina mora biti izveden u skladu s „Pravilnikom o prostornim standardima, osiguranju pristupačnosti građevina osobama s invaliditetom i smanjene pokretljivosti“.
28. Uvjeti izgradnje i uređenja površina u okviru GPN-a iz točke 3.2.1. i 3.2.2. kojima su opisani temeljni pojmovi i uvjeti predstavljaju opće odredbe koje se primjenjuju na sve zgrade ako ostalim odredbama Plana za pojedine namjene, površine i područja nije određeno drugačije.

3.2.2. UVJETI SMJEŠTAJA I GRADNJE GRAĐEVINA TE UREĐENJE POVRŠINA UNUTAR GRAĐEVINSKOG PODRUČJA NASELJA **MJEŠOVITE NAMJENE (bez posebne oznake)**

**Građevinska područja naselja** (GPN) **mješovite namjene** (bez posebne oznake) pretežito su stambene namjene sa svim pratećim namjenama i sadržajima prihvatljivima naselju, koji su u funkciji zadovoljenja standarda stanovanja u naselju i koji su spojivi sa stanovanjem. Unutar građevinskih područja naselja mješovite namjene predviđene su:

1. površine i građevine stambene i mješovite namjene
2. površine i građevine javne i društvene namjene (upravne, socijalne, zdravstvene, predškolske, školske, kulturne, vjerske i sl. namjene te vatrogasnog doma)
3. površine i građevine gospodarske - proizvodne i/ili poslovne namjene (ugostiteljsko-turističke, uslužne, trgovačke, za proizvodnju manjeg opsega i zanatske, za proizvodnju i preradu te pakiranje i skladištenje prehrambenih proizvoda, komunalno-servisne, manja parkirališta za transportna vozila s pratećim garažnim i skladišnim prostorom) bez nepovoljnih utjecaja na život u naselju
4. površine prometnih građevina i pojaseva s površinama za promet u mirovanju (parkirališta)
5. površine ostalih infrastrukturnih građevina i uređaja bez nepovoljnih utjecaja na život u naselju
6. parkovne površine, sportsko-rekreacijske površine, dječja igrališta i slične površine
7. površine, građevine i sadržaji gospodarske namjene u svrhu obavljanja poljoprivredne djelatnosti
8. površine i građevine za proizvodnju energije iz alternativnih/obnovljivih izvora (foto naponske ćelije, solarni kolektori te druga tehnološki inovativna rješenja za korištenje alternativnih izvora energije) postavljene na čestici osnovne zgrade i/ili na zgradi
9. druge namjene i sadržaji koji nisu nespojivi s osnovnom stambenom namjenom, a služe za funkcioniranje naselja i u svrhu uređenja i zaštite okoliša.

Namjena osnovne građevine (građevina osnovne namjene), na građevnoj čestici unutar građevinskog područja naselja, određena je udjelom površine određene namjene u ukupnoj građevinskoj bruto površini (GBP) građevine. Građevine osnovne namjene prema namjeni mogu biti:

a) stambene namjene (stambene građevine i višestambene građevine)

b) mješovite namjene (stambeno-poslovne odnosno poslovno-stambene građevine – jedna namjena je pretežita)

c) gospodarske namjene: ugostiteljsko-turističke (restoran, hotel, prenoćišta i slično), poslovne (uslužne, trgovačke, komunalno-servisne), proizvodne manjeg opsega i zanatske građevine, građevine za proizvodnju i preradu te pakiranje i skladištenje prehrambenih proizvoda, manja parkirališta za transportna vozila s pratećim garažnim i skladišnim prostorom

d) javne i društvene namjene (upravne, socijalne, zdravstvene, školske i predškolske, kulturne, vjerske i sl. te vatrogasni dom)

e) posebne namjene

f) sportsko-rekreacijske namjene

g) infrastrukturne građevine.

1. Na jednoj građevnoj čestici u građevinskom području naselja mješovite namjene (bez posebne oznake) može se graditi:

a) jedna osnovna građevina i

b) pomoćne građevine.

1. Na građevnoj čestici za izgradnju obiteljske stambene ili stambeno-poslovne građevine kao osnovne građevine, mogu se graditi:
2. pomoćne građevine
3. poljoprivredne gospodarske građevine u domaćinstvu sa i bez izvora onečišćenja
4. mala poslovna i/ili proizvodna građevina.
5. U sklopu građevine i/ili građevne čestice obiteljske stambene ili stambeno-poslovne namjene omogućava se realizacija poslovnog prostora za djelatnosti bez negativnog utjecaja na okoliš (tihe i čiste djelatnosti bez opasnosti od požara i eksplozije): sadržaji kao u članku 24. stavku 1. podstavak a.
6. Osim građevina iz stavka 1. i 2. ovoga članka, na čestici osnovne građevine mogu se graditi i druge (sporedne) građevine koje služe za redovitu uporabu osnovne građevine:

a) pretežito podzemne (ukopane) i nadzemne građevine (spremnici ukapljenog plina ili nafte, cisterne za vodu i sl.)

b) otvorena (ali i nenatkrivena) dječja i sportska igrališta koja su cijelom svojom površinom oslonjena na tlo, otvoreni bazeni i sl.

c) ograde, pergole (brajde, odrine), prostor za odlaganje kućnog otpada, parterna uređenja (staze, platoi, parkiralište, stube na kosom terenu)

d) solarni kolektori/fotonaponske ćelije na terenu građevne čestice i gradnja pomoćnih građevina koje služe za proizvodnju energije iz alternativnih izvora.

1. Na stambenoj građevnoj čestici u zoni iz stavka 2. ovoga članka, moguće je izgraditi poslovnu, i/ili gospodarsku građevinu prije stambene građevine, uz uvjet da se za stambenu građevinu, u postupku ishođenja propisanih akata za građenje, rezervira prostor za stambenu građevinu.
2. Stambene, poslovne, gospodarske i pomoćne građevine ili prostori, mogu se u cijelosti ili djelomično prenamijeniti u druge namjene, koje su navedene ovim stavkom, a unutar gabarita u skladu s odredbama Plana propisanih za vrstu građevine temeljem koje je građevina izgrađena. Potrebno je zadovoljiti uvjet o dozvoljenom broju pojedinih građevina na čestici, te osigurati potreban prostor za smještaj vozila.
3. U zoni mješovite namjene moguća je izgradnja građevina za bavljenje seoskim turizmom ako se za to osiguraju potrebni uvjeti. Za istu namjenu moguće je prenamijeniti i postojeće građevine na čestici pri čemu se smještajne jedinice ne računaju kao stambene. Moguća je i gradnja zasebnih smještajnih jedinica uz zadovoljenje koeficijenta izgrađenosti čestice za zonu mješovite namjene.
4. Unutar građevinskog područja naselja, u zoni mješovite namjene dozvoljena je izgradnja, zamjenska izgradnja, prenamjena i rekonstrukcija građevina s društvenim i drugim javnim sadržajima.
5. Unutar mješovite zone moguće je uređenje parkovnih i zaštitnih zelenih površina u svrhu uređenja i zaštite okoliša.
6. U sklopu površina mješovite namjene moguće je uređenje i izgradnja:

* kolnih i pješačkih putova, biciklističkih staza, parkirališta
* drugih uređaja i objekata infrastrukture
* sportsko-rekreacijskih površina i igrališta (dječjih i sportskih)
* postavljanje privremenih objekata (kioska, paviljona i drugog mobilijara).

Prostornim planom, građevine stambene namjene dijele se na:

* stambene građevine (obiteljska kuća/stambena zgrada i stambeno-poslovna zgrada), sadrži najviše 3 (tri) stambene jedinice
* višestambene građevine (višestambena zgrada i višestambeno-poslovna zgrada), sadrži više od 3 (tri) stambene jedinice.



Stambena građevina ne može biti manja od 45 m2 tlocrtne površine.

1. Pomoćne građevine uz stambenu građevinu, koje služe za potrebe domaćinstva su: garaže za vozila, ljetne kuhinje, vrtne sjenice i nadstrešnice, zatvoreni i/ili natkriveni bazeni, spremišta sitnog alata i radionice, drvarnice, šupe, kotlovnice i slične građevine.
2. Pomoćne građevine uz višestambenu građevinu i građevinu mješovite, poslovne te javne i društvene namjene su: garaže za vozila, vrtne sjenice i nadstrešnice, zatvoreni i/ili natkriveni bazeni, drvarnice, kotlovnice i slične građevine.
3. Građevinska linija pomoćnih građevina treba biti najmanje 5,0 metara od regulacijske linije. Pomoćne građevine mogu biti prislonjene uz dvorišno pročelje stambene zgrade na istoj građevnoj čestici. Materijalima i oblikovanjem moraju biti usklađene sa stambenom zgradom uz koju se grade.
4. Gospodarske građevine (vezane uz poljoprivredu i djelatnosti OPG-a), u smislu gospodarstava unutar građevinskog područja naselja / mješovitih, pretežito stambenih čestica, vezane su isključivo uz poljoprivrednu djelatnost.
5. Građevinama iz stavka 1. smatraju se:

a) bez izvora zagađenja: šupe, kolnice, sjenici, ljetne kuhinje, spremišta (za smještaj poljodjelskih plodina i proizvoda, stočne hrane, poljodjelskih strojeva, alata i dr.), staklenici, plastenici, sušare (pušnice), građevine za tih i čist rad za potrebe domaćinstva, preradu proizvoda OPG-a i sl.

b) s potencijalnim izvorom zagađenja: staje, svinjci, kokošinjci, kunićnjaci, manji objekti za uzgoj krznaša, pčelinjaci, psetarnice i druge građevine za uzgoj, držanje i/ili tov drugih vrsta životinja te gnojišne jame i sl.

2. U građevinskom području mješovite namjene mogu se uz stambene i stambeno-poslovne građevine graditi i male gospodarske, odnosno poslovne građevine te ugostiteljsko – turističke građevine na zasebnim česticama, a uz sljedeće uvjete:

* djelatnost svojom tehnologijom ne smije ugrožavati kvalitetu života na susjednim građevnim česticama ili u naselju,
* izgrađenost, oblik i veličina građevne čestice i oblikovanje građevina te drugi uvjeti gradnje, utvrdit će se i urediti prema uvjetima za izgradnju poslovnih građevina,
* proizvodne i poslovne građevine koje nisu kompatibilne sa stambenom namjenom (djelatnosti koje ugrožavaju kvalitetu života s aspekta zaštite zraka, vode, tla te zaštite od buke sukladno važećim propisima) mogu biti predviđene samo u zonama gospodarske namjene
* Ugostiteljsko - turističkim građevinama smatraju se: hoteli, pansioni, hosteli, restorani, bufeti, kampovi i druge građevine u funkciji turizma, a mogu se graditi u sklopu ili uz stambenu građevinu ili kao samostalne poslovne građevine na zasebnim građevnim česticama. Smještajni kapaciteti ograničava se na maksimalno 50 ležaja za pojedinu građevinu.

1. Tihe i čiste djelatnosti mogu se obavljati i u sklopu stambene građevine, ukoliko za to postoje tehnički uvjeti.
2. Bučne i potencijalno opasne djelatnosti lociraju se isključivo u gospodarskim zonama (proizvodne zone, komunalno-servisne zone).
3. Bučne i potencijalno opasne djelatnosti ne mogu se locirati na česticama stambenih i višestambenih nizova.
4. Parkirališni prostor potreban uz poslovne sadržaje iz ovoga članka vlasnik mora osigurati na čestici ili na susjednoj čestici, a izuzetno na javnoj površini, uz prethodno odobrenje Općine ili pravne osobe koja upravlja javnom površinom.

Ostale građevine - KIOSCI, NADSTREŠNICE I POKRETNE NAPRAVE, REKLAMNI PANOI

1. Unutar građevinskog područja naselja se mogu postavljati kiosci, montažni objekti, pokretne naprave i druge konstrukcije privremenih obilježja (reklamni panoi, oglasne ploče, reklamni stupovi i sl.) kao i ostala urbana oprema.
2. Za postavu kioska, montažnih objekata, pokretnih naprava i drugih konstrukcija privremenih obilježja iz stavka 1. ovoga članka izdaju se dozvole u skladu s propisima te ovom Odlukom, Odlukom o komunalnom redu, te drugim odgovarajućim aktima za područje Općine. Preporuča se da Općina odabere jedinstven tip kioska koji će se postavljati na prostoru Općine.
3. Kiosci su tipski ili posebno projektirani manji montažni ili pokretni objekti, a služe za prodaju novina, duhana, galanterije, voća i povrća i drugih proizvoda, kao i za pružanje manjih ugostiteljskih ili obrtničkih usluga i slično.
4. Kiosci se mogu postavljati kao samostalne građevine ili kao funkcionalna cjelina od nekoliko povezanih kioska na javnim površinama, površinama u vlasništvu Općine, kao i na privatnim česticama.
5. Pokretnim napravama smatraju se, stolovi, klupe, stolci, automati za prodaju napitaka, cigareta i sl. robe, hladnjaci za sladoled, ugostiteljska kolica, peći za pečenje plodina, drvena spremišta za priručni alat i materijal komunalnih organizacija, sanduci za čišćenje obuće, vage za vaganje ljudi, sanduci za glomazan otpad i slične naprave, pokretne ograde i druge naprave, postavljene ispred građevina s ugostiteljskom odnosno zanatskom namjenom, te šatori u kojima se obavlja promet robom, ugostiteljska djelatnost i privremene zabavne manifestacije, te prijenosni WC-i i sl. Pokretne naprave postavljaju se temeljem odobrenja nadležnog tijela općine, odredaba ovog Plana i drugih odgovarajućih odluka.
6. Svaki pojedini kiosk ili pokretna naprava, kao i grupa istih, mora biti smještena tako da je na primjeren način omogućena opskrba, da ni u kojem pogledu ne umanjuju preglednost prometnica, ne ometaju promet pješaka i vozila, ne otežavaju održavanje i korištenje postojećih pješačkih, prometnih I komunalnih građevina.
7. Reklamni panoi, oglasne ploče, reklamni stupovi mogu se postavljati na javnim i privatnim česticama, unutar i izvan građevinskog područja naselja, prema Općinskim odlukama te uz zakonske i druge propise i druge uvjete koji određuju udaljenosti navedenih konstrukcija od građevina prometne, komunalne infrastrukture.

# 

**3.2.2.1. Veličina i izgrađenost čestice, smještaj građevina na čestici**

1. U građevinskom području naselja građevina se može graditi:

a) odmaknuto od bočnih međa – tj. kao samostojeća građevina

b) na jednoj bočnoj međi – tj. kao poluugrađena građevina, na način da se jednom svojom stranom prislanja na granicu susjedne građevne čestice ili sa susjednom građevinom na toj međi čini sklop dvojne građevine ili završetak niza zgrada

c) na obje bočne međe (kao interpolacija tj. ugradnja u postojeću izgradnju ili dio planiranog niza) – tj. kao ugrađena građevina.

1. Ovim Planom niz je definiran s minimalno 3, a maksimalno 6 građevinskih stambenih jedinica.
2. Zgrade različite namjene na istoj čestici mogu se graditi povezano.
4. Veličina građevne čestice za građenje stambenih, stambeno-poslovnih i poslovnih zgrada za određene tipove izgradnje ne može biti manja od:
5. za samostojeće građevine: 400 m2 u planiranim, a 350 m2 u izgrađenim dijelovima naselja s time da širina građevne čestice, mjerena na mjestu građevinske linije građevine, ne može biti manja od 14,0 m
6. za poluugrađene građevine: 300 m2, s time da širina građevne čestice, mjerena na mjestu građevinske linije građevine, ne može biti manja od 12,0 m
7. za građevine u nizu: 200 m2, s time da širina građevne čestice, mjerena na mjestu građevinske linije građevine, ne može biti manja od 6,0 m

d) najmanja širina građevne čestice na dijelu gdje se ostvaruje kolni pristup s javne prometnice je 3,00 metra.

1. U slučaju interpoliranih čestica u već izgrađenim dijelovima naselja, za izgradnju samostojeće građevine minimalna širina čestice može iznositi 12 m, pod uvjetom da je veličina te građevine i njeno smještanje na česticu u skladu sa svim odrednicama koje se odnose na izgrađenost, te minimalnu udaljenost od javne površine, susjedne međe i drugih građevina.
2. Veličina građevne čestice za građenje višestambenih građevina ne može biti manja od 800 m2, s time da širina građevne čestice, mjerena na mjestu građevinske linije građevine, ne može biti manja od 16,0 m. Najmanje 20% od ukupne površine čestice mora biti ozelenjeno, s tim da se ozelenjenom površinom ne smatra djelomično ozelenjeno parkiralište.
3. U izgrađenim dijelovima građevinskog područja naselja (zatečeno stanje) mogu se zadržati postojeće veličine građevnih čestica te izvoditi rekonstrukcije, obnove i zamjene postojećih građevina, odnosno graditi nove građevine prema namjenama i odredbama ovog Plana.
5. Najveća dozvoljena izgrađenost čestice u zoni mješovite namjene, za gradnju prema članku 18. stavci 1. i 2. iznosi:

* za samostojeće i poluugrađene stambene, stambeno - poslovne i poslovne građevine iznosi 40 % (kig=0,4)
* za građevine u nizu 50 % (kig=0,5)
* za interpolirane građevine 70 % (kig=0,7).

1. Najveća dozvoljena izgrađenost za višestambene građevine iznosi 40 % (kig=0,4)
2. Na građevnim česticama površine od 1000 m2 do 1330 m2 izgrađenost može iznositi 400 m2, a na česticama površine veće od 1330 m2 maksimalni koeficijent izgrađenosti (kig) za stambene i višestambene građevine može iznositi 0,3.
3. Nenatkrivene terase u razini terena, opločene staze i pristupni putovi u razini terena, cisterne za vodu i sabirne jame zapremine do 27 m3 s gornjom plohom u razini terena, otvoreni bazeni s gornjom plohom u razini terena, spremnik za smještaj tipskih kontejnera za komunalni otpad, prilazne stube uz građevinu (do najviše 60 cm visine zadnje stube iznad terena), potpuno ukopane etaže (sa slojem terena visine najmanje 60 cm iznad), odnosno građevine određene zakonskim i drugim propisima, ne ubrajaju se u izgrađenu površinu čestice.
4. Za građevine gospodarske i poslovne djelatnosti (I) koje se nalaze unutar građevinskog područja naselja (u zonama u kojima je dozvoljena njihova gradnja) vrijede uvjeti izgradnje prema naslovu 3.3.2.1. Građevinska područja za gospodarsku izgradnju – proizvodna i poslovna namjena, a koji nisu u suprotnosti sa sljedećim uvjetima: najveća izgrađenost građevne čestice iznosi 60 %, visina građevine određuje se kao za stambene, stambeno-poslovne i poslovne građevine prema uvjetima zone u kojoj se nalaze.
5. Koeficijenti izgrađenosti navedeni ovim člankom, uvećavaju se za 10 % u slučaju postavljanja solarnih kolektora/fotonaponskih ćelija na teren okućnice građevne čestice ili gradnjom pomoćne građevine koja služi za proizvodnju energije iz alternativnih izvora.
6. U izgrađenim dijelovima građevinskog područja naselja (zatečeno stanje) mogu se zadržati postojeći koeficijenti izgrađenosti građevnih čestica prilikom nove gradnje.
8. Regulacijska linija odvaja javnu površinu od privatne (u smislu korištenja). Građevinska linija određuje poziciju na kojoj se građevina mora graditi. Udaljenost građevinske linije od regulacijske linije iznosi najmanje 5,0 m.
9. Iznimno, ako se građevinska linija planirane građevine prilagođava građevinskoj (uličnoj) liniji koju određuje položaj izgrađenih građevina, te kada je smještaj građevine uvjetovan konfiguracijom terena, udaljenost građevinske linije može biti i manja ili se građevinska i regulacijska linija mogu i preklapati.
10. U slučaju formiranja novih uličnih poteza bez donošenja plana užeg područja udaljenost ulične građevinske linije od regulacijske linije ne može biti manja od 5,0 m.
11. Stambene, stambeno-poslovne i poslovne građevine se u pravilu grade na uličnoj građevinskoj liniji, a pomoćne, gospodarske i dvorišne poslovne građevine u dubini čestice, iza tih građevina.
12. Iznimno se može dozvoliti i drugačiji smještaj građevina na čestici, ukoliko konfiguracija terena, oblik i veličina čestice, tehnički, prostorni, estetski, prometni i parkirališni uvjeti, te tradicijska organizacija čestice ne dozvoljavaju način izgradnje određen u prethodnom stavku ovoga članka, a što će se definirati u postupku ishođenja potrebnih akata za lokaciju i gradnju.
14. Građevina s otvorima na pročelju prema susjednim međama, mora biti udaljena od susjednih međa najmanje 3 metra. Može se smjestiti i na udaljenosti manjoj od 3 metra od jedne međe građevne čestice, ali ne manjoj od 1 metar za slobodnostojeće građevine, osim građevina koje se nalaze uz javne zelene površine (Z) južno od ulice Stjepana Radića u naselju Bedekovčina gdje ta udaljenost ne može biti manja od 5 m.
15. Na dijelu građevine koja je izgrađena na udaljenosti manjoj od 3 m od susjedne međe ne mogu se projektirati niti izvoditi otvori, osim u slučaju kad je susjedna čestica javna, zelena ili prometna površina.
16. Otvorima u smislu ovoga članka ne smatraju se nepomična ostakljenja neprozirnim staklom ili staklenom opekom, nepomična ostakljenja običnim staklom do veličine 60×60 cm, ventilacijski otvori do veličine 20x20 cm.
17. Udaljenost od bočne međe mjeri se od pročelja građevine.
18. Ako se na bočnoj strani građevine gradi balkon, lođa ili prohodna terasa njihov vanjski rub mora biti udaljen najmanje 3,0 m od susjedne čestice.
19. Međusobna udaljenost između građevina ne može biti manja od 6,0 m, a izuzetno u gusto izgrađenim strukturama može biti i manja, ali ne manja od 4,0 m. Međusobni razmak između građevina zadržava se kod zatečenog stanja.
20. Međusobna udaljenost višestambenih, odnosno poslovnih građevina i građevina društvene namjene, unutar mješovite zone, ne može biti manja od visine veće građevine (visine vijenca) ili ukupne visine veće građevine (visine sljemena) ako je građevina sa zabatom prema susjednoj građevini, osim pod uvjetom da je tehničkom dokumentacijom dokazano da je konstrukcija građevine otporna na rušenje od elementarnih nepogoda, ali ne manja od 4 m.
21. Ako između građevina iz stavka 7. ili prema individualnoj stambenoj građevini prolazi cesta, međusobna udaljenost ne može biti manja od Dmin=H1/2 + H2/2 + 5 m, gdje je:

* Dmin najmanja udaljenost zgrada mjerena na mjestu njihove najmanje udaljenosti
* H1 visina prve zgrade mjerena do strehe, ako zgrada nije zabatom okrenuta prema susjednoj
* H2 visina druge zgrade mjerena do strehe, ako zgrada nije zabatom okrenuta prema susjednoj
* Ako su zgrade okrenute zabatima računaju se visine do sljemena,

osim pod uvjetom da je tehničkom dokumentacijom dokazano da je konstrukcija građevine otporna na rušenje od elementarnih nepogoda te da u slučaju ratnih razaranja rušenje objekta neće ugroziti prohodnost prometnice.

1. Na građevinama koje su udaljene manje od 3,0 m od ruba susjedne međe, a sljeme krova im je okomito na regulacijsku liniju, obavezno je postavljanje žljebova i snjegobrana.
2. Međusobni razmak između pomoćnih i gospodarskih građevina (vezanih uz poljoprivredu i djelatnosti OPG-a) može biti i manji od 4 m, ali ne manji od 1,5 m ukoliko se zadovolje uvjeti iz poglavlja Mjere zaštite od požara i eksplozija, ovih Odredbi.
3. Udaljenosti pomoćnih i gospodarskih građevina (vezanih uz poljoprivredu i djelatnosti OPG-a) određuje se prema stavcima od 1. do 5. ovoga članka.
4. Na građevnoj čestici osnovne građevine, mogu se graditi pomoćne i gospodarske građevine bez izvora zagađenja kao:

* slobodnostojeće
* poluugrađene
* povezane uz osnovne građevine na čestici i povezane međusobno.

**Članak 31.**

Bučne i potencijalno opasne građevine moraju biti udaljene od građevina stambene, poslovne i javne namjene na susjednim česticama najmanje 15 m.

1. Pomoćne građevine i gospodarske građevine (vezane uz poljoprivredu i djelatnosti OPG-a) mogu se graditi i kao dvojne (na zajedničkom dvorišnom pravcu, na susjednoj čestici osnovne stambene građevine ili preko puta - prema zatečenom stanju) pod uvjetom da:

* su izgrađene od vatrootpornog materijala, odnosno da ih razdvajaju vatrootporni zidovi
* da se u zidu prema susjedu ne izvode otvori
* da se odvod krovne vode i snijega riješi na pripadajuću česticu.

1. Građevine iz stavka 1. mogu se graditi i kao slobodnostojeće na susjednoj čestici ili preko puta osnovne građevine.

U dijelovima Općine nije dozvoljeno graditi gospodarske zgrade (vezane uz poljoprivredu i djelatnosti OPG-a), odnosno nije dozvoljeno držati domaće životinje određene u skladu s Odlukom o komunalnom redu ili drugim propisima jedinice lokalne samouprave.

2. Za izgradnju pomoćnih i gospodarskih građevina mjerodavne su odrednice poglavlja 3.2.2. ovih Odredbi, koje se odnose na pomoćne i gospodarske građevine.
3. Postojeće pomoćne i gospodarske građevine (vezane uz poljoprivredu i djelatnosti OPG-a) koje su sagrađene u skladu s prijašnjim propisima i na temelju valjane građevinske dozvole mogu se rekonstruirati, iako njihova udaljenost od susjedne građevne čestice ne odgovara udaljenostima određenim u prethodnim stavcima ovoga članka, uz poštivanje protupožarnih propisa.
5. Manje gospodarske građevine (do 100 m2) s potencijalnim izvorom zagađenja, navedene u članku 23., mogu se graditi na gospodarskom dvorištu, udaljene od susjednih stambenih, poslovnih i javnih građevina najmanje 50 m.
6. Veće gospodarske građevine (100 - 200 m2) s potencijalnim izvorom zagađenja, mogu se graditi na gospodarskom dvorištu, udaljene najmanje 100 m od susjednih stambenih, poslovnih i javnih građevina.
8. Udaljenost gnojišta, te gospodarskih objekata u kojima se sprema sijeno i slama, a izgrađeni su od drveta, mora iznositi najmanje 4,0 m od susjednih međa. Za ostale drvene objekte primjenjuju se odredbe za pomoćne i gospodarske građevine.
9. Izuzetno, udaljenost gnojišta od susjedne međe može biti i manja, ali ne manje od 0,5 m, pod uvjetom da se na toj dubini susjedne građevne čestice određuju uvjeti ili već postoji gnojište, odnosno građevina s izvorima zagađenja.
10. Udaljenost pčelinjaka od susjedne međe ne može biti manja od 5,0 m, ako su letišta okrenuta prema međi, a 3,0 m ako su okrenuta u suprotnom pravcu.

Za postavu kioska, pokretnih naprava i drugih konstrukcija privremenih obilježja (na javnim i privatnim površinama) izdaju se dozvole u skladu s ovim Odredbama, Odlukom o kioscima i Planom rasporeda kioska na području Općine, te drugim odgovarajućim propisima.

# 

**3.2.2.2. Visina i oblikovanje stambenih, stambeno-poslovnih i poslovnih građevina, pomoćnih i gospodarskih građevina**

2. Visina građevine mjeri se, od konačno zaravnanog i uređenog terena uz pročelje građevine na njegovom najnižem dijelu, do visine vijenca.

Visinom vijenca smatra se:

a) kota gornjeg ruba stropne konstrukcije zadnjega kata / etaže koja nema nadozid

b) vrh nadozida ravnog krova (do gornjeg ruba atike) ili vrh nadozida potkrovlja (do ležaja krovne konstrukcije).

1. Najnižom kotom zaravnatog i uređenog terena uz pročelje građevine ne smatraju se:

a) kota dna okna izvedenog uz građevinu projektiranog radi prozračivanja i/ili osvjetljenja ukopanog dijela građevine

b) najniža kota kolne površine širine do 5,50 m za ulazak vozila u podrumsku etažu, ako se podrum (ili njegov dio) koristi kao garažni prostor

c) najniža kota stubišta (svijetle širine do 1,50 m) za pristup u etažu podruma.

2. Etaža (dio građevine) je naziv za pojedinu razinu unutar zgrade. Može biti podzemna ili nadzemna. Podzemna etaža je podrum. Nadzemna etaža je suteren, prizemlje, kat i potkrovlje. Etaže građevine definirane su člankom 1.
3. Maksimalna visina stambene, višestambene, stambeno-poslovne i poslovne građevine iznosi podrum/suteren + prizemlje + 1kat + potkrovlje (Po/S+P+1+Pk), maksimalne visine vijenca 10 metara.
4. Visina etaže - maksimalna visina etaže za obračun visine građevine iznosi:

* stambene etaže: do 3,5 m (izuzev potkrovlja oblikovanog kosim krovom)
* poslovne etaže: do 4 m
* iznimno, za osiguravanje kolnog pristupa za interventna vozila, maksimalna visina etaže prizemlja iznosi: do 4,5 m.
* visina prizemlja za građevine gospodarske (proizvodne, poslovne (trgovačke) i turističke) i javne namjene može biti i veća od 4 m, ovisno o namjeni građevine

1. Ako se građevina nalazi na kosom terenu, ulaz u građevinu može biti smješten na bilo kojoj razini ili etaži iste. Različita pozicija ulaza u građevinu po visini ne mijenja ovim provedbenim odredbama određeni broj razina ili etaža građevine, niti njenu apsolutnu dozvoljenu visinu iskazanu u metrima.
2. Za pojedine dijelove građevina društvenih sadržaja (npr. vatrogasni toranj, dimnjaci i sl.) koje se grade unutar zone mješovite namjene dozvoljava se veća visina, ali ne viša od 15 m, a vrh dimnjaka / tornja i sl. ne smije nadvisiti zvonik crkve i ugroziti vizuru na crkvu i ostale vrijedne zgrade i cjeline graditeljske baštine.
4. Visina vijenca pomoćnih građevina i gospodarskih građevina vezanih uz poljoprivredu, može iznositi najviše 5,0 m.
5. Iznimno od stavka 1. ovoga članka visina vijenca spremišta poljoprivrednih strojeva i poljoprivrednih proizvoda može iznositi i do 6,0 m te silosa za stočnu hranu i više.
6. Visina vijenca gospodarskih građevina za uzgoj životinja za vlastite potrebe može iznositi najviše 5,0 m.
7. Visina vijenca osnovne građevine gospodarske - poljoprivredne namjene (proizvodnja i prerada te pakiranje i skladištenje poljoprivrednih proizvoda, spremište poljoprivrednih strojeva) ili proizvodne namjene, može iznositi najviše 6,0 m.
9. Krovišta u pravilu trebaju biti kosa, dvostrešna ili višestrešna, iznimno jednostrešna, tradicijskog nagiba krovnih ploha 25°- 45°, a moguća su i zabatna skošenja strmijeg nagiba. Ravna krovišta, te krovišta manjeg nagiba ili drugačijeg oblikovanja dozvoljena su u slučajevima suvremenih oblikovanja ili oblikovanja određenih arhitektonskim natječajem i u slučajevima gdje su uvjetovana namjenom građevina, te ako nisu u suprotnosti s uvjetima zaštite kulturne baštine.
10. Na kosom krovu dozvoljena je izgradnja krovnih prozorskih kućica i postava krovnih prozora u ravnini krovne plohe. Krovne kućice treba izvesti prema tradicijskom oblikovanju s ravnim prozorskim nadvojem, bočnim vertikalnim zidićima, u pravilu dvostrešnim krovićem, sljemena okomitog na glavno sljeme krova. Nadogradnja krovnih kućica smije zauzimati najviše 30 % krovne plohe.
11. Za postavu prozora i krovnih kućica na krovne plohe zaštićenih građevina, kao i na području zaštićenih kulturno-povijesnih cjelina, potrebno je ishoditi dopuštenje nadležnog konzervatorskog odjela.
12. Na kosom krovu dozvoljena je izgradnja krovnih nadozidnih prozora odvojenih krovnim vijencem osnovnog krova. Ostali uvjeti krovnog nadozidnog prozora sadržani su u pojmovniku.
13. Sljeme krovišta preporuča se postaviti po dužoj strani građevine, izuzev kod rekonstrukcija i održavanja zatečenih legalnih građevina, a u izgrađenim dijelovima naselja može se uskladiti s okolnim građevinama.
14. Krovište u pravilu mora biti pokriveno crijepom; moguće je ozelenjavanje ravnih i kosih krovova i druge vrste pokrova koje su usklađene bojom s pokrovom okolnih građevina. Nije dozvoljena uporaba pokrova koji sadrže azbest i reflektirajućih pokrova.
15. Nije dozvoljeno mijenjati nagib krovne plohe od vijenca do sljemena, jer cijela krovna ploha mora biti istovjetnog nagiba. Može se odstupiti samo u širini krovnih prozora / kućica u kojemu slučaju taj dio krovne plohe ima manji nagib, koji može završiti, ili na sljemenu krova, ili prije njega.
16. Pristup potkrovlju moguć je unutar građevine ili izgradnjom (dogradnjom) stubišta uz osnovnu stambenu građevinu, a mora biti natkriveno i uklopljeno u cjelokupni izgled građevine.
17. Na sve vrste građevina koje se mogu graditi unutar zone mješovite namjene moguća je postava foto naponskih ćelija, solarnih kolektora te drugih tehnoloških inovativnih rješenja za korištenje alternativnih izvora energije, a na zaštićenim građevinama odnosno na području zaštićenih kulturno-povijesnih cjelina i krajobraza isključivo uz suglasnost nadležnog konzervatorskog odjela.
18. Građevine koje se izgrađuju kao dvojne ili u nizu moraju činiti arhitektonsku cjelinu.
19. Za gradnju u zaštićenim zonama izrađene su načelne propozicije u skladu s mjerama zaštite kulturno-povijesne baštine (članak 136.).

# 

**3.2.2.3. Uređenje čestice, ograde i parterno uređenje**

2. Uređenju okoliša i zaštiti krajobraza treba posvetiti osobitu pozornost. Treba sačuvati zatečen vrijedan biljni nasad. U uređenju okoliša treba primjenjivati autohtono raslinje, te smišljeno saditi listopadno drveće i grmlje tamo gdje je zimi potrebno osunčanje, a ljeti sjena, te vazdazeleno i crnogorično raslinje tamo gdje je kroz cijelu godinu potreban zeleni zaštitni ili ukrasni pojas.
3. Teren oko građevine, potporni zidovi, terase i slično moraju se izvesti tako da ne narušavaju izgled naselja, te da se ne promijeni prirodno otjecanje vode na štetu susjednog zemljišta i susjednih građevina.
4. Kod izgradnje potpornog zida uz javnu površinu preporuča se završna ploha zida od kamena, a ukoliko je moguće preporuča ga se ozeleniti.
5. U uvjetima uređenja prostora za gradnju građevina društvenih djelatnosti, građevina poslovne namjene, građevina turističke namjene ili građevine obiteljskog pansiona u građevinskom području naselja, odredit će se odgovarajući uvjeti za uređenje neizgrađenih dijelova čestice.

Ulična ograda podiže se iza regulacijske linije u odnosu na javnu prometnu površinu.

2. Ograda se može podizati prema ulici (visina mora osigurati preglednost izlaza na ulicu) i na međi prema susjednoj čestici najveće visine 2,2 m.
3. Ogradni puni zid može biti najveće visine 1,6 m prema dvorišnim međama i ne može se izvoditi prema ulici.
4. Kameno ili betonsko podnožje ulične ograde ne može biti više od 80 cm. Dio ulične ograde iznad punog podnožja mora biti prozračno, izvedeno od drveta, pocinčane žice ili drugog materijala sličnih karakteristika ili izvedeno kao zeleni nasad (živica).
5. Ulazna vrata na uličnoj ogradi moraju se otvarati, tako da ne ugrožavaju promet na javnoj površini, u pravilu s unutrašnje strane (na česticu).
6. Vlasnik čestice, u pravilu podiže ogradu na međi s one strane čestice na kojoj su mu bliže locirane građevine, ali može podići ogradu i s obje strane, ukoliko to ne obavi vlasnik susjedne čestice.
8. Dio seoske građevne čestice organiziran kao gospodarsko dvorište na kojem slobodno borave domaće životinje mora se ograditi ogradom koja onemogućava izlaz stoke i peradi.
9. Kada se građevna čestica formira na taj način da ima izravni pristup sa sporedne ulice, a svojom stražnjom ili bočnom stranom graniči sa zaštitnim pojasom državne ili županijske ceste, građevna se čestica mora ograditi uz te međe na način koji onemogućava izlaz ljudi i domaćih životinja.
10. Susjedni dio ograde iz stavka 1. ovoga članka izgrađuje vlasnik, odnosno korisnik građevne čestice u cijelosti, ako takva ograda nije izgrađena ranije, odnosno ako se ne gradi istovremeno sa susjedom.
11. Ograda iz stavka 1. ovoga članka mora se tako postaviti da je na zemljištu vlasnika građevine, te da je glatka strana okrenuta ulici, odnosno prema susjedu.

Zabranjuje se uređenje partera (prilazne staze i stube, vanjske terase, potporni zidovi, cvjetnjaci i sl.) čestice na način koji bi sprječavao slobodan prolaz uz vodotoke, te koji bi smanjio propusnu moć vodotoka ili na drugi način ugrozio vodotok i područje uz vodotok.

2. Teren oko građevine, potporne zidove, terase i sl. treba izvesti na način da se ne narušava izgled naselja, te da se onemogući otjecanje vode na štetu susjednog zemljišta, susjednih građevina i javnih površina, odnosno da se ne stvore uvjeti za pojačanu eroziju zemljišta uslijed stvaranja visinske razlike terena između susjednih čestica.
3. Ne dozvoljava se dizanje terena dvorišta i prilaza cesti iznad visine same ceste tamo gdje nije riješeno pitanje odvodnje oborinskih voda u odvodne jarke ili kanalizaciju.
4. Najveća vidljiva visina potpornog zida ne može biti veća od 2,0 m (preporuča se visina do 1,5 m). U slučaju da je potrebno izgraditi potporni zid veće visine, tada je isti potrebno izvesti u terasama, s horizontalnom udaljenošću zidova od min 1,5 m, a teren svake terase ozeleniti.
5. Izuzetno, visina potpornih zidova je moguća i više od 2,00 m samo u slučajevima sanacije klizišta građevina, prometnica ili kod izvedbe novih prometnica ili uz druge infrastrukturne građevine.
6. Uređenje partera (prilazne staze i stube, vanjske terase, potporni zidovi, cvjetnjaci i sl.) mora se izvesti na način da se na jednoj strani građevne čestice osigura nesmetan prilaz na stražnji dio čestice minimalne širine 3,0 m.
7. Sabirne jame, vodomjerna i revizijska okna i sl. moraju se locirati na udaljenosti od najmanje 1,0 m od regulacijske linije, u pravilu iza ulične ograde.

**3.2.2.4. Prometni uvjeti**



PARKIRALIŠTA

1. Na građevnoj čestici namijenjenoj izgradnji neke građevine potrebno je osigurati smještaj osobnih vozila. Od ovoga se može odstupiti kod već izgrađenih građevina, ili u izgrađenim dijelovima građevinskih područja naselja gdje to prostorno nije moguće više ostvariti.
2. Parkiralište se može nalaziti i na susjednoj čestici ili čestici u neposrednoj blizini, a moguće je predvidjeti osigurana mjesta na javnim ili privatnim parkirnim površinama ili garažama, uz suglasnost vlasnika istih.
3. Parkiralište se ne smije predvidjeti duž postojeće prometnice na način da se time sužava kolnik ili da se onemogući prolaz pješaka (potrebno je osigurati pločnik najmanje širine 1,0 m).
4. Na vlastitoj građevnoj čestici obiteljske građevine obvezno treba osigurati jedno parkirališno ili garažno mjesto za svaku stambenu jedinicu.
5. U slučaju da se unutar građevine predviđa, ili se već nalazi, neki poslovno-trgovačko-ugostiteljski-turistički ili sličan sadržaj, koji zahtijeva dostavu, obvezno treba osigurati prostor i za zaustavljanje dostavnoga vozila na samoj građevnoj čestici. Ako nije moguće ovakvo rješenje onda treba izvesti rezervirano parkirališno mjesto unutar prometnoga pojasa ulice (ako širina ulice to dozvoljava) ili treba izvesti rezervirano parkirališno mjesto kao ugibalište, odnosno parkirališna mjesta dostavnih vozila osigurati prema stavku 2. ovoga članka
6. Javna i privatna parkirališta mogu se graditi unutar zone IS, zone I, zone R, zone T, te svih zona mješovite namjene, a grade se prema navedenim uvjetima:

* Koeficijent izgrađenosti (kig) = 1, uključivo manipulativne prostore i zelene površine.
* Parkirališta se mogu uređivati na ravnim krovovima građevina ako za to postoje uvjeti.
* Na javnim parkiralištima za vozila osoba s invaliditetom i smanjene pokretljivosti treba osigurati najmanje 5% parkirališnih mjesta u odnosu na ukupni broj parkirališnih mjesta, ali ne manje od jednoga.
* Na svakih 50 parkirališnih mjesta potrebno je osigurati 1 parkirališno mjesto za autobus, izuzev zona turističke djelatnosti gdje je potrebno osigurati zaseban dio parkirališta za veći broj autobusa.
* Na svakih dužnih 5 parkirnih mjesta te na početak i kraj svakog parkirnog reda, potrebno je postaviti građevinski otok za postavu vertikalne prometne opreme i signalizacije, rasvjete, sadnju drveća i ostalog raslinja, fotonaponskih solarnih panela te druge parkirališne opreme.



GARAŽE ZA OSOBNE AUTOMOBILE I JAVNE GARAŽE

1. Građevinska linija garaže treba biti najmanje 5,0 m od regulacijske linije. Garaže se grade u sklopu glavne građevine ili odvojeno od nje i njihova površina ulazi u izgrađenu površinu čestice.
2. Na građevnim česticama koje su većih nagiba iznimno je moguća izgradnja garaže na regulacijskoj liniji čestice, tako da potporni zid predstavlja pročelje garaže.
3. U slučaju većih nagiba i smještaja građevine s donje strane pristupne ulice, moguće je garažu smjestiti u međuprostoru između regulacijske i građevinske linije /koji je u načelu širok najmanje 5,0 m/, a na način da se do garaže čija je dulja stranica smještena usporedno sa slojnicama i zgradom dospijeva odvojkom od pristupne ulice koji je položen približno po slojnici.
4. Stropne ploče garaža iz stavka 2. i 3. ovoga članka mogu se koristiti kao nenatkrivene prohodne ili neprohodne terase, ili ozelenjeni pokrov ravnog krova. Na iste garaže dozvoljena je postava kosog krovišta nagiba krova prema slojnicama terena.
5. Garaže, odnosno garažno-parkirališna mjesta, smiju se izgraditi unutar prizemlja, suterena ili podruma stambene građevine, ili u sklopu pomoćne građevine.
6. Ako se garaža izvodi kao pomoćna slobodnostojeća građevina potrebno je istu uskladiti s arhitektonskim oblikovanjem stambene građevine na vlastitoj građevnoj čestici. Ako garaža ima dvostrešno krovište, nagib i pokrov moraju biti sukladni nagibu i pokrovu stambenih građevina.
7. Unutar naselja Bedekovčina, Lug Poznanovečki i Poznanovec moguća je izgradnja podzemnih garaža, javnih, privatnih ili u sklopu višestambene građevine.
8. Javne garaže se mogu graditi unutar zone IS, unutar zona mješovite namjene M1 i M2, zone I, a grade se prema navedenim uvjetima:

* Građevina se može graditi kao samostojeća ili u sklopu građevina druge namjene (poslovne, javne i društvene i drugo).
* Visina građevine je P+1, odnosno najviša visina vijenca iznosi 7 m, podzemne etaže nisu ograničene
* Koeficijent izgrađenosti za samostojeću građevinu iznosi najviše (kig) = 0,5
* Udaljenost od susjednih građevina mora biti veća ili jednaka visini građevine garaže, ali ne manja od 5 m
* Ukoliko se javna garaža gradi kao podzemna, ispod trgova i drugih javnih površina, nadzemni dijelovi (natkriveni pješački ulazi i izlazi, natkrivene ulazne i izlazne kolne rampe, postrojenja dizala i slično) mogu imati visinu najviše 6 m
* Ravni krov garaže može se koristiti kao parkiralište, može biti zeleni krov, terasa sa mogućnošću drugih sadržaja (ugostiteljstvo, igralište i slično), kosi krov može biti otvoren nad zadnjom etažom, a kod izvedbe na zadnjoj stropnoj ploči ne može se koristiti potkrovlje.

**3.2.2.5. Komunalno opremanje**



ODLAGANJE KUĆNOG OTPADA

1. Na građevnim česticama je potrebno urediti prostor za kratkotrajno odlaganje kućnog otpada, ako je organiziran odvoz otpada. Mjesto za odlaganje treba biti lako pristupačno s javne prometne površine i treba biti zaklonjeno od izravnoga pogleda s ulice.
2. Kod višestambenih, poslovnih i stambeno-poslovnih građevina mjesto za odlaganje otpada treba biti predviđeno u sklopu građevine. Iznimno se može dozvoliti odlaganje i izvan građevine, ako to iz opravdanog razloga nije moguće osigurati u zgradi, po mogućnosti mora biti na građevnoj čestici i mora biti arhitektonski oblikovano i usklađeno sa zgradom. Za spremnike (odvojeno sakupljanje otpada - papir, staklo, plastika i dr.) treba predvidjeti prikladno i vizualno zaklonjeno mjesto.

PRIKLJUČAK NA INFRASTRUKTURU

1. Priključci na infrastrukturnu mrežu moraju biti izvedeni tako da ne narušavaju estetski izgled uličnih (ili s ulice vidljivih) pročelja građevina (osobito je to važno kod građevina koje su označene kao spomenici kulture). Pri tome se misli prvenstveno na vidljivu infrastrukturu zračnih vodova.
2. Građevine na građevnim česticama priključuju se na infrastrukturnu mrežu u skladu s tehničkom dokumentacijom nadležnih ustanova ili poduzeća. Ta se dokumentacija treba izraditi za svaki pojedini potez građevnih čestica.

PRIKLJUČAK NA ELEKTRIČNU MREŽU

Građevine na građevnim česticama priključuju se na niskonaponsku električnu mrežu na način kako to propisuje poduzeće nadležno za opskrbu električnom energijom.



PRIKLJUČAK NA PLINSKU MREŽU

1. Građevine na građevnim česticama priključuju se na plinsku mrežu na način kako to propisuje poduzeće nadležno za opskrbu plinom. Građevine mogu koristiti plin i iz svog plinskog spremnika koji se treba smjestiti na vlastitoj građevnoj čestici, ako to propisi dopuštaju. Spremnici, zavisno od situacije, na građevnoj čestici trebaju biti smješteni na prozračnom, ali što manje vizualno uočljivu mjestu.
2. Jako uočljive i izvan ravnine pročelja građevina postavljene ormariće plinske mreže, trebalo bi ugraditi u zid tako da vrata ormarića budu u ravnini zida, pristupačna, ali manje vizualno uočljiva.

ODVODNJA

1. Građevine na građevnim česticama priključuju se na mjesni sustav odvodnje na način kako to propisuje poduzeće nadležno za mjesnu odvodnju.
2. Na području gdje nije izgrađena kanalizacija, na građevnoj čestici treba izgraditi nepropusnu sabirnu jamu bez izljeva, prema prilikama na terenu, u skladu sa sanitarno-tehničkim i higijenskim uvjetima, u skladu s pozitivnim zakonskim propisima i standardima. Sabirna jama treba biti pristupačna za vozilo radi pražnjenja i raskuživanja.
3. Za gradnju gospodarske građevine, u kojoj se obavljaju djelatnosti što zagađuju okoliš prilikom određivanja uvjeta uređenja prostora treba navesti posebne mjere zaštite okoliša, koje su relevantne za namjenu koja će se obavljati u planiranoj gospodarskoj građevini.

VODOOPSKRBA

1. Građevine na građevnim česticama priključuju se na vodoopskrbnu mrežu na način kako to propisuje poduzeće nadležno za vodoopskrbu.
2. Dok se ne izvede vodovodna mreža na nekom području korisnik građevine je dužan riješiti opskrbu pitkom vodom: iz bunara na građevnoj čestici, ili iz najbližeg pojedinačnog ili skupnog bunara, ili iz valjano korištenoga zajedničkoga izvora pitke vode.
3. U slučaju da na građevnoj čestici nije pronađena žila pitke vode, moguća je izgradnja cisterne za sakupljanje kišnice ili za spremanje dostavljene pitke vode.

VODNOGOSPODARSTVO

1. Građevine na građevnim česticama, koje se jednim dijelom naslanjaju na prirodne vodotoke, ili bujice, gradit će se u skladu s vodopravnim uvjetima. Planerski prijedlog zaštitnog pojasa vodotoka je udaljenost koja će omogućiti uređenje korita vodotoka i izvedbu inundacije potrebne za najveći protok vode, odnosno na udaljenosti koja će omogućiti pravilan pristup vodotoku.
2. Uz vodotoke je moguća izgradnja biciklističke staze i šetnice, prema projektima i uz uvjete nadležnog tijela.
3. Zabranjuje se podizanje ograda i potpornih zidova, odnosno izvođenje drugih radova koji bi mogli smanjiti propusnu moć korita vodotoka, onemogućiti čišćenje i održavanje vodotoka ili ga ugroziti na neki drugi način.
4. Za građevine koje se grade u neposrednoj blizini vodotoka odnosno unutar zaštitnog pojasa (20 m od vodotoka, 5 m od odvodnih kanala), potrebno je ishoditi uvjete za izgradnju od nadležnih državnih institucija u skladu s pozitivnim zakonskim propisima i standardima.

ZAŠTITA OD POŽARA

1. Sve građevine, koji se grade na poluotvoreni način (dvojne), ili ugrađen način moraju biti međusobno odvojene protupožarnim zidom.
2. Sve građevine moraju biti izgrađene od čvrstoga građevnoga materijala koji je vatrootporan, uz poštivanje svih pozitivnih propisa i standarda.
3. Ako se koristi drvena građa (pomoćne i gospodarske građevine) tada ona mora biti zaštićena premazom koji će joj osigurati zadovoljavanje osnovnih protupožarnih uvjeta, a građevine moraju biti na propisanim međusobnim udaljenostima.

BUNARI I DRUGI UREĐAJI ZA OPSKRBU VODOM

1. Uređaji koji služe za opskrbu pitkom vodom (bunari, crpke, cisterne i dr.) moraju biti izgrađeni i održavani prema postojećim propisima. Moraju biti izvedeni na propisanoj udaljenosti od postojećih sabirnih jama, te otvorenih kanalizacijskih odvoda i sl. Od gnojišta trebaju biti udaljeni najmanje 20,0 m.
2. Bunari se moraju graditi od nepropusnog materijala i to 0,5 m iznad površine terena te 0,2 m ispod najnižeg vodostaja podzemne vode. U područjima u kojima postoji opasnost od poplava, gornji rub bunara mora biti najmanje 0,2 m iznad najviše izmjerene razine poplavne vode i treba biti nepropusno izveden. Unutarnje stjenke bunara moraju biti zaglađene do dubine najmanje 4,0 m ispod površine terena. Bunar mora biti pokriven nepropusnom pločom. Na ploči se treba izvesti povišeno "grlo" za možebitnu postavu crpke i uzdignuto okno za ulaz u bunar. Može biti natkriven i oblikovno izveden prema tradicijskim elementima.

3.2.3. UVJETI SMJEŠTAJA I GRADNJE GRAĐEVINA TE UREĐENJE POVRŠINA UNUTAR GRAĐEVINSKOG PODRUČJA NASELJA **STAMBENE NAMJENE (S)**

1. Građevinsko područje stambene namjene (oznaka S) izdvojeno je unutar površine za razvoj naselja za smještaj građevina sljedećih namjena:
2. stambene i stambeno-poslovne
3. višestambene
4. poslovne (uredi, trgovine, uslužne djelatnosti i servisi)
5. Na građevnoj čestici osnovne građevine u zoni S, dozvoljava se izgradnja pomoćnih građevina.
6. Na građevnim česticama stambene namjene, u sklopu glavne (stambeno-poslovne) ili pomoćne građevine/zgrade dozvoljeno je uređivanje prostora za različite poslovne, trgovačke i ugostiteljske djelatnosti, usluge i čiste servise (liječničke ordinacije, odvjetnički i bilježnički uredi, prostorije za raznu poduku, manje obrtničke radionice, prodavaonice cvijeća, trgovina dnevne opskrbe i ostali sadržaji koji su u funkciji zadovoljenja standarda stanovanja u naselju i koji su spojivi sa stanovanjem).
7. U područjima stambene namjene isključuju se poslovno-ugostiteljsko-uslužne djelatnosti (ugostiteljski sadržaji s glazbom, proizvodno zanatstvo - bravarije, stolarije, limarije, automehaničarske radione, lakirnice i sl.) koje ne mogu ispuniti uvjete zaštite okoliša od zagađenja (zvuk, miris, prašina, promet, ...).
8. U zoni stambene namjene, visina višestambene građevine određuje se prema uvjetima te zone u kojoj se nalazi.
9. U područjima stambene namjene isključuje se mogućnost gradnje građevina javne i društvene namjene kao osnovne građevine.
10. Uvjeti za građevine i radove koji se mogu graditi odnosno izvoditi u građevinskom području naselja stambene namjene (oznaka S) istovjetni su uvjetima iz članaka poglavlja 3.2.1. Opće odredbe i 3.2.2. Uvjeti smještaja i gradnje građevina unutar građevinskog područja naselja (mješovite namjene bez posebne oznake), a koji nisu u suprotnosti s uvjetima stavaka ovoga članka.

3.2.4. UVJETI SMJEŠTAJA I GRADNJE GRAĐEVINA TE UREĐENJE POVRŠINA UNUTAR GRAĐEVINSKOG PODRUČJA NASELJA **MJEŠOVITE NAMJENE (M1)**

1. Površine mješovite, pretežito stambene namjene označene oznakom M1, planirane su u središnjem području naselja Bedekovčina, Poznanovec, Brestovec Orehovički i Grabe.
2. Građevinsko područje mješovite namjene – pretežito stambene (oznaka M1) izdvojeno je unutar površine za razvoj naselja za smještaj građevina sljedećih namjena:
3. stambene i stambeno-poslovne
4. višestambene
5. poslovne (uredi, trgovine, uslužne djelatnosti i servisi)
6. zgrade javne namjene,
7. zgrade u funkciji sporta, rekreacije i turizma,
8. javna parkirališta i garaža
9. Na građevnoj čestici osnovne građevine u zoni M1, dozvoljava se izgradnja pomoćnih građevina.
10. Uz osnovne građevine, na česticama mješovite namjene sa oznakom M1, se mogu graditi i montažne poslovne građevine – kiosci.
11. Ne dozvoljava se izgradnja poljoprivrednih gospodarskih građevina u domaćinstvu.
12. Veličina građevne čestice za građenje stambenih, stambeno-poslovnih i poslovnih zgrada za određene tipove izgradnje ne može biti manja od:
13. za samostojeće građevine: 300 m2,s time da širina građevne čestice, mjerena na mjestu građevinske linije građevine, ne može biti manja od 12,0 m
14. za poluugrađene građevine: 250 m2, s time da širina građevne čestice, mjerena na mjestu građevinske linije građevine, ne može biti manja od 10,0 m
15. za građevine u nizu: 200 m2, s time da širina građevne čestice, mjerena na mjestu građevinske linije građevine, ne može biti manja od 10,0 m
16. Maksimalna visina stambenih i poslovnih zgrada iznosi podrum/suteren + prizemlje + 3kata + potkrovlje (Po/S+P+3+Pk), maksimalne visine vijenca 16 metara.
17. Uvjeti za građevine i radove koji se mogu graditi odnosno izvoditi u građevinskom području naselja mješovite namjene (oznaka M1) istovjetni su uvjetima iz članaka poglavlja 3.2.1. Opće odredbe i 3.2.2. Uvjeti smještaja i gradnje građevina unutar građevinskog područja naselja (mješovite namjene bez posebne oznake), a koji nisu u suprotnosti s uvjetima stavaka ovoga članka.

3.2.5. UVJETI SMJEŠTAJA I GRADNJE GRAĐEVINA TE UREĐENJE POVRŠINA UNUTAR GRAĐEVINSKOG PODRUČJA NASELJA **MJEŠOVITE NAMJENE (M2)**

1. Površine mješovite, pretežito poslovne namjene označene oznakom M2, planirane su na površinama između županijske ceste ŽC 2264 i željezničke pruge R201 te u središnjem području naselja Bedekovčina, Poznanovec i Pustodol Orehovički.
2. Građevinsko područje mješovite namjene – pretežito poslovno (oznaka M2) izdvojeno je unutar površine za razvoj naselja za smještaj građevina sljedećih namjena:
3. stambene i stambeno – poslovne
4. višestambene
5. gospodarske (turistički i ugostiteljski sadržaji, zanatske radionice, proizvodni pogoni)
6. poslovne (uredi, trgovine, uslužne djelatnosti i servisi);
7. javne i društvene namjene
8. javna parkirališta i garaže
9. Na građevnoj čestici osnovne građevine u zoni M2, dozvoljava se izgradnja pomoćnih građevina.
10. Ne dozvoljava se izgradnja gospodarskih građevina vezanih uz poljoprivredu i djelatnosti OPG-a.
11. Ne dozvoljava se gradnja građevina za gospodarenje otpadom i zbrinjavanje otpada te građevina druge namjene u kojoj se obavlja djelatnost oporabe otpada ili se obavlja bilo kakva djelatnost gospodarenja otpadom (energetska i materijalna oporaba otpada).

Proizvodno-poslovne građevine koje nisu kompatibilne sa stambenom namjenom (djelatnosti koje ugrožavaju kvalitetu života) mogu biti predviđene samo u zonama gospodarske namjene (I, Ip1, Ip2).



Građevine gospodarske namjene mogu se graditi kao slobodnostojeće ili poluugrađene, povezane uz osnovne i pomoćne građevine na istoj građevnoj čestici, sukladno sljedećim uvjetima:

* Najveća građevinska (bruto) površina nadzemnih etaža iznosi 5000 m2.
* Najveća visina građevine do vijenca iznosi 12 m.
* Udaljenost od stambene zgrade na susjednoj čestici iznosi najmanje 10 m.
* Minimalna udaljenost građevina od granica čestice mora iznositi 3,0 m. Stambeno-ugostiteljsko-turističke i proizvodno-poslovne građevine moraju biti udaljene od jedne međe 6,0 m.
* Najmanje 20% površine građevinske čestice potrebno je ozeleniti.
* Međusobna udaljenost građevina mora biti u skladu s propisima i normama koje se primjenjuju kod izgradnje određenih vrsta građevina, što se osobito odnosi na definiranje požarnih sektora i protupožarnu zaštitu.
* Visina etaže ovisi o tehnološkom procesu.
* Na jednoj građevnoj čestici moguća je izgradnja više poslovnih/proizvodnih građevina, s time da maksimalna izgrađenost čestice ne prijeđe 40 % (kig=0,4).
* Izuzetno, u sklopu poslovne/proizvodne građevine moguće je urediti i stan za vlasnika odnosno osoblje.
* Uz granice čestica koje graniče s česticama stambenih i društvenih sadržaja mora se izvesti vegetacijski tampon, tj. zasaditi živica uz ogradu ili ozeleniti površinu / dio površine kontinuirane duljine na drugi način.
* Za proizvodno-poslovne građevine u zoni M2 dozvoljava izgradnja ravnog krova ili plitkog krovišta, te drugačijeg oblika krova, limenog i sličnog pokrova.



Uvjeti za građevine i radove koji se mogu graditi odnosno izvoditi u građevinskom području naselja mješovite namjene (oznaka M2) istovjetni su uvjetima iz članaka poglavlja 3.2.1. Opće odredbe i 3.2.2. Uvjeti smještaja i gradnje građevina unutar građevinskog područja naselja (mješovite namjene bez posebne oznake), a koji nisu u suprotnosti s uvjetima stavaka ovoga članka.

3.2.6. UVJETI SMJEŠTAJA I GRADNJE GRAĐEVINA JAVNE I DRUŠTVENE NAMJENE UNUTAR GRAĐEVINSKOG PODRUČJA NASELJA



Uvjeti smještaja i gradnje građevina javne i društvene namjene unutar građevinskog područja naselja propisani su u poglavlju 5. Uvjeti smještaja društvenih djelatnosti.

3.2.7. POVRŠINE INFRASTRUKTURNIH SUSTAVA S OZNAKOM **(Is)**



Građevinska područja s oznakom Is planirana su za gradnju građevina u funkciji infrastrukturnih sustava (energetske, komunalne, komunalno – servisne, vodne građevine, javna parkirališta i garaže i slično).

3.2.8. ZELENE POVRŠINE S OZNAKOM **(Z)**



Na ovim površinama mogu se uređivati parkovi, zaštitno zelenilo, dječja igrališta, pojedinačna manja športska igrališta na otvorenom. U područjima namijenjenim za zelenilo i parkove ne mogu se graditi nikakve građevine osim građevina u funkciji održavanja zelenih površina, građevina u funkciji športskih igrališta te nužnih građevina i uređaja prometne, komunalne i telekomunikacijske infrastrukture.

**3.3. IZGRAĐENE STRUKTURE IZVAN NASELJA**



Ovim Planom definirane su izgrađene strukture izvan naselja koje se po načinu i uvjetima gradnje mogu podijeliti u dvije grupacije :

* izgrađene strukture izvan građevinskih područja
* izdvojena građevinska područja izvan naselja.

**3.3.1. IZGRAĐENE STRUKTURE IZVAN GRAĐEVINSKIH PODRUČJA**

2. Građevine koje se mogu ili moraju graditi izvan građevinskog područja su:
3. građevine infrastrukture (prometne, energetske itd.).,
4. građevine zdravstvenih / rekreacijskih namjena.;
5. građevine namijenjene obrani i građevine za zaštitu od elementarnih nepogoda
6. građevine vezane uz šumarstvo i lov
7. manje vjerske građevine, (kapelice, raspela i sl.)
8. građevine za istraživanje i eksploataciju mineralnih sirovina i termalnih bušotina
9. građevine stambene i gospodarske namjene za vlastite potrebe i potrebe seoskog turizma, a u svrhu obavljanja poljoprivredne djelatnosti
10. Izvan građevinskog područja, osim građevina određenih stavkom 1. ovoga članka, može se odobriti izgradnja i građevina koje po svojoj namjeni zahtijevaju izgradnju izvan građevinskog područja, kao što su gospodarske građevine koje:

a) služe primarnoj poljoprivrednoj proizvodnji:

a1/ za obavljanje intenzivne stočarske i peradarske te ratarske proizvodnje:

1. tovilišta, stočne farme i peradarnici - gospodarski sklopovi za stočarsku i peradarsku proizvodnju
2. ratarske farme - gospodarski sklopovi za ratarsku proizvodnju (građevine za skladištenje poljodjelskih proizvoda, sklanjanje vozila i oruđa za ratarsku proizvodnju te njihovo održavanje, ostale pomoćne građevine potrebne za obavljanje poljodjelske djelatnosti).

a2/ pojedinačne građevine u funkciji poljodjelske proizvodnje:

1. vinski podrumi i druge građevine za vinarsku proizvodnju
2. građevine za voćarsku i povrtlarsku proizvodnju
3. građevine za preradu stočarskih i poljoprivrednih proizvoda te hladnjače i sušare i sl.
4. poljodjelske kućice i klijeti u vinogradima
5. staklenici i plastenici
6. spremišta za alat i sl.
7. nadstrešnice u voćnjacima i vinogradima.

a3/ ostale građevine u funkciji poljoprivredne proizvodnje:

1. pčelinjaci
2. uzgajališta riba - ribnjaci, uzgajališta puževa, glista, žaba i drugih sličnih životinja

b) služe rekreaciji

a) lugarnice, lovački i planinarski domovi i ribarske kuće

b) vidikovci na privlačnim mjestima, odmorišta, skloništa za izletnike, uređeni prostori i građevine za uživanje u prirodnom okruženju i sl.

c) građevine uz prostore za konjičke sportove i uzgoj konja.

1. Iznimno, u području planom evidentiranog značajnog krajobraza Strogače ne dozvoljava se gradnja građevina izvan granica građevinskih područja, osim izgradnje klijeti u vinogradima, građevina infrastrukture, građevina vezanih uz šumarstvo i lov, te manjih vjerskih građevina (ne dozvoljava se gradnja građevina za primarnu poljodjelsku proizvodnju i staklenika za intenzivni uzgoj voća, povrća i cvijeća).
2. Pod primarnom intenzivnom stočarskom i peradarskom proizvodnjom podrazumijevaju se građevine i sklopovi građevina preko 10 uvjetnih grla.
3. Pod intenzivnom poljodjelskom proizvodnjom podrazumijeva se poljodjelska proizvodnja koju obavljaju fizičke ili pravne osobe ako posjed površinom zadovoljava uvjete ovih Odredbi.
4. Osnovna, poljodjelska namjena, temeljem koje su podignute gospodarske građevine u smislu ovoga članka, ne može se promijeniti, a čestice na kojima su izgrađene, ili mogu biti izgrađene građevine ne mogu se parcelirati na manje čestice.
5. Građevine koje se moraju ili mogu graditi izvan zacrtanih građevinskih područja moraju se smjestiti, projektirati, izvoditi i koristiti na način:
6. da ne ometaju poljodjelsku i šumsku proizvodnju, te korištenje drugih građevina izvan građevinskog područja
7. da ne ugrožavaju vrijednosti okoliša, osobito krajobraza što poglavito vrijedi za: staklenike, plastenike, tovilišta i farme, koje se ne smiju graditi u predjelima zaštite (zakonom zaštićenim prirodnim i kulturnim dobrima).
8. Građenje izvan građevinskog područja mora biti uklopljeno u krajobraz tako da se:
9. a) očuva obličje terena, kakvoća i cjelovitost poljodjelskoga zemljišta i šuma
10. b) očuva prirodni prostor pogodan za rekreaciju, a gospodarska namjena usmjeri na predjele koji nisu pogodni za rekreaciju
11. c) očuvaju kvalitetni i vrijedni vidici
12. d) osigura što veća površina čestica, a što manja površina građevnih cjelina
13. e) osigura infrastruktura, a osobito zadovoljavajuće riješi odvodnja i pročišćavanje otpadnih voda zbrinjavanje otpada s prikupljanjem na čestici i odvozom na organizirani i siguran način.
14. Veličine posjeda, na kojem se planira izgradnja građevina izvan naselja u funkciji obavljanja poljoprivrednih djelatnosti, ovisno o vrsti i intenzitetu poljoprivredne djelatnosti su:
15. građevina/građevine za intenzivnu ratarsku djelatnost na posjedu minimalne veličine od 3 ha
16. građevina/građevine za uzgoj voća ili voća i povrća na posjedu minimalne veličine od 1 ha
17. građevina/građevine za uzgoj povrća na posjedu minimalne veličine od 1 ha
18. građevina/građevine za uzgoj vinove loze na posjedu minimalne veličine od 1 ha
19. građevina/građevine za uzgoj sadnica cvijeća i ukrasnog bilja, sadnica voća, sadnica vinove loze te građevine za uzgoj prirodnih biljnih zaslađivača na posjedu minimalne veličine od 0,5 ha.
20. Moguće je formiranje posjeda na način da se isti sastoji od više pojedinih čestica (s obzirom na karakterističnu rascjepkanost čestica), od kojih je jedna osnovna i veličine je najmanje 25 % ukupne površine potrebne za intenzivnu proizvodnju. Čestice se mogu nalaziti na području obuhvata radijusa 1000 m.
21. U slučaju da nije ispunjen uvjet o potrebnoj minimalnoj veličini posjeda za izgradnju građevina intenzivne poljoprivredne djelatnosti, izgradnju je moguće dozvoliti na temelju Programa o opravdanosti namjeravanog ulaganja, uz prethodnu ocjenu i potvrdu istog od strane jedinice lokalne samouprave i nadležnog županijskog tijela za poljoprivredu.
22. Posjed na kojem se namjeravaju graditi građevine iz stavka 1. ovoga članka, mora imati pristup s javne prometne površine, ili zakonski dozvoljenog pristupa, te imati osiguran priključak na infrastrukturu i riješen način zbrinjavanja otpada.
23. U slučaju da posjed nema mogućnosti priključenja na sustave komunalne infrastrukture, ista se može, djelomično ili u cijelosti riješiti individualno, uz poštivanje sanitarnih, građevinsko-tehničkih i drugih mjerodavnih propisa.
24. Zgrade koje se mogu graditi u gospodarskom sklopu iz članka 69. stavka 2. podstavka a. točke 2., 3. i 4. su:
25. stambena građevina za stalni ili povremeni boravak vlasnika i djelatnika na gospodarstvu (stambena građevina u svrhu poljodjelske i stočarske proizvodnje) za vlastite (osobne) potrebe na česticama od 20 ha i više te stambene i pomoćne građevine za potrebe seoskog turizma na česticama od 2 ha i više,
26. gospodarske građevine u svrhu poljodjelske ratarske i stočarske proizvodnje
27. građevine u svrhu seoskog turizma na česticama od 2 ha i više kao samostalna građevina ili u okviru stambene/stambeno-poslovne građevine vlasnika
28. proizvodne građevine za potrebe prerade i pakiranja proizvoda, te građevine s postrojenjima za preradu biomase za proizvodnju električne i/ili toplinske energije (drvni i poljoprivredni ostaci, gnojnica i životinjski izmet), a koji su pretežno ili u cijelosti proizvedeni na gospodarskom sklopu
29. druge prateće i pomoćne građevine prema potrebama.
30. Građevine iz stavka 1. ovoga članka, moraju biti grupirane unutar najviše 25 % površine posjeda.
31. Najveća bruto razvijena površina stambenog dijela zgrada zajedno s prostorima za smještaj gostiju (turista) može iznositi najviše 20% od neto površine izgrađenih ili planiranih zatvorenih gospodarskih građevina u svrhu poljodjelske i stočarske proizvodnje, ali ne više od 400 m2. U okviru navedene površine od 20% moguće je izgraditi zgradu za smještaj zaposlenika kao odvojenu zgradu.
32. Maksimalna visina građevina iz stavka 1. podstavka a. i c. ovoga članka je prizemlje + kat (P+1), s mogućnošću izgradnje podruma ili suterena, ovisno o konfiguraciji terena, te s mogućnošću uređenja potkrovlja, odnosno maksimalna visina vijenca iznosi 10,0 m.
33. Maksimalna visina građevina iz stavka 1. podstavka b., d. i e. ovoga članka, odnosno maksimalna visina vijenca iznosi 8,5 m. Iznimno se dozvoljava i veća visina za proizvodne i druge prateće građevine ukoliko je uvjetovana tehnološkim procesom, odnosno specifičnim oblikom (silosi, i sl.).
34. Udaljenost gospodarske građevine od susjednih građevina istovjetna je uvjetima izgradnje u građevinskim područjima naselja za veće gospodarske građevine s potencijalnim izvorima zagađenja navedenima u članku 35., a udaljenost gospodarske građevine od međa istovjetna je uvjetima članka 30. stavci od 1. do 5.
35. Gospodarske, i uz njih stambene građevine izvan građevinskog područja naselja, treba graditi u skladu s lokalnom tradicijom. U prostornoj zamisli rješenja ustrojstva gospodarstva i oblikovanja građevina te upotrijebljenih materijala, treba slijediti načela uklopivosti u sredinu ruralnog krajobraza.
36. Krovišta mogu biti kosa, dvostrešna, tradicijskog nagiba između 25° i 40° stupnjeva. Pokrov je u pravilu crijep, dok su za građevine iz stavka 1. ovoga članka, podstavci b. i d. dozvoljeni i drugi materijali s obzirom na moguće veće konstruktivne raspone - lim tamne boje ili boje crijepa, blažeg nagiba ne manje od 20%. Nisu dozvoljeni pokrovi koji sadrže azbest i reflektirajući pokrovi. Izvedba krovnog pokrova treba biti u bojama kojima bi se smanjio kontrast između okolnih površina i građene strukture.
37. Na kosom krovu dozvoljena je izgradnja krovnih prozorskih kućica i postava krovnih prozora u ravnini krova. Krovne kućice treba izvesti prema tradicijskom obliku s ravnim prozorskim nadvojem, dvostrešnim krovićem, sljemena okomitog na glavno sljeme krova, bočnim vertikalnim zidićima. Sljeme krovišta mora se postaviti po dužoj strani građevine i mora na nagnutom terenu biti usporedno sa slojnicama, izuzev kod rekonstrukcija i održavanja zatečenih legalnih građevina.
38. Na sve vrste građevina koje se mogu graditi izvan građevinskog područja moguća je postava foto naponskih ćelija, solarnih kolektora te drugih tehnoloških inovativnih rješenja za korištenje alternativnih izvora energije, a na zaštićenim građevinama odnosno na području zaštićenih kulturno-povijesnih cjelina uz suglasnost nadležnog konzervatorskog odjela.
39. Kao samostalne građevine mogu se graditi:

* gospodarske građevine u svrhu poljodjelske ratarske i stočarske proizvodnje
* proizvodne građevine za potrebe prerade i pakiranja proizvoda
* druge prateće i pomoćne građevine prema potrebama (nadstrešnice, građevine infrastrukture i sl.).

1. Građevine iz članka 71., stavci a. i c., mogu se graditi u slučajevima kada je farma, tovilište ili druga osnovna proizvodna građevina u cjelini već izgrađena, ili se gradi istovremeno sa stambenom.
2. Građevine s postrojenjima za preradu biomase/plina, za proizvodnju električne i/ili toplinske energije, u pravilu se grade nakon osnovne proizvodne građevine ili istovremeno s njom.

**3.3.1.1. Farme i tovilišta**

1. Farme i tovilišta ne smiju se graditi u predjelima zaštite (zakonom zaštićenim prirodnim i kulturnim dobrima).
2. Za izgradnju građevina iz stavka 1. ovoga članka primjenjuju se odredbe o formiranju pristupa i priključenju na infrastrukturu, odnosno o načinu snabdijevanja potrebnom infrastrukturom i zbrinjavanju otpada, kao u članku 70.
3. Tovilišta, stočne farme i peradarnici mogu se graditi s izgrađenim/zatvorenim dijelom i s dijelom vanjskog prostora uređenog za boravak/uzgoj životinja na otvorenom, organizirane kao gospodarski ili kao stambeno-gospodarski sklopovi.
4. Minimalni broj uvjetnih grla temeljem kojeg se može planirati izgradnja tovilišta i peradarnika iznosi 10 uvjetnih grla. Uvjetnim grlom podrazumijeva se grlo težine 500 kg i obilježava koeficijentom »1«. Sve vrste stoke i peradi svode se na uvjetna grla primjenom sljedećih koeficijenata:

|  |  |  |
| --- | --- | --- |
| Vrsta stoke | Koeficijent | Broj grla |
| * odrasla goveda starija od 24 mjeseca | 1,00 | 10 |
| * goveda starosti 12 – 24 mjeseca | 0,6 | 17 |
| * goveda starosti 6 – 12 mjeseci | 0,3 | 33 |
| * bikovi | 1,4 | 7 |
| * telad | 0,15 | 67 |
| * konji | 1,2 | 8 |
| * ždrebad | 0,5 | 20 |
| * vol | 1,2 | 8 |
| * ovce i koze | 0,1 | 100 |
| * janjad, jarad | 0,05 | 200 |
| * krmače | 0,3 | 33 |
| * nerasti | 0,4 | 25 |
| * svinje u tovu od 25 – 110 kg | 0,15 | 67 |
| * odojci | 0,02 | 500 |
| * kokoši nesilice | 0,004 | 2500 |
| * tovni pilići | 0,0025 | 4000 |
| * purani | 0,02 | 500 |
| * kunići i pernata divljač | 0,002 | 5000 |
| * ostala perad | 0,004 | 2500 |
| * za druge životinjske vrste (krznaši, i sl.) minimalni broj uvjetnih grla utvrđuje se Programom o namjeravanim ulaganjima | | |

1. Udaljenosti gospodarskih građevina za intenzivnu stočarsku proizvodnju od granice građevinskog područja naselja, te građevinskih područja namijenjenih sportu, rekreaciji i turizmu, mogu biti:

|  |  |
| --- | --- |
| Broj uvjetnih grla | Min. udaljenost (m) |
| 10 – 20 | 100 |
| 21 – 100 | 150 |
| 101 – 300 | 300 |
| 301 i više | 500 |

Napomena: udaljenost od građevinskog područja odnosi se i na udaljenosti od građevinskog područja susjednih jedinica lokalne samouprave

1. Udaljenosti navedene u tablici mjere se od granice građevinskog područja do same građevine za uzgoj ili tov životinja, odnosno do ograde prostora uređenog za uzgoj/boravak životinja na otvorenom.
2. Iznimno, udaljenosti tovilišta, stočnih farmi i peradarnika, navedene stavkom 5., od građevinskog područja naselja koje se sastoji do 3 kuće, ili od usamljene izgrađene građevne čestice koje imaju legalitet, mogu biti i manje ukoliko su tome suglasni vlasnici građevina navedenih čestica, pod uvjetom da je udaljenost propisna od drugih građevinskih područja.
3. Međusobna udaljenost farmi, odnosno građevina za uzgoj životinja mora biti u skladu s posebnim propisima i pravilima veterinarske struke (ovisno o broju i vrsti životinja, te njihove moguće bolesti i slično), što će se definirati posebnim uvjetima nadležnih službi u postupku ishođenja akata za građenje.
4. Udaljenost gospodarskih građevina za intenzivnu stočarsku proizvodnju od prometnica određuje se prema sljedećoj tablici:

|  |  |  |  |
| --- | --- | --- | --- |
| broj uvjetnih grla | Najmanja udaljenost u metrima od cesta | | |
| državne | županijske i lokalne | nerazvrstane |
|
| do 20 | 50 | 20 | 10 |
| 21 - 100 | 75 | 40 | 10 |
| više od 100 | 100 | 50 | 20 |

1. Površina građevinske čestice za izgradnju gospodarskih građevina za intenzivnu stočarsku proizvodnju ne može biti manja od 2000 m2. Maksimalna izgrađenost čestice iznosi 50 %, a minimalni udio zelenih površina iznosi 15 %.
2. Ostali uvjeti gradnje građevine tovilišta, stočne farme i peradarnika istovjetne su uvjetima članka 71.
3. Na posjedima namijenjenim izgradnji tovilišta i peradarnika moguća je izgradnja građevina kao u članku 71. stavku 1., pod uvjetima istoga članka izuzev stavka 6.
4. Udaljenost tovilišta od stambene građevine istog gospodarstva ne smije biti manja od 25 m.
5. Izgradnja na posjedu definiranom ovim člankom mora zadovoljavati kriterije i uvjete definirane posebnim propisima u smislu zaštite od buke, te zaštite zraka, vode i tla.

**3.3.1.2. Ribnjaci**

1. Ribnjakom (ribogojilištem) se smatraju bazeni i prateće građevine za uzgoj ribe, postojeći i oni koje je moguće izgraditi na neplodnom poljoprivrednom tlu, napuštenim eksploatacijskim gliništima, te na napuštenim koritima i rukavcima rijeka i potoka.
2. Maksimalni iskop za bazene ribnjaka je na dubinu do 2,5 m. Udaljenost ribnjaka od susjednih čestica mora biti takva da ne utječe na vodni režim susjednog obradivog zemljišta, ovisno o strukturi tla. Kolni pristup minimalne širine 3,0 m mora biti osiguran do čestice ribnjaka.
3. Formiranje, odnosno izgradnja ribnjaka vršit će se temeljem posebnih vodopravnih uvjeta i koncesije nadležnog tijela koje upravlja vodama, te uz uvjet da se pri formiranju, odnosno izgradnji ribnjaka dozvoljava iskop postojećeg tla samo u najnužnijem obimu potrebnom za oblikovanje i uređenje ribnjaka.
4. Minimalno 50% materijala koji nastaje prilikom iskopa ribnjaka mora se deponirati uz lokaciju ribnjaka, odnosno iskoristiti za uređenje obale i okolnog prostora u skladu s projektom na osnovu kojeg je dobivena potrebna dozvola za navedeni zahvat.
5. Projekt na osnovu kojeg je dobiven akt za građenje mora osobito dati rješenja stabilizacije obala i okolnog prostora, pejsažno rješenje mikrolokacije, te način sanacije iskopa po prestanku korištenja ribnjaka.
6. Formiranje ribnjaka unutar zone zaštićenih dijelova prirodne, odnosno kulturne baštine moguće je samo uz prethodnu suglasnost te ishođenje uvjeta nadležnih uprava za zaštitu prirodne, odnosno kulturne baštine Ministarstva kulture.

**3.3.1.3. Vinogradarski podrum**

1. Građevine za intenzivnu vinogradarsku proizvodnju mogu se graditi na posjedima površine prema članku 70., odnosno na čestici vinograda čija je površina najmanje 2000 m2. Tlocrtna površina građevine ne smije biti veća od 100 m2, a na svakih 1000 m2 vinograda, moguće je tlocrtno povećanje od 50 m2, do najviše 250 m2 tlocrtne površine.
2. U dijelu građevine mogu se predvidjeti sadržaji u svrhu seoskog turizma (kušaonica i prodaja vina, manji restoran, manje prenoćište) te stambeni prostor vlasnika ili smještaj radnika. Na vlastitoj čestici ili susjednoj i/ili bližoj čestici u vlasništvu, potrebno je predvidjeti parkirališta za osobne automobile.
3. Mogućnost izgradnje građevina intenzivne vinogradarske proizvodnje i ostali uvjeti izgradnje istovjetni su članku 71. Pokrov može biti samo crijep.
4. Moguća je izgradnja vinogradarskih podruma registriranih vinara koji ne zadovoljavaju površinu intenzivne proizvodnje. U tom slučaju dozvoljena je izgradnja samo osnovne proizvodne građevine s mogućnošću sadržaja u svrhu seoskog turizma, ali bez stambenog prostora vlasnika i smještaja radnika. Površina vinograda mora biti veća od 1500 m2, a dozvoljena tlocrtna površina iznosi 80 m2. Visina građevine (do vijenaca) iznosi najviše 7,5 m.
5. Minimalna udaljenost od susjedne granice poljodjelske parcele istovjetna je uvjetima članka 30. stavci od 1. do 5., a minimalna udaljenost od susjedne gospodarske građevine iznosi 4,0 m.
6. Vinogradarski podrumi mogu se graditi samo na parceli koja ima direktan kolni pristup na javno-prometnu površinu.

**3.3.1.4. Vinogradarske klijeti, voćarske kućice, poljodjelske kućice i spremišta**

(1) Na poljodjelskom zemljištu u vinogradima, voćnjacima, povrtnjacima čija je površina najmanje 550 m2 može se graditi poljodjelska kućica / vinogradarska klijet / voćarska kućica tlocrtne površine najviše 45 m2. Na zemljištu čija je površina najmanje 1000 m2 tlocrtna površina vinogradarske klijeti, voćarske kućice i poljodjelske kućice može iznositi najviše 60 m2.

(2) Na poljodjelskom zemljištu u vinogradima, voćnjacima, povrtnjacima čija je površina manja od 550 m2, ali ne manja od 400 m2, mogu se graditi samo spremišta za alat, oruđe i strojeve tlocrtne površine najviše 20 m2.

(3) Spremište iz stavka 2. treba biti najveće visine prizemlje (P) s mogućnošću izgradnje potpuno ukopanog podruma, nadzemne etaže izrađene od drveta, s metalnom konstrukcijom koja nije vidljiva, odnosno drvenom vidljivom konstrukcijom. Krovište mora biti dvostrešno između 25° i 35° pokriveno crijepom, a sljeme krova mora biti usporedno sa slojnicama.

(4) Na površini vinograda od 1500 m2 i više moguće je korištenje klijeti u funkciji turističkih djelatnosti.

(5) Veličinu čestice određuje tradicija Hrvatskog Zagorja, kao i važnost i tradicija posjedovanja i građenja klijeti u vinogradima.

(6) Ako jedan vlasnik ima više čestica u okviru polumjera od 500 m, površina poljodjelskih čestica može se zbrajati kako bi se postigla tražena površina za izgradnju poljodjelske kućice, odnosno vinogradarske klijeti.

(7) Poljodjelska kućica / vinogradarska klijet / voćarska kućica može se graditi na poljodjelskom zemljištu kao:

* prizemnica s podrumom (Po+P) - bez nadozida potkrovlja, ako je kota gornjeg ruba stropne konstrukcije podruma izdignuta od konačno zaravnatog terena
* prizemnica s podrumom i potkrovljem (Po+P+Pk) - ako je podrum potpuno ukopan
* prizemnica sa suterenom (Su+P) - bez nadozida potkrovlja, uz mogućnost izgradnje potpuno ukopanog podruma (Po+Su+P)
* visina građevine može biti najviše 5,5 m.

(8) Na poljodjelskom zemljištu s površinom manjom od određene u stavku 1. ovoga članka, pri građevinskim preinakama (sanaciji i rekonstrukciji) postojećih poljodjelskih kućica, voćarskih kućica i klijeti ne smije se povećavati njihova tlocrtna veličina.

(9) Poljodjelska kućica / vinogradarska klijet / voćarska kućica mora biti građena na način da:

1. bude smještena na najmanje plodnom, odnosno neplodnom dijelu poljodjelskog zemljišta
2. treba koristiti lokalne materijale i treba biti izgrađena po uzoru na tradicijsku gradnju
3. podrumski dio građevine mora biti izgrađen od čvrstog zidanog materijala, a nadzemni dio trebao bi biti od drveta (po uzoru na tradicijsku gradnju)
4. nadzemni zidani dio treba izbjegavati, a ako se izvede potrebno je zidove ožbukati i obojati
5. tlorisni oblik građevine treba biti pravokutnik (odnos stranica 1:1,3 do 1:2)
6. sljeme krova mora biti usporedno s dužom stranicom zgrade i obvezno usporedno sa slojnicama terena;
7. krov mora biti dvostrešan, nagiba krovnih ploha između 25° i 35°
8. dozvoljeni su krovni istaci samo u rasponu između dva roga
9. pokrov može biti: crijep, slama, zeleni krov i druge vrste tradicijskih pokrova
10. uz poljodjelsku kućicu/klijet može se dograditi nadstrešnica (ganjak) do 20 m2. Ganjak treba izvesti na tradicijski način od drvene konstrukcije, skošenog krova.
11. minimalna udaljenost od susjedne granice poljodjelske parcele istovjetna je uvjetima članka 30. stavci od 1. do 5. , a minimalna udaljenost od susjedne klijeti ili druge gospodarske građevine iznosi 4,0 m.

(10) U dijelu građevine mogu se planirati sadržaji u svrhu seoskog turizma (kušaonica i prodaja vina/voća).

**3.3.1.5. Ostale poljodjelske građevine**

2. Na poljoprivrednim površinama koje služe isključivo za uzgoj povrća, voća, cvijeća i drugih kultura mogu se graditi staklenici i plastenici.
3. Staklenici i plastenici mogu se priključivati na komunalnu infrastrukturu.
4. Udaljenost staklenika ili plastenika od ruba čestice ne može biti manja od 3,0 m.
5. Na poljodjelskom zemljištu mogu se graditi, uzgajališta puževa, glista, žaba i drugih sličnih životinja.
6. Za smještaj pčelinjaka, primjenjuju se uvjeti iz posebnog propisa o pčelarenju - Pravilnik o držanju pčela i katastru pčelinje paše NN 18/08. U sklopu pčelinjaka nije dozvoljena izgradnja pratećih građevina.

3.3.1.6. Lugarnice, planinarski i lovački domovi, ribarske kućice i građevine za konjički sport

2. Šumarske građevine, lugarnice, planinarski, lovački i ribički domovi mogu se graditi, ili obnavljati postojeći, na temelju posebnih uvjeta i uz suglasnost nadležnih tijela, a moraju biti isključivo u funkciji korištenja prostora tj. prirodnog resursa u kojem se nalaze.
3. Oblik i visina građevina iz stavka 1. utvrđuje se u skladu s očuvanjem tradicijskog oblikovanja građevina. Moguća je gradnja drvene građevine u cijelosti ili djelomično zidane. Građevine se mogu graditi prema sljedećim uvjetima:

* tlocrtna površina građevina iznosi najviše 200 m2
* etažna visina građevine iznosi najviše prizemlje + 1 kat (P + 1), uz mogućnost gradnje podruma ili suterena, ovisno o konfiguraciji terena)
* visina građevine do vijenca iznosi najviše 7,50 m
* krovište je koso, u pravilu dvostrešno, nagiba od 250 do 450 stupnjeva, moguća su zabatna skošenja strmijeg nagiba.
* pokrov je crijep ili drugi tradicionalni materijal

1. Ribarska kućica može se graditi na mjestima uz vodotoke, te uz iskopane ribnjake ili napuštene rukavce. Ribarska kućica može imati površinu do 30 m2 tlocrtne površine i smije biti isključivo prizemna s potkrovljem bez nadozida i bez podruma, visine vijenca do 3,0 m, kosog dvostrešnog krova, pokrivena crijepom, slamom.
2. Građevine za konjički sport mogu izgrađivati pravne i fizičke osobe. Građevina društva i štale za konje trebaju tvoriti fizičku oblikovnu cjelinu. Dozvoljena je izgradnja samo prizemlja s visinom vijenca do 4,5 m i nagibom krovišta od 250 do 450. Krovište je koso, dvostrešno, pokriveno crijepom.
3. Udaljenosti od međa te ostali uvjeti gradnje istovjetni su uvjetima za gradnju u građevinskim područjima naselja.

3.3.1.7. Kampovi izvan građevinskog područja

2. Kamp je objekt u kojem se pružaju usluge kampiranja, smještaja u građevinama (kućice u kampu, bungalovi) i može se graditi unutar predviđene turističke zone.
3. Kampovi se mogu uređivati uz uvjete:
4. mora imati najmanje 10 smještajnih jedinica
5. moraju imati pristup s javne prometne površine
6. moraju biti priključeni na struju
7. moraju biti opskrbljeni tekućom pitkom vodom
8. moraju imati sanitarni čvor i propisno riješenu odvodnju (ili kanalizaciju ili sabirnu vodonepropusnu jamu koja se po potrebi prazni),
9. moraju biti ograđeni ogradom u kombinaciji sa živom ogradom, a svako smještajno mjesto mora biti ozelenjeno stablima.
10. U kampu se može graditi centralna građevina koja može sadržavati ugostiteljske, trgovačke, poslovne i zabavne sadržaje, te druge sadržaje za potrebe kampa. Određeni su sljedeće uvjeti izgradnje:

* Najveća visine centralne građevine iznosi Po+P+1+Pk, odnosno visina do vijenca iznosi 7,5 m.
* Unutar centralne građevine moguće je predvidjeti stanovanje vlasnika, u stanu do najviše 100 m2.
* Maksimalna površina centralne građevine može iznositi 200 m2 građevinske bruto površine.
* Krovišta su ravna ili kosa: dvostrešna ili višestrešna, nagiba 330-450.

1. Od ukupnog kapaciteta smještajnih jedinica, sve mogu biti kamp čestice ili kamp mjesta, a ukoliko postoji smještaj u građevinama tada 70 % mora biti osigurano za kampiste na osnovnim smještajnim jedinicama (kamp mjesto, kamp čestica).

3.3.1.8. Vidikovci

2. Na istaknutim reljefnim pozicijama sa atraktivnim pogledom mogu se izgrađivati vidikovci, koji se sastoje od:

* natkrivene terase s klupama i stolovima
* parkirališta.

1. Vidikovce je moguće izvesti uz ceste tako da se osigura parkiralište za najviše 5 osobnih automobila, da se prikladno oblikuje i uredi prostor za kraće zadržavanje ljudi i da se opskrbi s potrebnim sadržajima (informacijska ploča, klupe i stolovi, kanta za otpatke i sl.).
2. Oblikovanje vidikovaca mora biti u skladu s kriterijima zaštite prostora, vrednovanja krajobraza i tradicionalnog graditeljstva.
3. **3.3.1.9. Manje vjerske i spomeničke građevine**
5. Manje spomeničke i vjerske građevine kao što su spomenici, skulpture, kapelice, raspela i slično mogu se izvoditi prema potrebi uz ceste i putove, na način da ne ometaju preglednost na njima i ne ugrožavaju promet.
6. Izgradnja spomeničkih i sakralnih obilježja (primjerice raspela i kapelice) moguća je do visine 4 m i površine do 4 m2 (bruto) izvan građevinskog područja, odnosno 12 m2 (bruto) ukoliko su smješteni unutar građevinskih područja.

3.3.1.10. Ostala izgradnja izvan građevinskog područja

2. Vojne i druge građevine od interesa za obranu zemlje i zaštitu od elementarnih nepogoda grade se sukladno odredbama posebnih propisa, ukoliko se za istima ukaže potreba.
3. Privremene građevine za potrebe sajmova i javnih manifestacija, kiosci, dječja igrališta, nadstrešnice za javni promet, te reklamni panoi mogu se postavljati/uređivati u građevinskom području naselja, u izdvojenom građevinskom području izvan naselja, te izvan građevinskog područja naselja (izuzev kioska) na javnim površinama ili površinama u vlasništvu Općine, te na česticama u privatnom vlasništvu, prema odobrenju Općine.
4. Reklamni panoi mogu biti u veličini oglasne površine do 12 m2. Za svaku pojedinu lokaciju potrebno je definirati veličinu oglasne površine, na način kojim je omogućeno nesmetano korištenje javnih površina i preglednost. Najveća površina takvih panoa može iznositi 12 m2, visina 5 m, te ne smiju biti postavljani na manjem razmaku od 150 m.
5. Ostale pomoćne i privremene građevine mogu se graditi, odnosno postavljati sukladno Općinskoj Odluci o komunalnom redu.
6. Ukoliko se planira postava kioska, privremenih građevina ili reklamnih panoa u blizini građevina/područja koje su zaštićene i/ili preventivno zaštićene / evidentirane kao graditeljska ili prirodna baština, potrebno je zatražiti mišljenje nadležnih službi o prihvatljivosti te lokacije.
7. Pješačke, biciklističke i izletničke staze i putovi s potrebnim sadržajima (informacijska ploča, klupe i stolovi, kanta za otpatke i sl.).

**3.3.2. IZDVOJENA GRAĐEVINSKA PODRUČJA IZVAN NASELJA**



Ovim Planom određene su sljedeće namjene izdvojenog građevinskog područja izvan naselja:

a) gospodarska namjena – proizvodna i poslovna (I; Ip1; Ip2)

b) gospodarska namjena – površina za istraživanje i eksploataciju mineralnih sirovina (E; EGT)

c) gospodarska namjena – peradarska farma (Pf)

d) gospodarska namjena - ugostiteljsko turistička (T1, T4)

e) sportsko rekreacijska namjena (R1, R5, TR)

f) groblja (G)

g) odlagalište komunalnog otpada (OK)

h) reciklažno dvorište (RD)

3.3.2.1. GRAĐEVINSKA PODRUČJA ZA GOSPODARSKU IZGRADNJU – PROIZVODNA I POSLOVNA NAMJENA

2. Na području obuhvata Prostornoga plana predviđena su građevinska područja za razvoj proizvodnih i poslovnih djelatnosti:

* gospodarska namjena - proizvodna i poslovna s oznakom (I)
* gospodarska namjena - proizvodna i poslovna s oznakom (Ip1)
* gospodarska namjena - proizvodna i poslovna s oznakom (Ip2)

1. Razmještaj i veličina građevinskih područja iz stavka 1. ovoga članka prikazani su na kartografskom prikazu br.: 1. “Korištenje i namjena prostora” i 4. “Građevinska područja“.

3.3.2.1.1. Uvjeti za izgradnju građevina, uređenje i oblikovanje

2. U gospodarskim zonama (I; Ip1; Ip2) određenim ovim Planom, određuju se sadržaji koji se ne mogu smjestiti u građevinskim područjima naselja:
3. prerađivački proizvodni (industrijski) pogoni
4. zanatski proizvodni pogoni, servisi, veći prodajni i slični prostori, komunalne građevine, prometne građevine, javne garaže, veća parkirališta kamiona i autobusa i sl., koji svi zbog prostornih i drugih ograničenja ne mogu biti smješteni u okviru građevinskih područja naselja
5. svi ostali poslovni, proizvodni, servisni, trgovački, skladišni i uslužni gospodarski sadržaji, za koje se smatra povoljnim lociranje unutar gospodarske zone i dr.
6. sportsko-rekreacijski sadržaji.
7. U ove zone iz stavka 1. mogu se smjestiti sadržaji koji bitno ne onečišćuju okoliš, odnosno oni kod kojih se mogu osigurati propisane mjere zaštite okoliša.
8. **Unutar gospodarske zone s oznakom (I i Ip2), uz građevine navedene u stavku 1. mogu se smjestiti**:

* rasadnici za intenzivni uzgoj poljoprivrednih proizvoda,
* građevine za proizvodnju, smještaj i čuvanje eksplozivnih tvari za gospodarsku uporabu, prijenosna skladišta eksplozivnih tvari te proizvodnja i prodaja oružja i streljiva, pirotehničkih sredstava
* postaje za opskrbu gorivom motornih vozila
* javne i zaštitne zelene površine
* stočni sajam i sl.

1. **Unutar gospodarske zone s oznakom (Ip1), uz građevine navedene u stavku 1. mogu se smjestiti**:

* ugostiteljske građevine, poslovni hoteli i građevine za zabavu
* stambeni prostor za potrebe vlasnika i zaposlenika

1. Pogoni iz stavka 1. podstavka a. ovoga članka, s obzirom na veličinu i nužni intenzitet aktivnosti u proizvodnom procesu, ne mogu se smještavati izvan građevinskih područja namijenjenih gospodarskoj izgradnji.
2. Građevine za proizvodnju, smještaj i čuvanje eksplozivnih tvari graditi i smještati u skladu s posebnim uvjetima i suglasnostima nadležnih tijela, te primjenjivati posebne mjere zaštite utvrđene posebnim propisima.
3. Eksplozivne tvari i predmeti smještaju se, čuvaju i drže u građevinama (skladištima, priručnim skladištima, spremnicima) izgrađenim odnosno postavljenim za tu namjenu te odobrenim za uporabu od nadležnog tijela sukladno posebnom propisu, a smiju se skladištiti unutar temperaturnih intervala sukladno deklaraciji proizvođača.
4. U gospodarskim zonama (I, Ip1 i Ip2) moguća je gradnja energetskih građevina tj. građevina namijenjenih proizvodnji električne ili toplinske energije iz obnovljivih izvora energije vode, sunca, vjetra i sl., te kogeneracijskih i trigeneracijskih postrojenja, osim iz korištenja otpada kao goriva ili drugog načina dobivanja energije (spalionice) i ostalih djelatnosti gospodarenja i zbrinjavanja komunalnog otpada.
5. Na sve vrste građevina koje se mogu graditi po ovom članku, moguća je postava foto naponskih ćelija, solarnih kolektora te drugih tehnoloških inovativnih rješenja za korištenje alternativnih izvora energije.
6. Unutar gospodarskih zona nije dozvoljeno stanovanje, ali su uz obavezno uređivanje zelenih površina unutar čestica u ovoj zoni, dozvoljeni sadržaji druge namjene u smislu pratećih sadržaja koje je moguće graditi u sklopu glavne proizvodne građevine ili kao samostalne građevine (trgovina, ugostiteljstvo, rekreacija i sl., stan portira/čuvara ili vlasnika, smještajne jedinice za radnike).
7. Pri planiranju, projektiranju i odabiru tehnologije za djelatnosti što se obavljaju u gospodarskim zonama, trebaju se osigurati propisane mjere zaštite okoliša.
8. U gospodarskim zonama (I, Ip1 i Ip2) ne dozvoljava se gradnja građevina drugih namjena (koje nisu građevine za gospodarenje otpadom) u kojima se obavlja djelatnost oporabe otpada ili se obavlja bilo kakva djelatnost gospodarenja otpadom (energetska i materijalna oporaba otpada), osim u zoni gospodarske namjene (Ip2) prema uvjetima članka 140.

Građevna čestica na kojoj će se građevina graditi mora se nalaziti uz već sagrađenu javnu prometnicu najmanje širine 5,5 m ili uz buduću javnu prometnicu za koju mora prethodno biti izdana lokacijska dozvola te prema zakonu dozvoljenom pristupu;



Oblik građevne čestice za gospodarsku izgradnju treba biti pravilan, po mogućnosti usporednih međa. Dubina čestice može biti najviše 4 puta veća u odnosu na širinu uz građevinsku liniju, koja mora biti najmanje 20,0 m.

2. **Unutar gospodarske zone s oznakom (I)** određeni su sljedeći uvjeti izgradnje:

* Dozvoljena je gradnja složene građevine
* Građevine moraju biti udaljene od jedne međe za širinu vatrogasnog koridora (6 m).
* udaljenost građevina od građevina na susjednim građevnim česticama ne može biti manja od visine veće građevine (visine vijenca, odnosno sljemena na zabatu strane okrenute drugoj građevini), ali ne manja od širine potrebnog vatrogasnog koridora.
* Koeficijent izgrađenosti građevne čestice kig iznosi najviše 0.6, odnosno izgrađenost je najviše 60%.
* Najmanje 20% od ukupne površine čestice mora biti ozelenjeno, s tim da se ozelenjenom površinom ne smatra djelomično ozelenjeno parkiralište.
* Maksimalna visina građevina je Po/S+P+2+Pk, odnosno 30,0 m do vijenca.
* Iznimno je dozvoljena i veća visina za pojedine građevine u kojima proizvodno-tehnološki proces to zahtijeva.
* Kod izgradnje viših dijelova građevine od definiranih u prethodne dvije alineje (npr. dimnjaci i slično – uvjetovano tehnološkim procesom) najveća dopuštena bruto površina višeg dijela građevine je do 10% od bruto izgrađene površine građevine.
* Krovišta, krov i pokrov građevina potrebno je oblikovati sukladno vrsti i namjeni građevine, odnosno tehnologiji građenja. Nisu dozvoljeni pokrovi koji sadrže azbest i reflektirajući pokrovi Na krovištu/krovu je moguće ugraditi kupole za prirodno osvjetljavanje te kolektore sunčeve energije.
* Iznimno je dozvoljeno nasipavanje tla u slučajevima kada se zbog konfiguracije terena u odnosu na javnu prometnu pristupnu površinu, strukture tla ili razine podzemne vode teren mora planirati na višoj koti kako bi se omogućilo pravilno izvođenje, korištenje i održavanje objekta. Visina građevine mjeri se u skladu s člankom 1.

1. **Unutar gospodarske zone s oznakom (Ip1),** određeni su sljedeći uvjeti izgradnje:

* Maksimalna visina građevina je Po/S+P+3+Pk.
* Ostali uvjeti kao u stavku 1., a koji nisu u suprotnosti s uvjetima ovoga stavka.

1. **Unutar gospodarske zone s oznakom (Ip2),** određeni su sljedeći uvjeti izgradnje:

* Izgrađenost građevne čestice iznosi najviše 75%.
* Ostali uvjeti kao u stavku 1., a koji nisu u suprotnosti s uvjetima ovoga stavka.

1. Za gradnju građevina za intenzivnu poljoprivrednu proizvodnju (plastenici, staklenici i slično) u zoni (I) vrijede sljedeći uvjeti izgradnje:

* izgrađenost građevne čestice iznosi najviše 90%
* najmanja udaljenost od regulacijske linije iznosi 1 m
* najmanja udaljenost od ostalih međa iznosi 1 m

1. Isti uvjeti izgradnje vrijede i za građevine gospodarske i poslovne djelatnosti (I) koje se nalaze **unutar građevinskog područja naselja** (u zonama u kojima je dozvoljena njihova gradnja), a koji nisu u suprotnosti sa sljedećim uvjetima: najveća izgrađenost građevne čestice iznosi 60 %, visina građevine određuje se kao za stambene, stambeno-poslovne i poslovne građevine prema uvjetima zone u kojoj se nalaze.
2. Postojeća (zakonito izgrađena) građevina može se zadržati prema zatečenom stanju bez obzira na manju površinu građevne čestice, višu izgrađenost i iskorištenost građevne čestice, veću visinu građevine te manju udaljenost do međa ili regulacijske linije u odnosu na odredbe ovog Plana, uz zadovoljavanje propisanih uvjeta zaštite (okoliša, od buke i sl.).

Preduvjet za izgradnju u gospodarskoj zoni je mogućnost priključenja na javni vodoopskrbni sustav i izvedba sustava odvodnje s nepropusnom kanalizacijom i pročišćavanjem prije upuštanja u recipijent, te mogućnost priključenja na potrebnu energetsku infrastrukturu (električnu energiju).



Do realizacije sustava odvodnje otpadnih voda naselja, izuzetno je moguće za pogone s manjim količinama otpadnih voda, ukoliko vrsta onečišćenja to dozvoljava, u postupku izdavanja potrebnih dozvola za lociranje, a prema posebnim sanitarnim uvjetima, dozvoliti zbrinjavanje otpadnih voda putem trodjelnih sabirnih jama s mogućnošću pražnjenja.

2. Čestice u gospodarskoj zoni moraju se ograđivati. Ograda može biti metalna, djelomično zidana, a preporuča se da bude oblikovana živicom. Ograde mogu biti visoke najviše 2,5 m, ako su providne, odnosno 1,6 m, ako su neprovidne.
3. Najveća vidljiva visina potpornog zida ne može biti veća od 2,0 m (preporuča se visina do 1,5 m). U slučaju da je potrebno izgraditi potporni zid veće visine, tada je isti potrebno izvesti u terasama, s horizontalnom udaljenošću zidova od min 1,5 m, a teren svake terase ozeleniti.
4. Izuzetno, visina potpornih zidova je moguća i više od 2,00 m samo u slučajevima nasipavanja tla radi izravnavanja terena, sanacije klizišta građevina, prometnica ili kod izvedbe novih prometnica ili uz druge infrastrukturne građevine.
5. Ograda iz stavka 1. može se izvoditi na potpornom zidu u kojem slučaju se njena visina mjeri od visine potpornog zida.

Građevine u gospodarskoj zoni moraju biti udaljene od stambene, čiste poslovne namjene, te društvene namjene, najmanje 20 m, te odvojene zelenim pojasom, visokog raslinja, minimalno 6 m, osim u već izgrađenim dijelovima naselja.

2. Do građevnih čestica na kojima će se graditi građevine iz članka 85. potrebno je osigurati javnu prometnu površinu, osposobljenu za promet vatrogasnih vozila.
3. Gdje to prostorni uvjeti dozvoljavaju potrebno je između kolnika i nogostupa zasaditi drvored.
4. Na građevnoj čestici ili uz javnoprometnu površinu mora se osigurati prostor za parkiranje.
5. Na gospodarskoj građevnoj čestici namijenjenoj izgradnji gospodarske građevine potrebno je osigurati potreban broj parkirališnih mjesta za osobna vozila. Potrebno je osigurati za svaka dva zaposlenika u smjeni po 1 parkirališno mjesto i dodatno na 500 m2 građevinske bruto površine građevine još sljedeći broj parkirališta:
6. industrija i skladišta 3 parkirališna mjesta
7. trgovine 5 parkirališnih mjesta
8. ostale građevine za rad 5-10 parkirališnih mjesta.
9. Pri projektiranju i izgradnji građevina unutar zone gospodarskih djelatnosti, gdje god je to moguće, a naročito pri izgradnji sadržaja koje će koristiti veći broj različitih korisnika, potrebno je primjenjivati propise o sprječavanju nastajanja arhitektonsko-urbanističkih barijera.

3.3.2.2. GRAĐEVINSKO PODRUČJE ZA GOSPODARSKU NAMJENU – POVRŠINE ZA ISTRAŽIVANJE I EKSPLOATACIJU MINERALNIH SIROVINA

1. Na području Općine Bedekovčina u funkciji je više eksploatacijskih polja za iskorištavanje mineralnih sirovina: ciglarske gline, keramičke gline i kamena. Površine eksploatacijskih polja u planu su označene oznakom E.
2. Za iskorištavanje mineralnih sirovina potrebno je izraditi studiju utjecaja na okoliš prema važećem pravilniku, a ukoliko je ista već izrađena korištenje prostora izvoditi isključivo u skladu sa odredbama studije. Nakon prestanka eksploatacije sanaciju prostora i površina obavezno izvesti u skladu sa odredbama studije.
3. Na površini za iskorištavanje mineralnih sirovina može se vršiti izgradnja objekata i uređaja koji su u funkciji iskorištavanja mineralnih sirovina, a prema uvjetima definiranim u studiji zaštite okoliša za predmetno eksploatacijsko polje.
4. Nove površinske kopove glinokopa prvenstveno je potrebno planirati neposredno uz postojeće lokacije u cilju zaštite krajobraznih vrijednosti prostora. Odobreni projekti eksploatacije moraju sadržavati i mjere sanacije kojim se definira daljnja namjena napuštenih eksploatacijskih polja (biološka rekultivacija ili prenamjena u svrhu rekreacije, ribolova i sl.).
5. Na površinama za eksploataciju mineralnih sirovina mogu se graditi objekti za skladištenje eksplozivnih tvari.
6. Na širem području Bedekovčanskih jezera omogućuje se izvođenje istražnih radova u svrhu eksploatacije geotermalnih voda.

3.3.2.3. GRAĐEVINSKO PODRUČJE ZA GOSPODARSKU NAMJENU – PERADARSKA FARMA (Pf)

1. U naselju Poznanovec određena je gospodarska zona za kompleks postojeće farme isključivo za potrebe peradarske proizvodnje.
2. Na lokaciji postojeće farme iz stavka 1. moguće je planirati proširenje na temelju kapaciteta do 10 uvjetnih grla. Ukoliko je postojeća farma većeg kapaciteta, a izgrađena je zakonito, može se kao takva zadržati i ne dozvoljava se mogućnost proširenja kapaciteta.
3. Na farmi iz stavka 1. moguća je rekonstrukcija postojećih gospodarskih građevina i gradnja novih gospodarskih građevina prema sljedećim uvjetima:

* Koeficijent izgrađenosti zone farme kig iznosi najviše 0.6, odnosno izgrađenost je najviše 60%.
* Visinu građevina uskladiti s postojećim stanjem. Iznimno je dozvoljena i veća visina za pojedine građevine ukoliko je uvjetovana tehnološkim procesom, odnosno specifičnim oblikom (silosi, i sl.).
* Krovišta, krov i pokrov građevina potrebno je oblikovati sukladno vrsti i namjeni građevine, odnosno tehnologiji građenja. Nisu dozvoljeni pokrovi koji sadrže azbest i reflektirajući pokrovi. Na krovištu/krovu je moguće ugraditi kupole za prirodno osvjetljavanje te kolektore sunčeve energije.

1. Udaljenost gospodarske građevine od susjednih građevina istovjetna je uvjetima izgradnje u građevinskim područjima naselja za veće gospodarske građevine s potencijalnim izvorima zagađenja navedenima u članku 35., a udaljenost gospodarske građevine od međa istovjetna je uvjetima članka 30. stavci od 1. do 5.
2. Kod postojeće legalne izgradnje dozvoljava se zadržati postojeće / zatečeno stanje.
3. Građevine na farmi moraju zadovoljavati propisane tehničko-tehnološke uvjete, uvjete koji osiguravaju zaštitu životinja sukladno propisima, te kriterije i uvjete definirane posebnim propisima u smislu zaštite od buke, te zaštite zraka, vode i tla, osobito u pogledu odvodnje otpadnih voda i rješavanje krutog otpada i gnoja.
4. Izgradnja farmi kapaciteta 10 i više uvjetnih grla, odnosno izgradnja novih gospodarskih sklopova za uzgoj životinja (sklop od više pojedinačnih građevina za potrebe uzgoja i/ili tova), moguća je sukladno ovim Odredbama, pri čemu je potrebno preispitati njihovu prihvatljivost u prostoru.

3.3.2.4. GRAĐEVINSKA PODRUČJA ZA GOSPODARSKU IZGRADNJU – UGOSTITELJSKO TURISTIČKA NAMJENA



Građevinska područja za ugostiteljstvo i turizam, sport i rekreaciju, koja se nalaze izvan ili unutar građevinskog područja naselja kao zasebne građevne površine, prikazane su na kartografskom prikazu: br.1. “Korištenje i namjena prostora” i 4. “Građevinska područja”.



Unutar svih područja turističke namjene moguća je gradnja sportskih i drugih pomoćnih sadržaja koji upotpunjuju osnovnu djelatnost (zdravstveni turizam, otvoreni i zatvoreni bazeni, igrališta, zabavni park i drugo).

1. Unutar turističke zone (T4) u Poznanovcu za koju je utvrđena obaveza izrade urbanističkog plana uređenja (UPU 6) potrebno je uvažiti sljedeće uvjete:

* ukupna izgrađenost zone iznosi najviše 10%, odnosno koeficijent izgrađenosti kig = 0,1
* za ostale uvjete primjenjuje se odredba za gradnju etno-tradicijskih građevina u funkciji turizma.

1. Turistička namjena oznake (T1) obuhvaća dvorac Sermage u Poznanovcu i njegov neposredni okoliš. Dvorac se može prenamijeniti u hotel, a prateće gospodarske građevine se mogu prenamijeniti u ugostiteljsko turističku namjenu. Površina navedene namjene T1 je u obuhvatu izrade Urbanističkog plana uređenja (UPU 5).
3. Turističko-rekreacijsku zonu (TR) (Minimundus) čine:

* sjeverni dio površine s oznakom (TR) za koji je utvrđena obaveza izrade urbanističkog plana uređenja UPU
* južni dio površine s oznakom (TR)

1. Unutar turističko-rekreacijske zone (TR) (Minimundus), za koju je utvrđena obaveza izrade urbanističkog plana, dozvoljava se:
2. smještaj sadržaja koji se uračunavaju u izgrađenost

* gradnja svih turističkih građevina određenih ovim poglavljem, s maksimalnim visinama 9 m do vijenca (odnosi se na građevine kojima je, prema uvjetima ovoga poglavlja, dozvoljena visina viša od 9 m)
* gradnja odmorišta te vidikovaca sa ugostiteljskom ponudom
* gradnja manjih poluukopanih građevina razvedenih tlocrtnih i visinskih gabarita, razvedenog i razigranog oblikovanja („hobit“ hotela i „hobit“ sela) smještajno-ugostiteljsko-turističke namjene
* realizacija dodatnih sadržaje koji upotpunjuju turističku djelatnost (građevine za potrebe zanatske proizvodnje - stari zanati, vjerske građevine i obilježja, sjenice i slično)
* gradnja građevina pomoćne i prateće namjene (ribasrska kućica, konjušnica i ostalo)
* javno parkiralište
* Najveći dopušteni koeficijent izgrađenosti zone (kig) iznosi 0,1.

1. smještaj sadržaja koji se ne uračunavaju u izgrađenost

* smještaj parka minijaturnih građevina / modela arhitektonskih građevina iz cijelog svijeta
* smještaj površina namijenjenih za rekreaciju u zelenilu: otvorena rekreacijska igrališta bez tribina (travnata / zemljana podloga); trim staze, adrenalinski parkovi, vježbališta i slično; površine za rekreativno jahanje; biciklističke staze; šetnice i staze za pješačenje (nordijsko itd.); površina za paintball; ostali tereni za sportove i rekreaciju na otvorenom
* u sklopu zone mogući su sadržaji društvene i javne namjene koji nisu inkopatibilni osnovnoj namjeni (dječje igralište, odmorište, izletište i sl.)
* područja odmora u šumskom predjelu uređivati uz minimalnu intervenciju u prostoru uz korištenje autohtonog materijala: postava nadstrešnica do najviše 15 m2, stolova, klupa i sl.
* prometne i komunalne infrastrukture

1. Unutar južnog dijela turističko-rekreacijske zone (TR) (Minimundus) dozvoljavaju se:

* sadržaji navedeni u stavku 2. podstavku b. ovoga članka.

1. Unutar turističke zone (T) na k.č. 2176/1, 2176/2 i 2178 k.o. Komor moguća je gradnja smještajnih jedinica / bungalova prema odredbama ovog poglavlja za etno – tradicijske građevine (T4) i za kamp (prema uvjetima čl. 101). Najveći dopušteni koeficijent izgrađenosti zone (kig) iznosi 0,4.
2. Unutar turističke zone (T4) na k.č. 15/2, 16 i 270/3 k.o. Komor moguća je gradnja prema odredbama ovog poglavlja za zonu (T4). Najveći dopušteni koeficijent izgrađenosti zone (kig) iznosi 0,4.
3. Unutar turističke zone (T4), moguća je gradnja etno – tradicijskih građevina u funkciji turizma, prema sljedećim uvjetima:

* Najveći dopušteni koeficijent izgrađenosti zone etno naselja (kig) 0,1.
* Građevine se mogu graditi kao slobodnostojeće i to kao:

1. prizemnica s podrumom i potkrovljem (Po+P+Pk)
2. prizemnica s podrumom i suterenom (Po+S+P)
3. visina do vijenca može biti najviše 6 m.
4. Smještajna jedinica može biti zasebna građevina ili se više smještajnih jedinica (najviše tri) može nalaziti unutar jedne građevine. Tlocrtna površina smještajne jedinice može iznositi najviše 50 m2. Tlocrtni oblik građevine je pravokutnik omjera stranica 1 : 1,5 do 1 : 2,5.
5. Na istoj ili susjednoj čestici mogu se graditi pomoćne građevine za prateće sadržaje koji dopunjuju osnovnu namjenu (tehnički, sportski, kulturni, vjerski i drugi sadržaji). Uvjeti gradnje istovjetni su uvjetima za smještajne jedinice, osim u slučajevima kad tehnički i drugi uvjeti zahtjevaju veću visinu, ali najviše 7,5 m do vijenca.
6. Na istoj ili susjednoj čestici može se izgraditi centralna građevina u funkciji turizma sa sadržajima ugostiteljstva, recepcija, sanitarni čvor, vinski podrum, stan vlasnika ili smještajne jedinice zaposlenika, i dr.
7. Centralna građevina može imati tlocrtnu površinu najviše 400 m2, najveće visine podrum + suteren + prizemlje + potkrovlje (Po+S+P+Pk); podrum + prizemlje + kat + potkrovlje (Po+P+1+Pk); odnosno visina do vijenca iznosi najviše 7,5 m.
8. Krovište svih građevina je koso, nagiba 30° – 45°, dvostrešno ili višestrešno, sa mogućnošću izvedbe krovnih istaka u tradicijskom stilu, koji mogu biti veličine raspona između dva roga, pokrov može biti crijep, slama, drvena šindra, zeleni krov.
9. Međusobna udaljenost građevina ne može biti manja od visine veće građevine (visine vijenca, odnosno sljemena na zabatu strane okrenute drugoj građevini).
10. Parkiralište za potrebe zone iz ovoga članka, moguće je graditi na vlastitoj čestici i na susjednim česticama, koristiti dio javnog parkirališta ili zajedničko parkiralište različitih vrsta i namjena građevina, odnosno gradnjom podzemnih garaža pri čemu broj podzemnih etaža nije ograničen.
12. Hotel je samostojeća građevina čija gradnja i sadržaji podliježu pravilniku o hotelima i hotelskom smještaju, a moguće ga je graditi kao samostalni hotel ili obiteljski hotel u zonama mješovite namjene (M bez oznake, M1, M2), zoni D, zoni T i zoni Ip1, unutar kojeg je moguće stanovanje vlasnika sa stanom maksimalne neto površine 100 m2

Utvrđuju se sljedeće granične vrijednosti za izgradnju hotela:

* Najveći dopušteni koeficijent izgrađenosti (Kig) iznosi 0,5.
* Najveća dopuštena visina građevine iznosi Po/S+P+3+Pk, odnosno Po+P+4 (s ravnim krovom ili kosim bez nadozida), odnosno 16 m mjereno od najniže točke konačno zaravnanog terena uz građevinu do vijenca.
* Udaljenost građevine od granice građevne čestice iznosi najmanje 4,0 m.
* Oblikovanje mora biti u skladu s funkcijom građevine.
* Krovišta su ravna ili kosa: dvostrešna ili višestrešna, nagiba 25°-45°.
* Parkiralište za potrebe hotela moguće je graditi na vlastitoj čestici i na susjednim česticama, koristiti dio javnog parkirališta ili zajedničko parkiralište različitih vrsta i namjena građevina, odnosno gradnjom podzemnih garaža pri čemu broj podzemnih etaža nije ograničen.
* Unutar građevine hotela ili kao zasebne građevine povezane s osnovnom građevinom, mogući su i drugi sadržaji koji upotpunjuju osnovnu djelatnost (trgovine, uslužne djelatnosti, zdravstvene usluge i slično).

1. Isti uvjeti gradnje vrijede i za ostale objekte iz skupine hoteli (pansion i sl.)
2. Izgradnja hotela, motela te manjih obiteljskih hotela i prenoćišta, kao i etno turističkih naselja, moguća je i unutar građevinskog područja naselja, prema uvjetima ovoga članka.
3. Za objekte iz skupine hoteli (hotel, pansion i sl.), u zoni mješovite namjene (M bez oznake) visina vijenca iznosi 10,0 m.

Turističko naselje podrazumijeva gradnju smještajnih građevina i centralne građevine, prema sljedećim uvjetima:

* Najveći dopušteni koeficijent izgrađenosti zone (kig) iznosi 0.6, izuzev unutar zone (TR)
* Centralna građevina i građevine za smještaj mogu se graditi kao slobodnostojeće.
* Najveća dopuštena visina smještajnih građevina iznosi P0+P+1+Pk, odnosno visina do vijenca iznosi 7,5 m.
* Centralna građevina može sadržavati ugostiteljske, trgovačke, poslovne i zabavne sadržaje, te druge sadržaje za potrebe turističkog naselja, najveće visine Po+P+2+Pk, odnosno visina do vijenca iznosi 9,5 m.
* Unutar centralne građevine moguće predvidjeti stanovanje vlasnika, u stanu do najviše 100 m2.
* Krovišta su ravna ili kosa: dvostrešna ili višestrešna, nagiba 250-450.

1. Kamp je objekt u kojem se pružaju usluge kampiranja, smještaja u građevinama (kućice u kampu, bungalovi) i može se graditi unutar predviđene turističke zone TiR (Jezera), TR i T.
2. Kampovi se mogu uređivati uz uvjete članka 79.
3. Unutar građevinskog područja naselja svih zona mješovite namjene, moguća je gradnja kampa za manje od 10 smještajnih jedinica.

### 

3.3.2.5. ZONE SPORTA I REKREACIJE

2. Za zone sporta i rekreacije određene ovim Planom, koje su planirane kao izdvojena građevinska područja izvan naselja i za koje je obavezna izrada UPU-a, uređuju se prema uvjetima urbanističkog plana uređenja pojedine zone u cijelosti ili njezinog dijela.
3. Unutar obuhvata izrade urbanističkog plana (UPU 5) za sportsko rekreacijsku i turističku zonu u Poznanovcu, planiraju se sljedeće namjene:

* Sportsko-rekreacijska zona (R1)
* Sportsko-rekreacijska zona (R5)
* Ugostiteljsko-turistička zona (T1) (opisana je u odredbama za „Građevinsko područje za gospodarsku izgradnju – ugostiteljsko-turistička namjena“)

1. Sportsko-rekreacijska zona s oznakom (R1) u Poznanovcu, navedena u članku 105., uz postojeće sportske sadržaje planirana je za uređenje golf igrališta i pratećih turističkih sadržaja.
2. Sportsko-rekreacijska zona s oznakom (R5) u Poznanovcu, navedena u članku 105., planirana je za uređenje sportskog centra i nadovezuje se na zonu (R1). Planom se omogućuje uređenje postojećih i gradnja novih sportskih igrališta i pratećih građevina.
3. Postojeći sportski tereni i prateće građevine u zoni s oznakom (R1) i (R5) mogu se održavati i rekonstruirati u zatečenim gabaritima.
4. Zona s oznakom (R i T) u Bedekovčini planirana je za uređenje sportsko-rekreacijsko-turističkog centra. Ovaj članak odnosi se na neizgrađeni (sjeverni i istočni) dio površine s oznakom (R i T) koji se nalazi u obuhvatu izrade urbanističkog plana (UPU 7).
5. Unutar obuhvata (UPU 7), na površini sportsko-rekeracijsko-turističkog centra u Bedekovčini mogu se graditi:
6. višenamjenske sportske dvorane
7. zatvoreni i otvoreni bazeni i plivališta
8. sportska igrališta na otvorenom (nogometna igrališta, teniska, rukometna, košarkaška, igrališta za konjičke sportove i druga sportska igrališta s gledalištima/ tribinama) uz mogućnost zatvaranja manjih terena balonom
9. druga sportsko-rekreacijska igrališta i površine na otvorenom: mini golf, adrenalinski park, paint ball, umjetne stijene za penjanje, streličarstvo i slično
10. građevine prateće namjene (klupskih prostorija, svlačionica, spremišta, infrastrukturnih i sličnih građevina)
11. trgovački, ugostiteljski i zabavni sadržaji
12. hotel
13. javna parkirališta
14. Unutar obuhvata (UPU 7), uvjeti građenja utvrđuju se urbanističkim planom.
16. Sportsko-rekreacijska zona s oznakom (T i R5) koja obuhvaća površinu bedekovčanskih jezera i površinu postojećeg nogometnog igrališta te neizgrađenu površinu smještenu u sjeveroistočnom dijelu zone – planirana je i postojeća zona za sport, rekreaciju i turizam, za koju ovim Planom nije određena obaveza izrade UPU-a. Uređuje se prema projektu uređenja pojedine zone u cijelosti ili njezinog dijela.
17. U obuhvatu površine postojećeg nogometnog igrališta planom se omogućuje uređenje postojećih i gradnja novih sportskih igrališta i pratećih građevina.
18. U obuhvatu površine bedekovčanskih jezera moguća je izgradnja:
19. sportsko-rekreacijskih igrališta i površina na otvorenom
20. građevina prateće namjene (klupskih prostorija, svlačionica, gledališta, infrastrukturnih i sličnih građevina)
21. građevina pomoćne namjene (ribarske kućice, informativno-edukacijski centar, manji ugostiteljski i slični sadržaji,)
22. otvorenih bazena i plivališta
23. restorana
24. dječjih igrališta
25. autokampa
26. javnih parkirališta
27. U obuhvatu neizgrađene površine u sjeveroistočnom dijelu zone moguća je izgradnja
28. svih sadržaja navedenih u članku 107. stavak 2. (kao za zonu s oznakom (R i T) koja se nalazi u obuhvatu izrade urbanističkog plana (UPU 7)), a prema uvjetima ovih Odredbi za provođenje.
29. Uređenje zone namijenjene sportsko-rekreacijskim aktivnostima obuhvaća i sve potrebne zahvate na razini terena u smislu sanacije postojećih sadržaja.
30. Otvorena igrališta i bazeni mogu se sezonski natkriti.
31. Na površinama sportsko-rekreacijske namjene nije dozvoljeno stanovanje, ali je dozvoljeno u smislu pratećih sadržaja smještajna jedinica za portira/čuvara te smještajne jedinice za radnike koje je moguće graditi u sklopu predviđenih pratećih građevina ili kao samostalne građevine.
33. Visina građevina iz članka 108. stavak 3. iznosi:
34. u podstavku b., za prateću namjenu te podstavku e., za restoran - može biti najviše Po + P + 1 + Pk, odnosno podrum, prizemlje, kat i potkrovlje, koje može imati nadozid do propisane visine, odnosno visine do vijenca 7,5 m
35. u podstavku c., za pomoćnu namjenu - smije biti najviše Po+P, odnosno visine do vijenca 5 m.
36. Postojeći ribički klub dozvoljava se rekonstruirati prema sljedećim uvjetima:

* tlocrtna površina građevine može biti najviše 100 m2, te natkrivene terase do 100 m2
* visina građevine najviše prizemlje + potkrovlje (P + Pk)
* visina građevine najviše 5,50 m.“

Sportsko-rekreacijska zona s oznakom (R5) u Križanču, k.o. Mirkovec, planirana je za uređenje sportskog centra. Planom se omogućuje uređenje postojećih i gradnja novih sportskih igrališta i pratećih građevina, uređenje ribnjaka i gradnja ribarske kućice. Uvjeti za prateće građevine i ribarsku kućicu istovjetni su članku 109. stavku 1. Izgrađenost zone iznosi 4 % (kig = 0,04).

1. Sportsko-rekreacijska zona s oznakom (R6) planirana je za uređenje motokros i autokros staze s pratećim sadržajima / građevinama.
2. Na lokacijama postojećih staza „Marof“ i „Kebel“, mogu se uređivati postojeće i graditi nove staze i prateće građevine.
3. Građevine / sadržaji prateće namjene su: klupske prostorije, svlačionice, gledališta, infrastrukturne, te manji ugostiteljski i slični sadržaji.
4. Za sadržaje iz stavka 3. primjenjuju se uvjeti članka 109. stavka 1.
5. Izgrađenost svake zone iznosi 1 %. (kig = 0,01). U izgrađenost se ne uračunavaju staze.

Planirana zona za sport i rekreaciju (R) na česticama k.č.br. 4295, 4302/2 i 4302/3 te na k.č.br. 6479/1 i 6454 određena je za izgradnju dječjih igrališta.

3.3.2.6. GROBLJA

1. Ovim Planom planirana je lokacija novog groblja u Poznanovcu i planirano je proširenje postojećeg groblja u Bedekovčini.
2. Novo groblje te planirano proširenje postojećeg groblja uređuju se temeljem prostorno-planske, idejno-projektne i druge dokumentacije, temeljem zakonskih i drugih propisa.
3. Unutar čestice groblja (postojeće i planirano) te zasebne čestice uz ili preko puta čestice groblja moguća je izgradnja, dogradnja i rekonstrukcija grobne kuće (mrtvačnice) kao i izgradnja kapelica te izgradnja parkirališta za potrebe groblja.
4. Za potrebe proširenja postojećeg groblja moguće je odstupiti od broja parkirališnih mjesta propisanih člankom 119. ovog Plana te se broj parkirališnih mjesta određuje u skladu s prostornim ograničenjima lokacije.

3.3.2.7. ODLAGALIŠTE KOMUNALNOG OTPADA I RECIKLAŽNO DVORIŠTE

1. Zone određene isključivo za gospodarenje otpadom su:
2. postojeća lokacija odlagališta komunalnog otpada „Lesičak“ (OK)
3. lokacija reciklažnog dvorišta (RD) za koju je ovim planom planirano proširenje
4. Uvjeti za postupanje s otpadom propisani su u poglavlju „8. Postupanje s otpadom“.

**4. UVJETI SMJEŠTAJA GOSPODARSKIH DJELATNOSTI**

2. Proizvodne i poslovne djelatnosti mogu se smještavati unutar građevinskog područja naselja ili u zonama izdvojenih građevinskih područja izvan naselja.
3. Uvjeti smještaja za građevine proizvodnih i poslovnih djelatnosti unutar građevinskog područja naselja propisani su pod naslovom *3.2.2. Uvjeti smještaja i gradnje građevina te uređenje površina unutar građevinskog područja naselja mješovite namjene*, a u zonama izdvojene namjene pod naslovom *3.3.2.1. Građevinska područja za gospodarsku izgradnju – proizvodna i poslovna namjena*.
4. Uvjeti smještaja za građevine i površine za iskorištavanje mineralnih sirovina propisani su pod naslovom *3.3.2.2. Građevinsko područje za gospodarsku namjenu – površine za iskorištavanje mineralnih sirovina*
5. Uvjeti smještaja za građevine peradarske farme propisani su pod naslovom *3.3.2.3. Građevinsko područje za gospodarsku namjenu – peradarska farma.*
6. Uvjeti smještaja za građevine turističke namjene unutar građevinskog područja naselja propisani su pod naslovom *3.2.2. Uvjeti smještaja i gradnje građevina te uređenje površina unutar građevinskog područja naselja mješovite namjene*, a u zonama izdvojene namjene pod naslovom *3.3.2.4. Građevinska područja za gospodarsku izgradnju – ugostiteljsko-turistička namjena.*

**5. UVJETI SMJEŠTAJA DRUŠTVENIH DJELATNOSTI**

2. Izgradnja građevina namijenjenih društvenim djelatnostima moguća je u za to definiranim zonama (D), u građevinskom području naselja mješovite namjene bez posebne oznake, na površinama mješovite namjene s oznakom M1 i mješovite namjene s oznakom M2.
3. Pod građevinama društvenih djelatnosti podrazumijevaju se građevine javne i društvene namjene (s pratećim sadržajima):
4. upravne, pravosudne
5. socijalne, učenički domovi, studentski domovi
6. zdravstvene
7. predškolske
8. osnovnoškolske
9. srednjoškolske
10. visoka učilišta i znanost, tehnološki centri namijenjeni razvoju i znanstveno-istraživačkim aktivnostima
11. kulturni sadržaji
12. vjerske
13. druge javne i društvene namjene: političke organizacije, diplomatska predstavništva, kongresni centri, specijalizirani odgojno-obrazovni centri, kaznena tijela, sportsko-rekreacijske dvorane, vatrogasni dom i sl.
14. Vrsti građevina iz stavka 2. ovoga članka pripadaju i ove namjene:
15. trgovina (robne kuće)
16. objedinjena administracija, trgovina, zabava, kultura, sport (administrativno-trgovačko-kulturno-zabavno-sportski centar i sl.)
17. hotelski smještaj (hotel, hostel, prenoćišta, motel i sl.).
18. Na građevnoj čestici za gradnju građevina iz ovoga članka, može se graditi jedna ili više građevina. U svim građevinama mogu se uređivati prostori koji upotpunjuju i služe osnovnoj djelatnosti koja se obavlja u tim građevinama.
19. Do čestice namijenjene izgradnji građevine društvene ili poslovne djelatnosti iz stavka 2. i 3. ovoga članka, mora se izgraditi javna prometna površina najmanje širine kolnika 3,5 m za jednosmjerni ili 5,5 m za dvosmjerni promet, pogodna za promet vatrogasnih vozila.
20. Na građevnoj čestici namijenjenoj izgradnji građevine društvene ili poslovne djelatnosti iz stavka 2. i 3. ovoga članka potrebno je osigurati potreban broj parkirališnih mjesta za osobna vozila. Na 1000 m2 građevinske bruto površine građevine potrebno je osigurati sljedeći broj parkirališnih mjesta (PM):
21. a) za trgovine 20 PM
22. b) za urede 10 PM
23. c) za hotele 25 PM
24. d) za ugostiteljske sadržaje 40-60 PM ili za 8 sjedećih mjesta 2 PM
25. e) za ostale građevine za rad 10-20 PM
26. f) za zdravstvene sadržaje 15 PM
27. g) za škole 1 PM / učionici.
28. h) za vrtiće i jaslice 2 PM / jedinici
29. Iznimno, broj parkirališnih mjesta može se osigurati i u neposrednoj blizini na susjednim česticama ili javnom parkiralištu. Garažiranje i parkiranje moguće je u podzemnim garažama ispod građevine.
30. Ukupna izgrađenost građevne čestice, na kojoj je građevina društvene i poslovne namjene, može biti najviše 60%. Najmanje 20% građevne čestice namijenjene izgradnji građevina društvene i poslovne namjene mora biti uređeno kao zelena površina.
31. Najviša visina iznosi Po/S+P+3+Pk, odnosno 16,0 m do vijenca. Iznimno, visina može biti i viša za pojedine dijelove građevine ili samu građevinu (zvonik i slično). Kod zgrada čija se visina ne može mjeriti brojem katova (koncertna dvorana, sportske dvorane i slično) najveća dozvoljena visina vijenca iznosi 16 m. U slučaju gradnje podzemnih garaža broj podzemnih etaža nije ograničen.
32. Za građevine iz stavka 2. i 3. ovoga članka, u zoni mješovite namjene (M bez oznake) visina vijenca iznosi 10,0 m.

**6. UVJETI UTVRĐIVANJA POJASEVA (KORIDORA) ILI TRASA I POVRŠINA PROMETNIH I DRUGIH INFRASTRUKTURNIH SUSTAVA**

2. Planom je predviđeno opremanje područja Općine sljedećom prometnom, komunalnom i drugom infrastrukturom:

* prometne površine (ceste, biciklističke staze, pješački trgovi i putovi)
* pošta, javne elektroničke komunikacije
* elektroopskrba i plinoopskrba
* vodoopskrba, odvodnja, zaštita od štetnog djelovanja voda
* groblja.

1. Površine i građevine navedene infrastrukture prikazane su na kartografskim prikazima br.: *1. Korištenje i namjena prostora, 2. Infrastrukturni sustavi*, u mjerilu 1 : 25.000, a groblja su prikazana i na kartografskim prikazima *4. Građevinska područja*, na način odgovarajući mjerilu prikaza.
2. Vođenje infrastrukture treba planirati tako da se prvenstveno koriste postojeći pojasevi i ustrojavaju zajednički za više vodova, tako da se izbjegnu šume, vrijedno poljodjelsko zemljište, da ne razaraju cjelovitost prirodnih i stvorenih tvorevina, a uz provedbu načela i smjernica o zaštiti prirode, krajolika i cjelokupnog okoliša.
3. Detaljno određivanje trasa prometnica i druge infrastrukture, koja je određena ovim Planom, utvrđuje se detaljnijom dokumentacijom vodeći računa o lokalnim i mikrolokacijskim mogućnostima i drugim okolnostima.
4. Pri projektiranju i izvođenju pojedinih građevina i uređaja infrastrukture potrebno je pridržavati se posebnih uvjeta, važećih propisa, kao i propisanih udaljenosti od ostalih infrastrukturnih objekata i uređaja, te pribaviti suglasnosti ostalih korisnika infrastrukturnih koridora.
5. Za sve radove na izgradnji ili rekonstrukciji infrastrukture na javnim površinama, uključujući i izvođenje priključaka, investitori su dužni pribaviti posebne uvjete gradnje i sanacije i od strane Općine.

**6.1. Prometna infrastruktura**

**6.1.1. Cestovni promet**



Položaj cesta i cestovnih pojaseva (koridora) određen je na kartografskom prikazu br. *1. “Korištenje i namjerna prostora*” i na kartografskom prikazu br. *2.1. “Infrastrukturni sustavi – Prometni – Cestovni promet i željeznički promet”* u mjerilu 1:25.000, a način njihove izgradnje i uređenja propisan je zakonima, uredbama i pravilnicima (Zakonom o cestama i drugim propisima).

2. Uvjeti uređivanja pojaseva i prometnih površina, kao i uvjeti uređivanja drugih infrastrukturnih sustava na području Općine, ako nije drugačije rečeno, obavljaju se u skladu sa zakonskim i drugim propisima. Udaljenost svih građevina od zemljišnog pojasa državnih, županijskih, lokalnih i ostalih prometnica sukladna je najmanjim udaljenostima koje propisuju zakonski i drugi propisi.
3. U zaštitnom pojasu javnih cesta izvan građevinskog područja, kao i u izdvojenom građevinskom području izvan naselja, mogu se graditi građevine za pružanje usluga sudionicima u prometu:
   1. postaje za opskrbu gorivom motornih vozila
   2. praonice vozila i servisi vozila
   3. Na javnim cestama i ulicama po kojima se odvija javni prijevoz putnika mogu se graditi autobusna stajališta s nadstrešnicama za putnike.
4. Navedene građevine uz sve javne ceste moraju imati osiguranu površinu za promet u mirovanju, parkirališta unutar vlastite građevne čestice. Izgradnja i korištenje pratećih uslužnih građevina nabrojenih u stavku 2. ovoga članka ne smije ugroziti sigurnost prometa na cesti, niti sniziti razinu usluge i kapacitet ceste. Ako se navedene građevine nalaze unutar građevinskog područja naselja obavezno je poštivati udaljenosti od granice građevne čestice te od stambenih građevina propisanu ovim Odredbama.
5. Postaje za opskrbu motornih vozila gorivom, mogu se graditi i u zonama mješovite, gospodarske namjene (I, Ip2) te na površinama infrastrukturnih sustava (IS)
6. Postojeće i planirane postaje za opskrbu gorivom s pratećim sadržajima, mogu se rekonstruirati, odnosno graditi tako da se osigura:

* sigurnost svih sudionika u prometu
* uređenje najmanje 20% građevne čestice kao cjelovite hortikulturne površine, uz oblikovanje pojasa zaštitnog zelenila prema susjednim građevnim česticama.

1. Postava reklama/panoa uz ceste, izvan područja koje je regulirano posebnim propisima (zemljišni pojas i zaštitni pojas javne ceste), moguće je na način da se ne ometa promet i vidno polje vozača. Najveća površina takvih panoa može iznositi 12 m2, visina 5 m, te ne smiju biti postavljani na manjem razmaku od 150 m.
2. Ukoliko bi se takve reklame postavljale u blizini naselja, ili na vrijednim i eksponiranim lokacijama potrebno je zatražiti posebne uvjete službe nadležne za zaštitu kulturne i prirodne baštine, radi zaštite vrijednih vizura.
3. U slučaju potrebe za izgradnju građevina i instalacija na javnoj cesti ili unutar zaštitnog pojasa javne ceste, potrebno je prethodno zatražiti uvjete/ suglasnost nadležne službe, a u ovisnosti o kategoriji javne ceste.
4. Zaštitni pojas ceste određen je zakonskim odredbama, mjeri se od vanjskog ruba zemljišnog pojasa i sa svake strane iznosi:
5. a) kod brze ceste 40,0 m
6. b) kod državne ceste 25,0 m
7. c) kod županijske ceste 15,0 m
8. d) kod lokalne ceste 10,0 m.
9. Zaštitni koridor za planiranu brzu cestu osigurava se širine 150 m, a za planiranu županijsku cestu 50,0 m.
10. U izgrađenim dijelovima građevinskih područja koridor planirane prometnice se određuje aktom za građenje ili prostornim planom užeg područja te može biti i manji od vrijednosti navedenih u gornjoj tablici.
11. U izgrađenim dijelovima građevinskog područja mora se osigurati razdvajanje pješaka od kolnika izgradnjom nogostupa ili trajnim oznakama i postavljanjem zaštitnih ograda na kolniku.
12. Najmanja širina nogostupa iznosi 0,80 m uz zaštitni zeleni pojas min širine 0,75 m, odn. 1,60 m za nogostup uz kolnik.
13. Zaštitni pojas zemljišnog pojasa ceste potrebno je očuvati za planiranu izgradnju, rekonstrukciju i proširenje prometne mreže sve dok se trasa prometnice ili položaj prometne građevine ne odredi na terenu idejnim projektom prometnice i dok se ista ne unese temeljem parcelacijskog elaborata u katastarske karte i ne prenese na teren iskolčavanjem. Zaštitni pojas na svakoj strani državne, županijske i lokalne ceste treba biti u skladu sa zakonskim propisima.
14. Kada državna, županijska i lokalna cesta prolazi kroz građevinsko područje i kada se uređuje kao ulica, udaljenost vanjskog ruba ulične ograde / regulacijske linije od osi ulice mora iznositi najmanje:

* za državnu cestu .......10,0 m
* za županijsku cestu ....9,0 m
* za lokalnu cestu ...........6,0 m
* za nerazvrstanu cestu (ostale ulice, pristupni putovi) .....3,5 m.

1. Udaljenost vanjskog ruba ulične ograde od osi ostalih ulica ne može biti manja od 3,5 metra, a u slijepim ulicama čija dužina ne prelazi 100,0 m na strani na kojoj se neće izvoditi nogostup manje od 3,0 m. U izgrađenim dijelovima naselja na potezima gdje postoje regulacijske i građevinske linije, kao i na području posebnih (otežanih) terenskih uvjeta (strmi tereni), širine se određuju prema stvarnim uvjetima i mogućnostima, a prema odobrenju tijela nadležnih za pojedine kategorije prometnice.
2. Udaljenost regulacijske linije od ruba kolnika ulice mora biti takva da osigura mogućnost gradnje odvodnog jarka, usjeka i nogostupa. Uz kolnik slijepe i jednosmjerne ulice može se odobriti izgradnja nogostupa samo na jednoj strani najmanje širine 1,6 m (iznimno do 0,8 m zbog postojeće izgradnje).
3. Nije dozvoljena izgradnja građevina i ograda te podizanje nasada, koji bi sprječavali proširenje uskih ulica i uklanjanje oštrih zavoja ili bi zatvorili vidno polje i time ugrožavali promet.
4. Samo jedna vozna traka može se izgraditi izuzetno i to:

* u jednosmjernim ulicama
* u izgrađenim dijelovima naselja ako nije moguće ostvariti povoljnije uvjete prometa.

1. Jednosmjerne nerazvrstane ceste u rijetko izgrađenim dijelovima naselja mogu se koristiti za dvosmjerni promet, ako imaju planirana ugibališta za mimoilaženje vozila:

* na preglednom dijelu ulice na razmaku ne većem od 150,0 m
* u slijepim ulicama čija duljina ne prelazi 100,0 m na preglednom, odnosno 50,0 metara na nepreglednom dijelu.

1. Priključke građevina i površina na nerazvrstane ceste treba projektirati i izvoditi na način kako je to propisano za javne ceste, do donošenja posebnih propisa. Sve nerazvrstane ceste trebaju biti izvedene bez arhitektonskih barijera, tako da na njima nema zapreka za kretanje niti jedne kategorije stanovništva.
2. Građevnoj čestici mora se omogućiti kolno-pješački pristup s javne cestovne površine, najmanje širine 3,0 m, uz uvjet da duljina pristupa ne prelazi 50,0 m, odnosno 100,0 m s ugrađenim ugibalištima na sredini duljine kolno-pješačkog pristupa.
3. Prilaz sa građevnih čestica na državnu ili županijsku cestu na neizgrađenim dijelovima građevinskog područja mora biti izveden preko zajedničke sabirne ceste, a sve u skladu s posebnim uvjetima gradnje nadležne državne / županijske uprave za ceste.
4. Najmanja širina kolnika u građevinskim područjima Općine:

* za jednosmjerni automobilski promet iznosi 4,0 m, (iznimno 3,5 m)
* za dvosmjerni promet iznosi 6,0 m, (iznimno 5,0 m)
* u izgrađenim dijelovima naselja širina kolnika planira se prema mogućnostima
* u izgrađenim dijelovima naselja u nemogućnosti boljih rješenja planirati se mogu i kolno-pješački putovi najmanje širine 3,5 m.

1. Kod nepovoljnih terenskih uvjeta i zatečenih situacija u izgrađenim dijelovima naselja širine jednosmjernog i dvosmjernog kolnika mogu biti i manje od onih iz stavka 23. ovoga članka, ali ne manje od 3,0 m za jednosmjerne i 4,0 m za dvosmjerne ulice s time da treba omogućiti na udaljenostima od 50,0 m mogućnost mimoilaženja postavom ugibališta.
2. Prilikom izgradnje, rekonstrukcije ili prenamjene građevina potreban broj parkirališnih mjesta potrebno je osigurati prema normativima ovih odredbi za pojedine namjene na vlastitoj čestici ili sudjelovanjem u uređenju javnog parkirališta ili garaže, odnosno iznimno na već izvedenim javnim parkiralištima.
3. Za građevine stambene namjene broj parkirališnih ili garažnih mjesta određuje se na naĉin da se određuje 1 parkirališno i/ili garažno mjesto na jednu stambenu jedinicu.
4. Za građevine drugih namjena broj parkirališnih ili garažnih mjesta određuje se u odnosu na 1000 m2 građevinske bruto površine prema sljedećim kriterijima:

|  |  |
| --- | --- |
| Industrija i zanatstvo | 6 - 10 |
| Škole, vrtići | 5 |
| Uredi | 10 |
| Kulturni, vjerski i društveni sadržaj | 40 |
| Športska igrališta i dvorane | 20 |

1. Moguć je izračun broja potrebnih parkirališta i na osnovu broja zaposlenih u jednoj smjeni i to 1 parkirališno mjesto po zaposlenom u smjeni.
2. Ukoliko se broj parkirališnih ili garažnih mjesta ne može odrediti prema navedenim normativima tada se primjenjuju sljedeći normativi – po jedno parkirališno mjesto za:

|  |  |
| --- | --- |
| sobe, apartmane, pansione, hotele, motele i sl. | na dva ležaja ili 1 smještajnu jedinicu |
| dvorane za javne skupove (kina, kazališta i sl.) | na 10 sjedala |
| športske dvorane | na 10 sjedala |
| ugostiteljstvo | na 4 stajaća ili sjedeća mjesta |
| škole i predškolske ustanove | na razred ili grupu djece / 3 zaposlena |
| zdravstvene i socijalne ustanove | na 3 kreveta ili 3 zaposlena u smjeni |
| vjerske građevine | na 20 sjedećih mjesta |

1. U slučaju da se unutar građevine predviđa neki proizvodni, poslovni, ugostiteljsko-turistički ili sličan sadržaj koji zahtijeva dostavu, obavezno treba osigurati prostor i za zaustavljanje dostavnoga vozila na samoj građevnoj čestici.
2. Prilikom izrade projektne dokumentacije, ali i izvedbe pojedinih planiranih prometnica, treba posvetiti osobitu skrb za očuvanje krajobraza. Ceste treba prilagoditi terenu kako bi građevinskih radova bilo što manje (vijadukata, usjeka, zasjeka i nasipa).
3. Biciklističke staze unutar obuhvata Plana mogu se graditi i uređivati odvojeno od ulica – kao zasebna staza u pejsažnoj namjeni i uz potoke, kao zasebna površina unutar profila ulice ili kao dio kolnika ili pješačke staze obilježen prometnom signalizacijom.
4. Najmanja širina biciklističke staze iznosi 1 m, a ako je staza smještena neposredno uz kolnik, dodaje se zaštitna širina od 0,75 m. Najmanja širina biciklističke staze za dvosmjernu vožnju iznosi 2,0 m.
5. Za planirane priključke na javnu (DC, ŽC, LC) cestu ili rekonstrukciju postojeće potrebno je izraditi projektnu dokumentaciju u skladu s Pravilnikom o uvjetima za projektiranje i izgradnju priključaka i prilaza na javnu cestu te ishoditi suglasnost nadležne uprave (Hrvatske ceste – DC, Županijska uprava za ceste – ŽC i LC) za ceste u skladu sa Zakonom o cestama.
6. Za novoplanirane ceste, moguće je pored označene širine (oznake) koridora u grafičkim prikazima, u slučaju potrebe za većom širinom prometnice ili ostalih projektnih rješenja, koristiti površine drugih namjena koje se nalaze uz planiranu prometnicu.

**6.1.2. Željeznički promet**

1. Na području općine Bedekovčina izgrađena je željeznička pruga:

* željeznička pruga za regionalni promet R201 Zaprešić - Zabok – Varaždin – Čakovec

1. Širina zaštitnog pružnog pojasa željezničke pruge određena je Pravilnikom o općim uvjetima za građenje u zaštitnom pružnom pojasu.
2. Zaštitni pružni pojas čini zemljište s obje strane željezničke pruge odnosno kolosijeka širine po 100 m, mjereno vodoravno od osi krajnjega kolosijeka, kao i pripadajući zračni prostor.
3. Sukladno važećoj zakonskoj legislativi, unutar zaštitnog pružnog pojasa u postupcima izdavanja akata za provedbu dokumenata prostornog uređenja odnosno odobravanja građenja po posebnom propisu (za izgradnju građevina, postrojenja, uređaja i svih vrsta vodova za potrebe vanjskih korisnika) potrebno je ishoditi suglasnost i posebne uvjete nadležnog javnopravnog tijela – upravitelja željezničke infrastrukture.

**6.2. Pošta i elektronička komunikacijska infrastruktura i druga povezana oprema**

2. Raspored poštanskih ureda i položaj trasa elektroničkih komunikacijskih vodova i uređaja određen je na kartografskom prikazu br. 2.2.“ Infrastrukturni sustavi – Komunikacijski – Pošta i elektroničke komunikacije” u mjerilu 1:25000.
3. Novu elektroničku komunikacijsku infrastrukturu za pružanje javnih komunikacijskih usluga putem elektroničkih komunikacijskih infrastrukturnih (EKI) vodova odrediti planiranjem koridora primjenjujući sljedeća načela:

* za gradove i naselja gradskog obilježja - podzemno u zoni pješačkih staza ili zelenih površina
* za ostala naselja - podzemno i/ili nadzemno u zoni pješačkih staza ili zelenih površina
* za međunarodno, magistralno i međumjesno povezivanje - podzemno slijedeći koridore prometnica. Iznimno kada je to moguće, samo radi bitnog skraćivanja trasa, koridor se može planirati i izvan koridora prometnica vodeći računa o pravu vlasništva.

1. Postojeće EK kapacitete treba izmjestiti u novoizgrađenu EK infrastrukturu, privode KK planirati za sve građevne čestice na području obuhvata ovog Plana.
2. Glavnu trasu novo planirane KK treba usmjeriti na postojeću komutaciju, ali u rubnim dijelovima treba predvidjeti mogućnost za montažu komunikacijsko-distributivnih čvorova kabinetskog tipa, dimenzija 2x1x2 m za koju lokaciju je potreban EE priključak, ali nije potrebno formirati zasebnu katastarsku parcelu. U rubnim dijelovima treba predvidjeti mogućnost za realizaciju zračne distributivne Cu i FTTx mreže uz zajedničko korištenje postojećih EE stupova kao i ugradnju novih TK stupova.
3. Omogućiti korištenje javnih površina za postavu javnih telefonskih govornica (JTG) u svim naseljima poštujući kriterije od minimalno 1 JTG na svakih 1500 stanovnika unutar županije, pri čemu prostorni razmještaj JTG mora u najvećoj mogućoj mjeri odgovarati prostornom razmještaju stanovništva na određenom zemljopisnom području. Također je potrebno omogućiti u svakom naselju preko 1000 stanovnika postavu 1 JTG prilagođene za potrebe osoba s invaliditetom (osigurati nesmetan pristup JTG bez zapreka – stepenice, stupići i slične barijere). JTG smještaju se prvenstveno uz sadržaje društvenih djelatnosti i glavna prometna raskrižja u naseljima.
4. Komunikacijsku infrastrukturu u naselju treba projektirati i izvesti u skladu sa važećim zakonima, uredbama i pravilnicima, prema ostalim posebnim propisima, uvjetima davaoca komunikacijskih usluga i pravilima struke.
5. Kod usporednog vođenja i križanja komunikacijske instalacije i drugih instalacija treba se pridržavati uvjeta o minimalnim međusobnim udaljenostima.
6. Za izgrađenu elektroničku komunikacijsku infrastrukturu (putem vodova) planirati dogradnju, odnosno rekonstrukciju te eventualno proširenje radi implementacije novih tehnologija i/ili kolokacija odnosno potreba novih operatora, vodeći računa o pravu zajedničkog korištenja od strane svih operatora.
7. U blizini građevina elektroničkih komunikacija, opreme i spojnog puta ne smiju se izvoditi radovi ili podizati nove građevine koje bi ih mogle oštetiti ili ometati njihov rad. Ukoliko je potrebno izvesti određene radove ili podignuti novu građevinu, sukladno posebnim propisima potrebno je pribaviti suglasnost vlasnika komunikacijskog voda, opreme i spojnog puta radi poduzimanja mjera zaštite i osiguranja njihova nesmetanog rada.
8. Novu elektroničku komunikacijsku infrastrukturu za pružanje javnih komunikacijskih usluga putem elektromagnetskih valova, bez korištenja vodova odrediti planiranjem postave baznih stanica i njihovih antenskih sustava na antenskim prihvatima na izgrađenim građevinama i samostojećim antenskim stupovima.
9. Gradnja sustava elektroničke komunikacijske infrastrukture te samostojećih antenskih stupova pokretne komunikacije moguća je izvan i unutar građevinskog područja unutar zona određenih na kartografskom prikazu br. 2.2.“ *Infrastrukturni sustavi – Komunikacijski – Pošta i elektroničke komunikacije*”, a sukladno uvjetima određenima ovim člankom.
10. Bazna stanica pokretnih mreža / samostojeći antenski stup u pravilu se smještava na zasebnoj građevnoj čestici s osiguranim kolnim pristupom, izvan građevinskih područja naselja. Dopušteno je postavljanje elektroničke komunikacijske infrastrukture i povezane opreme (antenski prihvati) u skladu s posebnim uvjetima tijela i/ili osoba određenim posebnim propisima koji propisuju posebne uvjete gradnje.
11. Zone elektroničke komunikacijske infrastrukture (EKI) označene u kartografskom prikazu kružnicama promjera 1500 m, označuju područja unutar kojih je moguća postava jednog antenskog stupa, a položaj aktivne lokacije predstavlja EKI zonu radijusa 100 m.
12. Unutar pojedine predviđene zone uvjetuje se gradnja samostojećeg antenskog stupa takvih karakteristika da može prihvatiti više operatora, odnosno prema tipskom projektu koji je potvrđen rješenjem Ministarstva zaštite okoliša, prostornog uređenja i graditeljstva. Iznimno, ukoliko lokacijski uvjeti ne dozvoljavaju izgradnju jednog stupa koji ima takve karakteristike da može primiti sve zainteresirane operatore (visina i sl.) dozvoljava se izgradnja nekoliko nižih stupova koji na zadovoljavajući način mogu pokriti planirano područje signalom.
13. Smještaj stupova potrebno je planirati izvan zaštitnog pojasa državnih cesta kao i izvan koridora planiranih cesta državnog značenja. Gradnja stupa i zahvati nužni za rad, unutar ili u neposrednoj blizini koridora infrastrukturnih sustava (prometni, energetski, komunalni), moguća je uz posebne uvjete institucija, tijela i poduzeća nadležnih za navedene koridore.
14. Gradnja samostojećeg antenskog stupa nije moguća u zaplavnim područjima planiranih retencijskih i akumulacijskih vodnih građevina, a za radnje u pojasu 20 m od vodotoka i 5 m od kanala, potrebno je ishoditi vodopravne uvjete.
15. Izgradnju samostojećih stupova treba planirati izvan područja zaštićenih prirodnih vrijednosti, a posebno ukoliko zaštićeno područje obuhvaća malu površinu. Ukoliko je potrebna izgradnja stupa u tim područjima, isti se trebaju planirati rubno te izbjegavati biološke i krajobrazno vrijedne lokacije. Građevine za smještaj opreme potrebno je oblikovati u skladu s obilježjima tradicijske arhitekture okolnog prostora, a pristupne putove do stupa ne asfaltirati. Na području zaštićenih prirodnih vrijednosti i ekološke mreže, potrebno je, sukladno Zakonu o zaštiti prirode ocijeniti prihvatljivost postavljanja samostojećeg antenskog stupa za ekološku mrežu odnosno za ciljeve očuvanja zaštićenog područja. Gradnja stupa u blizini sakralnih građevina te drugih spomenika kulturne baštine na istaknutim lokacijama, moguća je na udaljenosti od najmanje 150 m od navedenih građevina. U postupku izdavanja lokacijske dozvole za gradnju unutar zaštićenih područja potrebno je ishoditi posebne uvjete nadležnih tijela za zaštitu kulturnih dobara i zaštitu prirode.
16. Gradnja samostojećeg antenskog stupa moguća je u šumi ili na šumskom zemljištu samo ako to zbog tehničkih ili ekonomskih uvjeta nije moguće planirati izvan šume, odnosno šumskog zemljišta.
17. Ako je unutar planirane zone (bez obzira na promjer) već izgrađen samostojeći antenski stup, moguće je planirati izgradnju i novog antenskog stupa prema uvjetima ovoga članka.
18. Čestica na kojoj se predviđa postavljanje bazne stanice / antenskog stupa treba imati pristup na javnu prometnu površinu, a prostor oko stupa i objekta za smještaj opreme treba biti očišćen i pošljunčan u širini 3 m ako je osiguran vatrogasni pristup, odnosno širine 5 m kada nije osiguran vatrogasni pristup. Potrebno je osigurati podlogu te odvodnju oborinskih voda radi sprječavanja odnošenja šljunka na susjedno zemljište.
19. Izuzetno, bazna stanica se može smjestiti i unutar građevinskih područja ukoliko se dokaže da drugačije nije moguće ostvariti pokrivenost područja signalom. U tom slučaju potrebno je poštivati sljedeće uvjete:

* U cilju zaštite zdravlja ljudi ne smiju se prekoračivati temeljna ograničenja i granične razine propisane posebnim propisom u pogledu zaštite od elektromagnetskih polja.
* Bazne postaje ne mogu se postavljati na lokacijama koje bi narušile sliku naselja s prilaznih komunikacija i u osnovnim vizurama.
* Najveća visina krovnih prihvata je 5 m iznad sljemena krova (ili plohe ravnog krova). Nije dozvoljeno postavljanje krovnih prihvata na zgradama dječjih ustanova, škola domova za djecu i odrasle te na spomenicima kulturne baštine. Izuzetno, postava antenskih prihvata moguća je na građevinama kulturne baštine u skladu s posebnim uvjetima Ministarstva kulture, Uprave za zaštitu kulturne baštine, nadležnog konzervatorskog odjela.
* Samostojeći antenski stupovi ne mogu se graditi na javnim zelenim površinama unutar naselja, unutar najuže zone zaštite kulturnih dobara, te na udaljenosti manjoj od 100 m od građevinskog područja građevina škola, dječjih vrtića i domova za djecu i odrasle. Udaljenost od drugih građevina mora iznosi minimalno visinu stupa.
* Unutar predjela zaštite krajobraznih i prirodnih vrijednosti bazne postaje i antenski prihvati mogu se postavljati obvezno uz suglasnost Ministarstva kulture – Uprave za zaštitu prirode ili Upravnog tijela županije nadležnog za poslove zaštite prirode, ovisno o kategoriji zaštite.
* U slučaju izgradnje novog antenskog stupa u prostoru koji nije pokriven radiodifuznom uslugom drugih operatera pomoću legalno postavljenih antenskih stupova novi stup mora imati tehničke karakteristike za prihvat više korisnika sukladno tipskim projektima Hrvatske agencije za telekomunikacije.
* Ukoliko u blizini planirane lokacije već postoji izgrađen krovni ili samostojeći stup drugog operatera koji zadovoljava tehničke uvjete za postavu dodatne opreme izgradnja novog stupa nije dozvoljena.

**6.3. Elektroopskrba**

2. Položaj dalekovoda i njihovih pojaseva određen je na kartografskom prikazu br. 2.4. “*Infrastrukturni sustavi - Energetski - Elektroenergetika*" u mjerilu 1:25000.
3. Trasa tranzitnih zračnih dalekovoda napona 220 kV zadržava se u okviru postojećih koridora, kao i postojeća transformatorska postrojenja (110/35/10 (20) kV). Usporedno postojećoj trasi planira se nova trasa dalekovoda 110 kV.
4. Postavljanje elektroopskrbnih visokonaponskih (zračnih ili podzemnih) kao i potrebnih trafostanica izvan građevinskih područja utvrđenih ovim Planom obavljat će se u skladu sa posebnim uvjetima Hrvatske Elektroprivrede. Širine zaštitnih koridora moraju biti u skladu sa zakonom i propisima.
5. Pri odabiru lokacije trafostanica treba voditi računa o tome da u budućnosti ne predstavljaju ograničavajući čimbenik izgradnje naselja, odnosno drugih infrastrukturnih građevina.
6. Zaštitni koridori za visokonaponske nadzemne vodove iznose:

* za napon 220 kV (16+16 m) 32 m
* za napon 110 kV (14+14 m) 28 m.

1. Zaštitni koridori za srednjenaponske nadzemne vodove iznose:

* za napon 35 kV (10+10 m) 20 m
* za napon 10(20) kV (8+8 m) 16 m
* građevine trebaju biti odmaknute od najbližeg dijela stupa (temelji i sl.) nadzemnog voda 35 kV napona 5 m, nadzemnog voda 10 (20) kV napona 2 m, te građevine visokogradnje od najbližeg vodiča nadzemnog voda 6 m.

1. Zaštitni koridori za niskonaponske nadzemne vodove iznosi:

* za napon 0,4 kV (2,5+2,5 m) 5 m
* građevine trebaju biti odmaknute od najbližeg dijela stupa (temelji i sl.) nadzemnog voda 0,4 kV napona 1 m, te građevine visokogradnje od najbližeg vodiča nadzemnog voda 2 m.

1. Širina zaštitnog koridora podzemnog kabela iznosi :

Srednjenaponski podzemni vodovi:

* za napon 35 kV 5 m
* za napon 10 (20) kV 4 m

Niskonaponski podzemni vodovi:

* za napon 0,4 kV 2 m.

1. Ove građevine ne zahtijevaju svoju građevnu česticu, a prostor ispod dalekovoda može se koristiti i u druge svrhe u skladu sa pozitivnim zakonskim propisima, uredbama, pravilnicima i standardima.
2. Zaštitni koridor (površina) za kabelsku transformatorsku stanicu (TS 10(20)/0,4) je čestica površine 7x7 m sa kamionskim pristupom na javni put, a za istu stupnu TS čestica površine 4x7 m sa kamionskim pristupom na javni put.
3. U javnoj neprometnoj površini svake prometnice treba osigurati koridor minimalne širine 1 m sa svake strane za buduće elektroenergetske vodove.
4. Građenje u zaštitnom koridoru elektroenergetskih vodova moguće je uz posebne uvjete i tehničko rješenje izrađeno od strane nadležnog elektroprivrednog poduzeća.
5. Prostorni plan određuje obvezu izvedbe javne rasvjete na javnim površinama naselja , jačine i rasporeda ovisno o sadržajima pojedinih lokacija odn. zona. Instalacije javne rasvjete u pravilu se izvode postojećim, odnosno planiranim nogostupom uz prometnice.

OBNOVLJIVI IZVORI ENERGIJE

1. Građevine namijenjene proizvodnji električne ili toplinske energije iz obnovljivih izvora energije vode, sunca, vjetra i sl., te kogeneracijskih i trigeneracijskih postrojenja, osim iz korištenja otpada kao goriva ili drugog načina dobivanja energije (spalionice) i ostalih djelatnosti gospodarenja i zbrinjavanja komunalnog otpada, moguće je graditi u gospodarskim zonama (I, Ip1 i Ip2) uz poštivanje uvjeta za gradnju propisanih za zonu.
2. Postavljanje solarnih kolektora i fotonaponskih ćelija u obliku samostalnih fotonaponskih sustava i fotonaponskih elektrana koje se grade kao pomoćne građevine dozvoljeno je na svim postojećim i novim građevinama i njihovim pripadajućim građevnim česticama. Pri njihovoj izgradnji potrebno se pridržavati uvjeta za izgradnju pomoćnih građevina u pogledu visine, udaljenosti od rubova čestice i sl.
3. Izgradnja fotonaponskih elektrana u obliku samostalnih građevina (na zasebnoj čestici i koje nisu vezane uz pojedinu građevinu) nije moguća u građevinskim područjima naselja.
4. Planom nije predviđena izgradnja sustava vjetroelektrana (vjetroparkova) na području Općine. Dozvoljena je izgradnja manjih vjetroagregata kao pomoćnih građevina uz postojeće ili nove građevine. Najveća dopuštena visina takvih vjetroagregata iznosi 10 m, a od ruba čestice moraju biti udaljeni najmanje polovicu svoje visine.
5. Gradnja sustava za dobivanje energije iz obnovljivih izvora u naseljima koja su zaštićena kao povijesne cjeline i u kontaktnim zonama takvih naselja podliježe uvjetima koje propisuje nadležna služba zaštite. U načelu kod izbora smještaja ovih građevina treba tako birati lokacije da se što manje naruši izgled naselja, karakteristične vizure na povijesna naselja ili pojedinačne građevine koje imaju status kulturnog dobra.

**6.4. Plinoopskrba**

1. Položaj trasa cijevi plinovoda određen je na kartografskom prikazu br. 2.3. " *Infrastrukturni sustavi –Energetski - Plinoopskrba*" u mjerilu 1:25000.
2. Postavljanje cjevovoda za transport kao i izvođenje potrebnih plinskih podstanica i granskih ogranaka unutar i izvan građevinskih područja utvrđenih ovim Planom vršit će se u skladu sa posebnim uvjetima nadležnih tijela za transport plina i plinoopskrbu.

**6.5. Vodoopskrba i izvorišta pitke vode**

2. Položaj trasa cjevovoda određen je na kartografskom prikazu br. 2.5. – "*Infrastrukturni sustavi - Vodnogospodarski – Vodoopskrba*” u mjerilu 1:25000.
3. Izgradnja magistralnih vodoopskrbnih vodova, crpnih i precrpnih stanica, kao i vodosprema izvan građevinskih područja utvrđenih ovim Planom, odvijat će se u skladu sa posebnim uvjetima Hrvatske vodoprivrede, odnosno nadležnog tijela za vodoopskrbu.
4. Za potrebe izgradnje svih vrsta građevina za javnu vodoopskrbu, trase, koridori i površine predviđene ovim Planom mogu se mijenjati radi prilagodbe projektnim i tehničkim rješenjima, uvjetima terena te imovinsko-pravnim odnosima.
5. Postojeći lokalni izvori (bunari, česme i sl.) moraju se održavati i ne smiju se zatrpavati ili uništavati. Naprave (bunari, crpke i cisterne), koje služe za opskrbu vodom moraju biti izgrađene i održavane prema postojećim propisima. Te naprave moraju biti udaljene i s obzirom na podzemne vode locirane uzvodno od mogućih zagađivača kao što su: sabirne jame, gnojišta, kanalizacijski vodovi i okna, otvoreni vodotoci ili bare i slično.
6. Mjere sanitarne zaštite izvorišta pitke vode provode se temeljem važećeg Pravilnika o uvjetima za utvrđivanje zona sanitarne zaštite izvorišta, Odlukom o utvrđivanju zona sanitarne zaštite izvorišta te drugim zakonskim propisima i uredbama
7. Iznimno se mogu dopustiti određeni zahvati u prostoru odnosno određene djelatnosti u zonama sanitarne zaštite:

* ako se provedu detaljni vodoistražni radovi kojima se ispituje utjecaj užega prostora zone sanitarne zaštite u kojem se namjerava izvesti zahvat u prostoru odnosno obavljati određena djelatnost (mikrozona) na vodonosnik
* ako se na temelju detaljnih vodoistražnih radova izradi poseban elaborat koji ima za svrhu dokazati okolnosti iz ovoga članka (elaborat mikrozoniranja)
* ako se elaboratom mikrozoniranja predvide odgovarajuće mjere zaštite vodonosnika u mikrozoni.

1. Opskrba vodom na teritoriju Općine Bedekovčina bazira se na vodi iz vodoopskrbnog sustava Zagorskog vodovoda d.o.o.
2. U građevinskim područjima naselja i izdvojenim građevinskim područjima izvan naselja, obavezno je priključenje svih vrsta građevina na sustav vodoopskrbe.
3. Za proizvodne djelatnosti koje za tehnološke potrebe ne trebaju vodu kvalitete vode za piće, a istovremeno su veliki potrošači vode, treba izgraditi vlastite vodoopskrbne sisteme.
4. Ako postoji izgrađena mreža, a potrebe za vodom pojedinog objekta su veće, mora se izvršiti rekonstrukcija mreže kako se ne bi poremetilo snabdjevanje postojećih potrošača.
5. Ako je ekonomski isplativo i postoji mogućnost legalizacije lokalnih vodovoda potrebno je sanirati i legalizirati one koji nisu legalni te osigurati zadovoljavajuću kvalitetu vode glede higijensko – tehničkih propisa.
6. Razvodna mreža, gdje god je moguće, treba biti prstenasta. Granati sistem može se primjeniti samo na pojedinim dionicama gdje bi postavljanje prstenastog sistema iziskivalo velika materijalna ulaganja i neracionalnost.
7. Cjevovode vodovodne mreže u principu treba polagati u zeleni pojas i javne površine, a gdje to nije moguće u pješačke nogostupe. Dubina postavljanja cijevi mora biti veća od granice smrzavanja.
8. Prilikom gradnje vodoopskrbnog sustava mora se na adekvatan način riješiti i zbrinjavanje otpadnih voda sukladno propisanoj kategoriji uređenosti zemljišta definiranih Planom kako bi se istovremenom izgradnjom sustavi doveli u ravnotežu.
9. U urbanim naseljima uz javne prometnice obvezno se mora izvesti mreža protupožarnih hidranata sukladno važećem pravilniku o hidrantskoj mreži za gašenje požara.

**6.6. Odvodnja**

2. Položaj trasa kolektora,cijevi kanalizacije, crpnih stanica, te uređaja za pročišćavanje, određen je na kartografskom prikazu br. 2.6. „*Infrastrukturni sustavi – Vodnogospodarski – Odvodnja otpadnih voda*“ u mjerilu 1 : 25000.
3. U narednom razdoblju potrebno je izgraditi sustav odvodnje otpadnih voda primarnog i sekundarnog cjevovoda za priključivanje zona predviđenih ovim Planom kao razdjelni sustav odvodnje osim na onim područjima s jačim urbanim karakterom gdje to nije moguće.
4. Prilikom planiranja potrebno je omogućiti da se čiste oborinske vode u što većoj mjeri usmjere izvan kanalizacijske mreže kako ne bi došlo do preopterećenja cjevovoda i pročistača otpadnih voda. U tu svrhu potrebno je projektirati preljevne građevine, kako na novoj mreži tako i na već izgrađenoj.
5. Za održavanje sustava javne odvodnje, kao i za oborinsku odvodnju cesta, a zbog mogućnosti pristupa mehanizacijom, preporuča se vođenje cjevovoda sustava odvodnje u javnom cestovnom pojasu (na mjestu odvodnog jarka, nogostupa ili po potrebi u trupu ceste).
6. Odvodnju otpadnih voda iz postojećih i planiranih gospodarskih (proizvodnih i zanatskih) zona, kao i iz gospodarskih građevina za uzgoj životinja (tovilišta) treba u pravilu riješiti priključivanjem na planirane sustave odvodnje naselja uz potreban predtretman, ili pak zasebnim sustavima preko individualnih uređaja za pročišćavanje, što se odnosi i na separaciju ulja i masti.
7. Za sadržaje u zoni s manjim količinama otpadnih voda (do realizacije sustava odvodnje otpadnih voda naselja) mogu se otpadne vode iz tih zona zbrinjavati i putem trodjelnih sabirnih jama, ukoliko njihova količina i vrsta onečišćenja to dozvoljava, te ukoliko se osigura njihovo pražnjenje na način i na lokaciju koja ne ugrožava okoliš u postupku izdavanja potrebnih dozvola za gradnju.
8. Odvodnja i pročišćavanje otpadnih voda, mora biti usklađena sa Zakonom o vodama, Pravilnikom o graničnim vrijednostima emisija otpadnih tvari za ispuštanje u površinske vode, Odlukom o određivanju osjetljivih područja, odredbama Uredbe o standardu kakvoća voda kao i Odlukom o odvodnji otpadnih voda usklađenom sa Zakonom o vodama. Sustav prikupljanja i odvodnje otpadnih voda aglomeracije Zabok sa uređajem za pročišćavanje otpadnih voda Oroslavje proglašen je strateškim investicijskim projektom Republike Hrvatske (lokacije realizacije Projekta su gradovi Zabok, Oroslavje, Donja Stubica i općine Sveti Križ Začretje, Veliko Trgovišće, Gornja Stubica i Bedekovčina (NN 74/17 od 28.07.2017.)

**6.7. Uređenje vodotoka i voda**

2. Utvrđeni su zaštitni pojasevi vodotoka i voda koji služe za njihovo uređenje i održavanje, sukladno Zakonu o vodama i ostalim zakonskim propisima, pravilnicima i normama te posebnim uvjetima Hrvatskih voda.
3. Sukladno Zakonu o vodama predstavničko tijelo Općine treba identificirati izvorišta te donijeti Odluku o zaštiti izvorišta i zonama sanitarne zaštite izvorišta.
4. Na površinama koje graniče s planiranim ili postojećim vodotokom potrebno se pridržavati zabrana i ograničenja, radi održavanja vodnog režima propisanih Zakona o vodama.
5. Ovim Planom utvrđeno je očuvanje i zaštita površina i pojaseva za uređenje i održavanje postojećih vodotoka i otvorenih kanala za prihvat bujičnih oborinskih voda, a prema Zakonu o vodama. Predviđena je retencija (Graba-Vojsek) na lokaciji središnjeg dijela (blizina istočne granice) teritorija Općine na potoku Vojsek.
6. Za sve radnje koje se predviđaju obavljati na udaljenosti do 20 m obostrano od obala vodotoka ili vanjske nožice nasipa odnosno 5 m od odvodnih kanala, potrebno je ishoditi vodopravne uvjete Hrvatskih voda, kojima će se odrediti mogućnosti i uvjeti obavljanja tih radnji. Potrebno je osigurati slobodan prostor oko vodotoka (inundacije) kako bi se moglo vršiti redovno održavanje vodotoka i time spriječila opasnost od poplava.
7. Uz vodotoke je moguća izgradnja biciklističke staze i šetnice, prema projektima i uz uvjete nadležnog tijela.

**6.8. Groblja**



Uvjeti za groblja su propisani u poglavlju 3.3.2.6. Groblja.

**7. MJERE ZAŠTITE PRIRODNIH I KRAJOBRAZNIH VRIJEDNOSTI, KULTURNO-POVIJESNE BAŠTINE**

2. Planom su utvrđene mjere zaštite prostora, odnosno zaštite:

a) prirodnih i krajobraznih vrijednosti

b) kulturno-povijesne baštine.

1. Povijesne naseobinske, graditeljske i vrtno-perivojne cjeline, prirodni i kultivirani krajolici, kao i pojedinačne građevine spomeničkih obilježja s pripadajućim česticama, te fizičkim i vizualnim okolišem, moraju biti na stručno prihvatljiv i vrstan način uključeni u budući razvitak Općine i Županije. Zaštita kulturno-povijesnih, krajobraznih i prirodnih vrijednosti podrazumijeva ponajprije sljedeće:

a) očuvanje i zaštitu prirodnog i kultiviranoa krajobraza kao temeljne vrijednosti prostora

b) poticanje i unapređivanje održavanja i obnove zapuštenih poljodjelskih zemljišta, zadržavajući njihov tradicijski i prirodni ustroj

c) zadržavanje povijesnih trasa putova (starih cesta, pješačkih staza, proštenjarskih putova često popraćenih raspelima i pokloncima, poljskih putova i šumskih prosjeka)

d) očuvanje povijesnih naseobinskih cjelina (sela, zaselaka i izdvojenih sklopova) u njihovu izvornom okruženju, s povijesnim graditeljskim ustrojem i naslijeđenom parcelacijom

e) oživljavanje starih zaselaka i osamljenih gospodarstava etnološke, arhitektonske i ambijentalne vrijednosti

f) očuvanje i obnovu tradicijskoga graditeljstva (osobito starih drvenih kuća), ali i svih drugih povijesnih građevina spomeničkih svojstava, kao nositelja prepoznatljivosti prostora

g) očuvanje povijesne slike, volumena (gabarita) i obrisa naselja, naslijeđenih vrijednosti krajolika i slikovitih pogleda (vizura)

h) očuvanje i njegovanje izvornih i tradicijskih sadržaja, poljodjelskih kultura i tradicijskoga načina obrade zemlje

i) zadržavanje i očuvanje prepoznatljivih toponima, naziva sela, zaselaka, brda i potoka, od kojih neki imaju simbolična i povijesna značenja

j) očuvanje prirodnih značajki dodirnih predjela uz zaštićene cjeline i vrijednosti nezaštićenih predjela kao što su obale vodotoka, prirodne šume, bare, rukavci vodotoka, kultivirani krajobraz – budući da pripadaju ukupnoj prirodnoj i stvorenoj baštini.

**7.1. MJERE ZAŠTITE PRIRODNIH I KRAJOBRAZNIH VRIJEDNOSTI**

2. Na temelju Zakona o zaštiti prirode, u obuhvatu Prostornog plana Općine Bedekovčina nalazi se zaštićeno područje u kategoriji spomenika parkovne arhitekture: Spomenik parkovne arhitekture Bedekovčina Gornja – Park oko dvorca.
3. Na spomeniku parkovne arhitekture nisu dopušteni zahvati i djelatnosti kojima se narušavaju vrijednosti zbog kojih je zaštićen. Zahvati u prirodi planiraju se na način da se izbjegnu ili na najmanju mjeru svedu oštećenja prirode. Upravno tijelo u županiji nadležno za poslove zaštite prirode utvrđuje uvjete zaštite prirode, prije ili u postupku izdavanja lokacijske dozvole, za zahvat na području spomenika parkovne arhitekture.
4. Tijekom izvođenja zahvata nositelj zahvata je dužan djelovati tako da u najmanjom mjeri oštećuje prirodu, a po završetku zahvata dužan je u zoni utjecaja zahvata uspostaviti ili približiti stanje u prirodi onom stanju koje je prethodilo zahvatu.
5. Sukladno važećim propisima, na području Općine nema područja ekološke mreže.
6. Ovim Planom evidentira se i planira zaštititi dio prirode u kategoriji zaštite:

a) Značajni krajobraz:

* Strogača

1. Kako bi se osiguralo očuvanje biološke i krajobrazne raznolikosti te integritet cijelog područja značajnog krajobraza predlažu se sljedeće mjere zaštite:

* spriječiti potencijalno ugrožavajuće zahvate (npr. izgradnja objekata velikih gabarita, industrijskih postrojenja, uređenje vodotoka, eventualno aktiviranje rada kamenoloma ili otvaranje novih i sl.) u prostoru značajnog krajobraza koji bi mogli narušiti obilježja zbog kojih je područje zaštićeno, osim zahvata propisanih šumskogospodarskim planovima
* u cilju očuvanja ugroženih staništa i vrsta, neprihvatljivo je na bilo koji način njihovo uništavanje ili zagađivanje
* u cilju očuvanja biološke raznolikostii, šumama je potrebno gospodariti na održivi način sukladno načelima certifikacije šuma
* ne unositi strane (alohtone) i genetski modificirane organizme u prirodna staništa
* radi očuvanja biološke raznolikosti travnjacima je potrebno gospodariti putem ispaše i režimom košnje prilagođenim vrsti travnjaka
* štititi područja prirodnih vodotoka, izbjegavati regulaciju vodotoka i promjene vodnog režima vodenih i močvarnih staništa ukoliko to nije neophodno za zaštitu života ljudi i naselja
* poticati ekološku proizvodnju i tradicionalnu poljoprivredu radi očuvanja antropogenih staništa (travnjaci, oranice, voćnjaci, vinogradi,..)
* potrebno je onemogućiti nastajanje divljih odlagališta otpada te sanirati postojeća
* spriječiti eventualno aktiviranje rada kamenoloma ili otvaranje novih
* u području značajnog krajobraza ne dozvoljava se gradnja građevina izvan granica građevinskih područja, osim izgradnje klijeti u vinogradima.

1. Prema Zakonu o zaštiti prirode i Pravilniku o strogo zaštićenim vrstama strogo zaštićene biljke, gljive, lišajevi i alge iz prirode, u njihovom prirodnom području rasprostranjenosti zabranjeno je brati, rezati, iskopavati, sakupljati ili uništavati. Strogo zaštićene životinje zabranjeno je namjerno hvatati ili ubijati, namjerno uznemiravati, posebno u vrijeme razmnožavanja, podizanja mladih, hibernacije i migracije, namjerno uništiti ili uzimati jaja, namjerno uništiti, oštetiti ili uklanjati njihove razvojne oblike, gnijezda ili legla, oštetiti ili uništiti područja njihova razmnožavanja ili odmaranja.
2. Sva područja prirodnih vrijednosti, kao i sva područja (zone) zaštite krajobraznih vrijednosti i vizura ucrtana su na kartografskom prikazu br. 3.1. “*Uvjeti korištenja i zaštite prostora – Područja posebnih uvjeta korištenja*“ u mjerilu 1:25000 te br. 4. „*Građevinska područja*“ u mjerilu 1:5000.

**7.1.1. Mjere zaštite prirodnih i krajobraznih vrijednosti**

2. Korištenje prirodnih dobara treba provoditi temeljem planova gospodarenja prirodnim dobrima koji moraju sadržavati uvjete i mjere zaštite prirode nadležnog tijela.
3. Izbjegavati velike poljoprivredne površine zasijane jednom kulturom, te osobito štititi područja prirodnih vodotoka te vlažnih i suhih livada/travnjaka kao ekološki vrijedna područja
4. Gospodariti travnjacima putem ispaše i režimom košnje, prilagođenim stanišnom tipu uz prihvatljivo korištenje sredstava za zaštitu bilja i mineralnih gnojiva s ciljem sprečavanja širenja sukcesije
5. Izbjegavati regulaciju vodotoka i promjene vodnog režima ukoliko to nije neophodno za zaštitu života ljudi i naselja
6. Osobito treba štititi područja prirodnih vodotoka i vlažnih livada i sl. Treba očuvati raznolikost staništa na vodotocima (neutvrđene obale, sprudovi, brzaci, slapovi) i povoljnu dinamiku voda (meandriranje, prenošenje i odlaganje nanosa, povremeno prirodno plavljenje rukavaca i dr.). Prilikom planiranja zahvata na uređenju i regulaciji vodotoka s ciljem sprečavanja štetnog djelovanja voda (nastanak bujica, poplava i erozije) isti trebaju biti planirani na način da se zadrži doprirodno stanje vodotoka, treba izbjegavati betoniranje korita vodotoka, a ukoliko je takav zahvat neophodan korito obložiti grubo obrađenim kamenom. Zahvate u tim predjelima potrebno je izvoditi na način da se očuva biološka i krajobrazna raznolikost, ekološki potencijal i postojeće stanje eko-sustava
7. Zaštitne površine (Z) oblikovane su radi potrebe zaštite okoliša uz pojedine vrijedne cjeline, te odvajanja pojedinih zona. Predstavljaju negradive površine izvornog prirodnog ili kultiviranog uređenog krajobraza unutar kojih je moguće uređenje staza i šetnica, odmorišta i dječjih igrališta te postavljanje paviljona, skulptura i vjerskih obilježja, klupa i slično.
8. Prilikom određivanja lokacije za nove telekomunikacijske ili bilo kakve druge stupove ili tornjeve potrebno je obavezno uključiti službe nadležne za zaštitu kulturne i prirodne baštine, a u slučaju izgradnje takvih građevina viših od 20 m potrebno je zatražiti i mišljenje tih službi. Postava takvih građevina nije dozvoljena na vizualno eksponiranim točkama i potezima značajnim za panoramske vrijednosti krajolika.
9. U svrhu očuvanja prirodnih i krajobraznih vrijednosti prostora, sve nadzemne infrastrukturne koridore potrebno je racionalizirati i sektorski usuglašeno objedinjavati, planirati ih na način da njihova izgradnja ne uzrokuje gubitak rijetkih i ugroženih stanišnih tipova, gubitak staništa strogo zaštićenih biljnih i životinjskih vrsta, te posebno razmotriti prometne koridore koji za sobom povlače izgradnju građevina i širenje naselja.
10. Izgradnju industrijskih pogona u gospodarskim zonama treba locirati i dimenzionirati tako da ne zaklanjaju vizure na karakteristične točke i vedute u pejzažu, tj. da visina planiranih industrijskih pogona (npr. vertikale dimnjaka, silosa i sl.) ne ugrozi dominaciju zvonika župne crkve.
11. Zadržati prirodni, tradicionalni raspored poljoprivrednog zemljišta i šuma te poticati i unapređivati obnovu i održavanje zapuštenih poljoprivrednih zemljišta i poticati tradicionalno poljodjelstvo i stočarstvo.

(11) Radi očuvanja biološke i krajobrazne raznolikosti na oranicama treba čuvati rubne dijelove staništa: živice, pojedinačna stabla, skupine stabala, lokve, bare i livadne pojase.

(12) Izbjegavati pošumljavanje područja prirodnih travnjaka te poticati korištenje travnjaka, kao livada košanica ili pašnjaka, i općenito održavanje ugroženih tipova travnjaka koji su stanište kockavice, ugrožene biljne vrste koja raste na području općine.

(13) Smanjiti upotrebu pesticida i umjetnih gnojiva, a gdje god je to moguće poticati biološko poljodjelstvo.

(14) Nova izgradnja, rekonstrukcija ili dogradnja mora uvažavati lokalne tipološke, oblikovne, ambijentalne i tradicijske značajke prostora te tradicijska iskustva u korištenju, organizaciji i oblikovanju prostora kako se arhitektonskim oblikovanjem, veličinom i upotrijebljenim materijalima ne bi narušio postojeći ambijentalni sklad izvorne izgrađene strukture i prirodnog okruženja.

(15) Izmjene granica građevinskih područja i zahvate izvan građevinskih područja planirati na način da njihova izgradnja ne uzrokuje gubitak rijetkih i ugroženih stanišnih tipova, gubitak staništa strogo zaštićenih biljnih i životinjskih vrsta.

(16) Uređenje postojećih i širenje građevinskih područja planirati na način da se očuvaju postojeće krajobrazne vrijednosti.

(17) Pri planiranju gospodarskih djelatnosti, treba osigurati racionalno korištenje neobnovljivih prirodnih dobara, te održivo korištenje obnovljivih prirodnih izvora.

(18) Unutar posebno osjetljivih predjela (npr. područja na kontaktu sa šumom i vodotocima) uvjeti za izgradnju moraju sadržavati i mjere očuvanja prirode i krajobraza.

(19) Radi obogaćivanja biološke i krajobrazne raznolikosti, a u gospodarenju šumama potrebno je u najvećoj mogućoj mjeri sačuvati šumske čistine i šumske rubove, šumarke i živice. U svim šumama osigurati stalan postotak zrelih, starih i suhih (stojećih i oborenih) stabala, osobito stabala s dupljama. U gospodarenju šumama osigurati prikladnu brigu za očuvanje ugroženih i rijetkih divljih svojti/vrsta te sustavno praćenje njihova stanja (monitoring).

(20) Postojeće šume, većim dijelom u privatnom vlasništvu, ne mogu se prenamijeniti za druge namjene. Potrebno je gospodariti šumama na način da se očuvaju autohtone šumske zajednice, a u skladu s važećim zakonima i propisima. U cilju unapređenja šuma i šumskoga tla potrebno je učiniti sljedeće:

a) izraditi šumsko-gospodarske osnove za privatne šume,

b) šume panjače, koje prevladavaju u privatnim šumama, uzgojem prevesti u viši uzgojni oblik,

c) pošumljavati šikare, zapuštena obradiva zemljišta i zemljišta neprikladna za poljodjelstvo,

(21) Prilikom planiranja zahvata izbjegavati usitnjavanje površina obraslih šumom na manje od 1000 m2 u svrhu očuvanja stabilnosti i bioraznolikosti šumskog ekosustava. Zahvate je potrebno planirati na zemljištu obraslom početnim ili degradacijskim razvojnim stadijima šumskih sastojina. Potrebno je izbjegavati zahvate unutar sastojina zaštitnih šuma koje služe za zaštitu zemljišta, voda, naselja, objekata i druge imovine, koji bi ugrozili njihovu zaštitnu ulogu

(22) Nova eksploatacijska polja potrebno je planirati vrednujući kriterije važećih propisa s područja zaštite i korištenja šuma i šumskog zemljišta.

(23) Pri planiranju potrebno je izvršiti valorizaciju staništa divljih životinja kroz formirana lovišta na tom području na način da se infrastrukturnim i vodnogospodarskim sustavima ne ugrozi slobodna migracija divljači te ne umanji bonitet lovišta smanjivanjem površine lovišta.

(24) Za postojeće nesanirane površinske kopove/cjelokupno eksploatacijsko polje treba izraditi projekt sanacije.

(25) Prilikom ozelenjivanja područja koristit autohtone biljne vrste, a eventualne postojeće elemente autohtone flore sačuvati u najvećoj mogućoj mjeri te integrirati u krajobrazno uređenje

(26) Planirati pročišćavanje svih otpadnih voda.

**7.2. MJERE ZAŠTITE KULTURNO-POVIJESNE BAŠTINE**

**7.2.1. Opće odredbe**

2. Odredbe za uspostavu i provođenje mjera zaštite i obnove kulturno-povijesne baštine proizlaze iz zakonskih propisa i standarda.
3. Propisanim mjerama utvrđuju se obvezatni upravni postupci, te načini i oblici graditeljskih i drugih zahvata na:

a) pojedinačnim građevinama

b) građevinskim sklopovima

c) arheološkim lokalitetima

d) česticama iz obuhvata zaštite kulturnog dobra

e) predjelima (zonama) zaštite naselja i kulturnog krajolika, ili drugim predjelima s utvrđenim spomeničkim svojstvima.

1. Posebnom konzervatorskom postupku osobito podliježu sljedeći zahvati na zaštićenoj kulturno-povijesnoj baštini – nepokretnim kulturnim dobrima: popravak i održavanje postojećih građevina, nadogradnje, prigradnje, preoblikovanja i građevinske prilagodbe (adaptacije), rušenja i uklanjanja građevina ili njihovih dijelova, novogradnje na česticama unutar obuhvata zaštite kulturnog dobra ili unutar zaštićenih predjela, svrhovite (funkcionalne) prenamjene postojećih građevina, izvođenje radova na arheološkim lokalitetima i sl.
2. U skladu s važećim zakonima i propisima za sve zahvate nabrojene u stavku 3. ovoga članka na zaštićenim nepokretnim kulturnim dobrima, potrebno je ishoditi zakonom propisane suglasnosti kod nadležne uprave (Ministarstvo kulture, Uprava za zaštitu kulturne baštine - Konzervatorski odjel u Krapini).
3. Zaštitu kulturnoga dobra treba provoditi cjelovito: građevine sa svim pripadajućim dijelovima te pripadajućeg dijela čestice, te u pravilu uz očuvanje osnovne namjene. Nisu dopušteni radovi koji bi narušili cjelovitost kulturnog dobra.
4. Za ostalu kulturno-povijesnu baštinu evidentiranu i zaštićenu odredbama ovog plana (ZPP) opisani postupak iz stavka 3. i 4. ovoga članka nije obavezan, no preporuča se zatražiti mišljenje o mjerama zaštite nadležnog konzervatorskog odjela.

**7.2.2. Kulturno-povijesna baština**

**7.2.2.1. Pravni status i vrjednovanje kulturno-povijesne baštine**

2. Zaštićena kulturna dobra i kulturno-povijesne vrijednosti na području općine prikazani su na kartografskom prikazu br. 3.1. „*Uvjeti korištenja i zaštite prostora - Područja posebnih uvjeta korištenja*“ u mjerilu 1:25000 prema popisu tablice 7.2.2.2., te na grafičkim prikazima: 4. „*Građevinska područja*“ u mjerilu 1:5000,
3. Kulturna dobra na koje se obvezatno primjenjuju sve zakonske odredbe Zakona o zaštiti i očuvanju kulturnih dobara i drugi propisi u svezi s kulturnom baštinom su:

* zaštićena kulturna dobra (Z)
* preventivno zaštićena kulturna dobra (P).

1. Za ostalu kulturno – povijesnu baštinu (ZPP) predviđa se pokretanje postupka upisa u Registar kulturnih dobara te naročito postupak zaštite na lokalnoj razini.

**7.2.2.2. Popis nepokretnih kulturnih dobara i kulturno-povijesne baštine**

|  |  |  |
| --- | --- | --- |
| **1.0. POVIJESNA NASELJA I DIJELOVI POVIJESNIH NASELJA** | | |
| **1.2.** | **Povijesno naselje gradsko seoskih obilježja** | **Status zaštite** |
| 1.2.1. | Povijesna jezgra naselja Bedekovčina | ZPP |
| **1.3.** | **Povijesno naselje seoskih obilježja** | **Status zaštite** |
| 1.3.1. | Povijesna jezgra naselja Orehovica | ZPP |
| 1.3.2. | Dio sela Martinec Orehovički | ZPP |
| **2.0. POVIJESNE GRAĐEVINE I SKLOPOVI** | | |
| **2.1.** | **Povijesni graditeljski sklopovi** | **Status zaštite** |
| 2.1.3. | Graditejski sklop crkve sv. Barbare i stare pučke škole, Donja Bedekovčina | ZPP |
| **2.2.** | **Sakralne građevine - crkve i kapele** | **Status zaštite** |
| 2.2.1. | Župna crkva sv. Leopolda Mandića, Orehovica | Z |
| 2.2.2. | Župna crkva sv. Barbare, Bedekovčina | Z |
| 2.2.3. | Kapela sv. Martina, Martinec (replika) | ZPP |
| **2.3.** | **Raspela i poklonci** | **Status zaštite** |
| 2.3.1. | Bedekovčina, raspelo na raskrižju | ZPP |
| 2.3.2. | Brestovec Orehovički, raspelo | ZPP |
| 2.3.3. | Bedekovčina, poklonac uz cestu | ZPP |
| 2.3.4. | Martinec Orehovički, raspelo | ZPP |
| 2.3.5. | Kebel, raspelo | ZPP |
| 2.3.6. | Orehovica, raspelo | ZPP |
| 2.3.7. | V.Komor, kapela poklonac | ZPP |
| 2.3.8. | Zadravec, raspelo | ZPP |
| 2.3.9. | Židovinjak, kapela poklonac | ZPP |
| **2.4.** | **Stambene građevine** | **Status zaštite** |
| 2.4.1. | Dvorac Gornja Bedekovčina | Z |
| 2.4.2. | Dvorac Poznanovec | Z |
| 2.4.3. | Dvorac Donja Bedekovčina | Z |
| 2.4.4. | Kurija župnog dvora, Orehovica | ZPP |
| 2.4.5. | Kurija župnog dvora, Bedekovčina | ZPP |
| 2.4.6. | Stambena zgrada s gospodarskim objektom – kurija  Orehovica (kurija Bertićevo) | ZPP |
| **2.5.** | **Tradicijske (etnološke) građevine** | **Status zaštite** |
| 2.5.1. | Bedekovčina, k.br. 53 | ZPP |
| 2.5.2. | Brestovec Orehovički, k.br. 50 | ZPP |
| 2.5.3. | Poznanovec, k.br. 64 | ZPP |
| 2.5.4. | Poznanovec, Zagorske brigade 57 | ZPP |
| 2.5.5. | Martinec Orehovički, k.br. 6 | ZPP |
| 2.5.6. | Martinec Orehovički, k.br. 37 | ZPP |
| 2.5.7. | V.Komor, Jakuši 23 | ZPP |
| 2.5.8. | V.Komor, Jakuši 24 | ZPP |
| 2.5.9. | V.Komor, Jakuši 27 | ZPP |
| 2.5.10. | Zadravec, Tenšeki 17, drveni mlin | ZPP |
| 2.5.11. | Zadravec , Tenšeki 19, komora | ZPP |
| 2.5.12. | Zadravec, Tenšeki 15, okućnica | ZPP |
| **2.6.** | **Tehničke i komunalne građevine** | **Status zaštite** |
| 2.6.1. | Zgrada željezničke postaje i čuvarnica, Bedekovčina | ZPP |
| **2.7.** | **Javne građevine** | **Status zaštite** |
| 2.7.1. | Zgrada stare škole, Donja Bedekovčina | ZPP |
| 2.7.2. | Zgrada stare škole, Orehovica | ZPP |
| 2.7.3. | Zgrada stare škole, Brestovec Orehovički | ZPP |
| 2.7.4. | Zgrada stare škole, Gornja Bedekovčina | ZPP |
| **2.8.** | **Gospodarske građevine** | **Status zaštite** |
| 2.8.1. | Povijesni građevni sklop nekadašnje tvornice opeke i šamota 'Zagorka', Bedekovčina | Z |
| 2.8.2. | Mlin, Poznanovec | ZPP |
| 2.8.3. | Staje na imanju dvorca Sermage, Poznanovec | ZPP |
| **2.9.** | **Memorijalna područja i obilježja** | **Status zaštite** |
| 2.9.1. | Mjesno groblje, Bedekovčina | ZPP |
| 2.9.2. | NOB spomenik, Špiranec brijeg | ZPP |
| 2.9.3. | NOB spomenik, Poznanovec | ZPP |
| 2.9.4. | NOB spomenik, Poznanovec | ZPP |
| 2.9.5. | Mjesno groblje, Orehovica | ZPP |
| **5.0. ARHEOLOŠKA NALAZIŠTA I LOKALITETI** | | |
| **5.0.** | **Arheološka nalazišta i lokaliteti** | **Status zaštite** |
| 5.0.1. | Castrum Cubul, Kebel, gradište, utvrda, srednji vijek | ZPP |
| 5.0.2. | Martinec Orehovički, kapela sv. Martina i groblje, srednji vijek | ZPP |
| 5.0.3. | Orehovica, okoliš crkve sv. Leopolda Mandića, srednji vijek | ZPP |
| 5.0.4. | Bedekovčina, okoliš crkve sv. Barbare, prapovijest | ZPP |
| 5.0.5. | Bedekovčina, okolica, potok Velika Reka, mogući tragovi antičke ceste | ZPP |
| 5.0.6. | Bedekovčina, naselje – srednjovjekovni naziv Kumur, Komor | ZPP |
| **6.0. PREDJELI (KULTURNOG) KRAJOLIKA / KRAJOBRAZA** | | |
| **6.0.** | **Predjeli (kulturnog) krajolika / krajobraza** | **Status zaštite** |
| 6.0.1. | Perivoj dvorca Gornja Bedekovčina (nalazi se unutar prostorne međe kulturnog dobra Z-1728) te je i zaštićena PRIRODNA vrijednost (Spomenik parkovne arhitekture Bedekovčina Gornja – Park oko dvorca) | Z |
| 6.0.2. | Perivoj dvorca Poznanovec (nalazi se unutar prostorne međe kulturnog dobra Z-1729) | Z |
| 6.0.3. | Perivoj dvorca Donja Bedekovčina (nalazi se unutar prostorne međe kulturnog dobra Z-1726) | Z-1726 |
| 6.0.4. | Dio krajolika Strogače (kulturni krajolik) i evidentirana prirodna vrijednost | ZPP |
| 6.0.5. | Dolina rijeke Krapine | ZPP |
| 6.0.6. | Jezero Bajer, Bedekovčina | ZPP |
| 6.0.7. | Okoliš crkve sv. Barbare, Bedekovčina | ZPP |
| 6.0.8. | Okoliš crkva sv. Leopoplda Mandića, Orehovica | ZPP |

**7.2.3. Mjere zaštite kulturno-povijesne baštine**

2. Za sva kulturna dobra i prostor u obuhvatu zaštite kulturnog dobra propisuju se mjere zaštite koje u posebnom postupku provodi nadležni Konzervatorski odjel.
3. Pojedinačno zaštićena kulturna dobra, navedena u popisu (oznaka Z), s pripadajućim obuhvatom podliježu režimu zaštite kojim se osigurava očuvanje kulturno-povijesnih svojstava i vrijednosti svakog dobra.
4. Sanacija i obnova zgrade mora se izvoditi sukladno izvornom arhitektonsko-oblikovnom konceptu uz očuvanje građevne čestice odnosno posjeda s kojim čini cjelinu.
5. Dozvoljeni su zahvati: održavanja, konzervacije, restitucije, restauracije, rekonstrukcije i građevinsko-statičke sanacije uz prethodno provedena konzervatorsko restauratorska istraživanja.
6. Mogući su zahvati ograničenih adaptacija i prenamjena, te iznimno dogradnje ako se njima osiguravaju bolji uvjeti zaštite, očuvanja, korištenja i prezentacije kulturnog dobra u svemu prema principima i uvjetima dobre konzervatorske prakse.
7. Zabranjeni su svi zahvati koji mogu ugroziti spomenička svojstva kulturnog dobra (rekonstrukcije i prenamjena u sadržaje koji nisu primjereni obilježjima zaštićene zgrade ili okoliša) kao i ugradnja materijala i građevnih elemenata koji nisu primjereni povijesnim i spomeničkim svojstvima zgrade.
8. Za arheološke lokalitete evidentirane i zaštićene odredbama ovog plana (ZPP) sustav mjera zaštite obuhvaća probna arheološka istraživanja kojima će se odrediti opseg zaštitnih arheoloških istraživanja, dokumentiranja i konzervacije nalaza i nalazišta, koje je potrebno provesti prije početka građenja.
9. Ako se pri izvođenju građevinskih ili bilo kojih drugih radova koji se obavljaju na površini ili ispod površine tla, naiđe na arheološko nalazište ili nalaze, osoba koja izvodi radove dužna je prekinuti radove i o nalazu bez odgađanja obavijestiti nadležno tijelo.
10. Za sve zahvate na kulturnom dobru potrebno je kod nadležnog konzervatorskog odjela ishoditi propisane suglasnosti (uvjete, potvrde, prethodna odobrenja).
11. Za sve ostale evidentirane (ZPP) građevine mjere zaštite i obnove provode tijela lokalne uprave na temelju općih preporuka i odredbi ovoga Plana, a osobito se primjenjuju sljedeće planske mjere:

a) Kao najmanje granica zaštite utvrđuje se pripadna čestica ili njen povijesno vrijedni dio.

b) Povijesne građevine obnavljaju se cjelovito, zajedno s njihovim okolišem (vrtom, voćnjakom, dvorištem, pristupom i sl.).

c) Raznim mjerama na razini lokalne zajednice (fiskalne povoljnosti, oslobođenje od komunalnih doprinosa i sl.) umjesto izgradnje novih zgrada nužno je poticati obnovu i održavanje vrijednih povijesnih građevina i sklopova.

1. Vrijedne gospodarske građevine izgrađene u naseljima moraju se sačuvati bez obzira na (ne)mogućnost zadržavanja njihove izvorne namjene. Moguća je prenamjena za poslovne potrebe naročito u svrhu predstavljanja i promidžbe tradicijskog graditeljstva i načina života.
2. Sve novogradnje potrebno je uskladiti sa zatečenim ambijentom, tlocrtnim i visinskim dimenzijama postojećih građevina u neposrednoj okolini kako bi se ustrojio skladan graditeljsko-ambijentalni sklop.
3. Nove gospodarske građevine poželjno je graditi od drveta, stambene zgrade sa žbukanim pročeljima, preporuča se uporaba prirodnih materijala: opeka i kamen lokalnog porijekla.
4. Poljske i vinogradarske klijeti treba graditi od drveta, iznimno kao zidane građevine s korištenjem drvene obloge. U slučaju izgradnje nove klijeti uz potez starih tradicijskih klijeti, potrebno je propisati način izgradnje klijeti istovjetan zatečenim: visina (prizemnica), tlocrtni oblik i veličina, smjer i nagib krovišta, materijali i dr. Potrebno je izbjegavati izgradnju izbačenih balkona, pretjerano velikih terasa te vanjskih stubišta; u oblikovanju klijeti i neposrednoga okruženja valja u najvećoj mjeri slijediti prepoznatljivu tipologiju tradicijske izgradnje.
5. Obavezno je očuvanje tradicijskoga parcelacijskog ustroja zemljišta, poticanje uzgoja lokalnih poljodjelskih kultura i sadnje autohtonog bilja.

**7.2.4. Čuvanje slike naselja**

2. Identitet i prepoznatljivost ruralnog krajolika potrebno je očuvati na način da se nastoji zadržati sklad prirodnog krajolika (šumska područja, dolina potoka) i antropogenih struktura (stanovanje, poljoprivredna proizvodnja).
3. Na jednoj građevnoj čestici mogu se dozvoliti dvije stambene zgrade u slučaju da se radi o očuvanju vrijedne tradicijske kuće uz koju se, na čestici u graditeljski skladnoj cjelini sa zatečenim ambijentom, može predvidjeti izgradnja nove kuće. Preporuča se staru kuću sačuvati i obnoviti, te ju koristiti za trajno ili povremeno stanovanje, poslovni prostor ili u turističke svrhe (seoski turizam).
4. Vrijedne gospodarske zgrade izgrađene u naseljima moraju se sačuvati bez obzira na nemogućnost zadržavanja njihove izvorne namjene te se mogu prenamijeniti u poslovne prostorije ili u svrhu predstavljanja i promidžbe tradicijskoga graditeljstva.
5. Mjere za očuvanje slike naselja, odnosno kulturnog krajolika, među ostalim obuhvaćaju i načelne propozicije za gradnju:

a) Tlocrtni oblik kuće za stanovanje u načelu je izduženi pravokutnik dulje stranice usporedne sa slojnicama. Iznimno, u dijelu objekta kod razvedenih tlocrta, moguć je smještaj okomito na slojnice;

b) Veličine građevina, oblikovanje pročelja, pokrovi i nagibi krovišta, te građevni materijali, osobito unutar postojećih središta tradicijskih naselja, moraju biti u skladu s okolnim građevinama, krajolikom i načinom građenja na dotičnom području.

c) Zidovi pročelja su žbukani, a ako se rade u kamenu ili drvetu, tada materijal mora biti korišten i obrađen na tradicijski način.

d) Krovišta građevina su dvostrešna, s ili bez skošenog zabatnog dijela, a moguća su i na četiri vode kod većih objekata (kao npr. kurije) ili razvedena kod razvedenih tlocrta, nagiba od 30° do 45°.

e) Krovište u pravilu mora biti pokriveno crijepom.

f) Na kosom krovu dozvoljena je izgradnja krovnih kućica koje treba izvesti s bočnim vertikalama s dvostrešnom krovnom plohom sljemena okomitog na sljeme krovišta kuće ili jednostrešnim krovištem prozorske kućice, a sve u maksimalnoj površini 30% površine krovišta građevine.

g) Ne dozvoljavaju se krovne kućice obliku polukruga ili trokuta, te s nadvojem u obliku polukruga.

h) Ograđivanje čestica treba izvesti kamenom i (ili) živicama te drvetom. U manjoj mjeri u većim naseljima, moguće su žičane ograde, obvezno sa živicom s unutarnje strane čestice. Moguće su, u iznimnim slučajevima, i drugačije ograde.

i) U predvrtu, između ceste (ulice) i kuće, preporuča se sadnja drveća i ukrasnog grmlja autohtonih vrsta.

1. Treba poticati i unapređivati održavanje zapuštenih poljodjelskih površina, zadržavajući njihovu tradicijsku i prirodnu strukturu.

**8. POSTUPANJE S OTPADOM**

2. Općina podržava opredjeljenje Županije o zajedničkom zbrinjavanju otpada za područje cijele Županije, odnosno šire regije, putem županijskog ili regionalnog centra za gospodarenje otpadom sjeverozapadne Hrvatske „Piškornica“, koji se nalazi na području općine Koprivnički Ivanec.
3. Sukladno županijskim opredjeljenjima Općina će se na odgovarajući način uključiti u sustav gospodarenja otpadom i izvršiti potrebna usklađenja.
4. Na lokaciji postojećeg odlagališta „Lesičak“ (OK) moguće je korištenje istog i izgradnja potrebnih građevina, uređaja i ostale infrastrukture potrebne za postupanje s otpadom u okviru postupka sanacije i zatvaranja odlagališta, a na lokaciji reciklažnog dvorišta za potrebe uspostave reciklažnog dvorišta.
5. Zbrinjavanje posebnog, opasnog i tehnološkog otpada riješeno je, sukladno Prostornom planu Krapinsko-zagorske županije, izvan područja Općine Bedekovčina.

Mjere gospodarenja s otpadom su:

- izbjegavati nastajanje i smanjivati količine proizvedenog otpada

- organizirati odvojeno skupljanje otpada u svrhu gospodarenja iskoristivim otpadnim tvarima (papir, staklo, metal, plastika i dr.)

- organizirati odvojeno skupljanje opasnog otpada

- organizirati odvojeno skupljanje biootpada na mjestu nastanka u reciklažnom dvorištu i kroz izravnu predaju otpada obrađivaču, te ga odgovarajuće obrađivati (ili drugo),

- gospodarenje neopasnim i opasnim proizvodnim otpadom pravne osobe dužne su obavljati sukladno posebnim propisima

- prostore onečišćene otpadom i nekontrolirana odlagališta potrebno je potpuno sanirati i zatvoriti.

2. Posude/kontejneri za korisni otpad postavljaju se na određenim lokacijama na javnim površinama Općine. Tako postavljene posude/kontejneri za odvojeno sakupljanje otpadnog papira (papir, tetrapak i karton), stakla, plastike, metala, tekstila, baterija, žarulja, malih električnih i elektroničkih aparata na jednoj lokaciji čine "reciklažni otok" (zeleni otok).
3. Postava zelenih otoka određuje se općinskom odlukom ili Planom gospodarenja otpadom.
4. Na području Općine planirana je gradnja građevina za gospodarenje otpadom unutar zone reciklažnog dvorišta (Rd) i zone gospodarske namjene (Ip2).
5. U zoni reciklažnog dvorišta moguće je građevinski i komunalni otpad razvrstavati, mehanički obraditi i privremeno skladištiti uz sljedeće uvjete:

* Način uređenja, izgradnje i oblikovanja skladišta ili drugih potrebnih građevina (ukoliko će se graditi) definira se istovjetno građevinama u gospodarskoj zoni, izuzev visine građevine koja se ograničava na 8 m.
* Otpad je potrebno obrađivati i skladištiti na takav način da se onemoguće i spriječe emisije u zrak i okolni prostor.
* Rubno, s unutarnje strane lokacije / čestice reciklažnog dvorišta potrebno je zasaditi visoko i nisko zelenilo kao zaštitni tampon zelenilo prema ostalim namjenama u okruženju.

1. Unutar postojećih i planiranih proizvodnih kompleksa u zoni gospodarske namjene (Ip2) može se prikupljati i reciklirati neopasni proizvodni otpad koji se koristi kao sekundarna sirovina u procesu proizvodnje na lokaciji (Zagorka d.o.o.), a uz poštivanje propisanih uvjeta iz ovoga članka i sukladno posebnim propisima.
2. Proizvođači proizvodnog otpada koji nastaje u proizvodnom procesu u industriji, obrtu i drugim procesima i koji se po sastavu i svojstvima razlikuje od komunalnog otpada, dužni su isti zbrinuti sukladno propisima.
3. Komunalni otpad potrebno je prikupljati u tipizirane posude za otpad ili veće metalne kontejnere s poklopcem.
4. Korisni dio komunalnog otpada treba sakupljati u posebne kontejnere (stari papir, staklo, istrošene baterije i sl.).
5. Kontejnere za papir i staklo potrebno je postaviti tako da se osigura nesmetani kolni i pješački promet.
6. Za postavljanje kontejnera iz ovoga članka potrebno je osigurati odgovarajući prostor kojim se neće ometati kolni i pješački promet te koji će biti ograđen tamponom zelenila, ogradom ili sl.
7. Posude/kontejnere za skupljanje komunalnog otpada kao i za prikupljanje korisnog otpada treba smjestiti na česticu građevine za svaku građevinu pojedinačno ili skupno ovisno o projektu i posebnim uvjetima komunalnog poduzeća.
9. Zbrinjavanje otpadnih voda definirano je člankom poglavlja "6.6. Odvodnja" ovih Odredbi za provođenje.
10. Proizvođač biootpada koji obrađuje vlastiti biootpad, može to činiti u količini do 10.000 kg godišnje postupkom kompostiranja, ako obradu vlastitog biootpada obavlja na mjestu nastanka biootpada i nastali kompost ne stavlja na tržište, već ga koristi na mjestu nastanka otpada.

**9. MJERE SPRJEČAVANJA NEPOVOLJNA UTJECAJA NA OKOLIŠ**

2. Mjere sanacije, očuvanja i unapređenja okoliša i njegovih ugroženih dijelova treba provoditi u skladu s važećim zakonima, odlukama i propisima koji su relevantni za ovu problematiku.
3. Unutar građevinskog područja naselja, odnosno u njegovoj neposrednoj blizini, ne mogu se graditi građevine koje bi svojim postojanjem ili uporabom, neposredno ili potencijalno, ugrožavale život i rad ljudi, odnosno uzrokovale vrijednosti emisija iznad dozvoljenih granica utvrđenih posebnim propisima zaštite čovjekova okoliša u naselju.
4. Građevine i vanjski prostori u kojima će se odvijati rad moraju biti udaljeni od stambenih zgrada u skladu s propisima i odredbama ovog Plana kako bi se povremeno opterećenje (bukom, vibracijama, dimom, čađom, prašinom, mirisima i sl.) svelo na dozvoljenu mjeru.
5. Planirati korištenje već postojećih putova i cesta za pristup gradilištima kako bi se umanjila degradacija tla i postojećeg vegetacijskog pokrova. U slučaju potrebe probijanja novih cesta, raditi to u prostorima gdje je vegetacija rjeđe zastupljena. Korištenu mrežu putova nakon završetka građevinskih radova sanirati.
6. Na površinama koje neće biti neposredno zahvaćene građevinskim radovima zadržati postojeću vegetaciju, posebno autohtono drveće i grmlje u svrhu zaštite staništa te zbog vizualne barijere prema predmetnom zahvatu. Za iste predvidjeti sanaciju u fazi biološke rekultivacije ukoliko dođe do oštećenja na širem području obuhvata.
7. Na području pojedinih zahvata oko novih izgrađenih struktura predvidjeti osnivanje zaštitnih pojaseva, drvoreda i sličnih zelenih oaza kao zaštitu od buke, dima, prašine i ostalog zagađenja te kao vizualno oplemenjivanje prostora, koja će predstavljati prijelazno područje posebno prema prirodnim područjima koja se nastavljaju u širem području obuhvata.
8. Teren oko predviđenih zahvata urediti u skladu s lokalnim, krajobraznim obilježjima, koristeći autohtonu vegetaciju. Za rekultivaciju koristiti tlo prikupljeno s lokacije zahvata.
9. Nadzemne dijelove pripadajućih objekata prilagoditi prostoru uvažavajući elemente tradicionalne arhitekture kako bi što manje odudarali od okoline, a pozicioniranje zahvata maksimalno prilagoditi reljefnim karakteristikama područja kako bi se promjene svele na najmanju moguću mjeru.
10. Da bi se šteta u okolišu smanjila na najmanju moguću mjeru, potrebno je pri izvođenju radova učestalo i kontrolirano zbrinjavanje otpadnog materijala i komunalnog otpada na legalnim odlagalištima, odnosno zabraniti bilo kakvo privremeno ili trajno odlaganje navedenog otpadnog materijala u okoliš, poljodjelsko i šumsko zemljište i slično.

**9.1. Zaštita tla**

POLJOPRIVREDNO TLO

1. Tlo za poljoprivredu razgraničeno je na poljoprivredno zemljište klasificirano kao poljodjelske površine i kao ostale poljodjelske i šumske površine.
2. Za očuvanje i korištenje preostalog kvalitetnog zemljišta za poljodjelsku i stočarsku svrhu određuju se sljedeće mjere:

* smanjiti korištenje kvalitetnog zemljišta za nepoljoprivredne svrhe
* poticati i usmjeravati proizvodnju zdrave hrane
* davati prednost tradicionalnim poljoprivrednim granama koje imaju povoljne preduvjete za

proizvodnju

* neobrađene i napuštene poljoprivredne površine treba agrotehničkim i gospodarskim mjerama osposobiti za poljoprivrednu proizvodnju
* štititi tlo od onečišćenja i drugih negativnih utjecaja.

ŠUMSKO TLO

1. Gospodarenje šumom i njena eksploatacija moraju biti takvi da se ne ugroze ljudi, vrijednosti krajobraza ili ekološka ravnoteža:

* šume i šumska zemljišta ne mogu mijenjati namjenu te se na istima može graditi samo prema Zakonu o šumama
* šuma se može krčiti za potrebe infrastrukturnih građevina predviđenih ovim Planom i planovima višeg reda (šireg područja), te sukladno posebnim propisima. Pri tom bi bilo svrhovito osigurati zamjensku površinu i pošumiti je
* nekvalitetno poljoprivredno i ostalo neobradivo zemljište koje ekonomski nije opravdano koristiti u poljoprivredne svrhe, može se pošumiti
* povećati zaštitu šuma, prvenstveno od požara, zatim od onečišćenja, bolesti i drugih negativnih utjecaja,
* osnažiti djelovanje na očuvanju i unapređenju kvaliteta šumskih površina.

1. U svrhu očuvanja i unapređenja šumskog fonda u privatnim šumama poželjno je korištenje postojećih osnova gospodarenja državnim šumama.

**9.2. Zaštita voda**

2. Zaštita površinskih voda zastupljena je u okviru zaštite podzemnih voda i izvorišta iz kojih se stvaraju površinski vodotoci. Kakvoću tih vodotoka očuvati i unaprijediti kontroliranim ispuštanjem i pročišćavanjem otpadnih voda.
3. Radi zaštite podzemnih i površinskih voda određuju se dvije osnovne skupine zaštitnih mjera:

* mjere zabrane i ograničenja izgradnje na osjetljivim područjima (određuju se u okviru zona sanitarne zaštite izvorišta vode za piće)
* mjerama za sprečavanje i smanjivanje onečišćenja, od kojih je najznačajnija izgradnja sustava za odvodnju i uređaja za pročišćavanje otpadnih voda.

1. Zaštita voda mora se odvijati u skladu s mjerama zaštite:

* donijeti odluku o sanitarnoj zaštiti izvorišta pitke vode u skladu sa zakonskim i podzakonskim aktima
* planirati i graditi građevine za odvodnju otpadnih voda i uređaja za pročišćavanje otpadnih voda
* zabraniti odnosno ograničiti ispuštanje opasnih tvari propisanih uredbom o opasnim tvarima u vodama
* sanirati zatečeno stanje u industriji i odvodnji te sanirati ili ukloniti izvore onečišćenja
* sanirati postojeće deponije i kontrolirano odlagati otpad
* izgradnju kanalizacijskih sustava treba provesti u svim gušće naseljenim područjima, prvenstveno u središnjim dijelovima naselja te spriječiti svako moguće izravno izlijevanje sanitarno-potrošnih i tehnoloških otpadnih voda koje sadrže biološko-kemijsko-toksična onečišćenja
* regulirati vodotoke uz strogu kontrolu izlijevanja tvari koje zagađuju i onečišćuju kvalitetu vode, i uz maksimalno održavanje meandara
* ukloniti postojeći otpad u zoni zaštite vodotok
* uvesti monitoring kakvoće voda odnosno osigurati stalno praćenje površinskih i podzemnih voda
* opasne i druge tvari koje se ispuštaju u sustav javne odvodnje otpadnih voda ili u drugi prijemnik, te u vodama koje se nakon pročišćavanja ispuštaju iz sustava javne odvodnje otpadnih voda u prirodni prijemnik, moraju biti u okvirima graničnih vrijednosti pokazatelja i dopuštene koncentracije prema posebnom propisu o graničnim vrijednostima pokazatelja otpadnih i drugih tvari i otpadnim vodama
* korisnik građevne čestice mora brinuti o zaštiti i održavanju vodovodne mreže, hidranata i drugih vodovodnih uređaja, unutar svoje čestice te štititi pitku i sanitarnu vodu od zagađivanja.

**9.3. Zaštita zraka**

2. Temeljna mjera za postizanje ciljeva zaštite zraka je smanjivanje emisije onečišćujućih tvari u zraku i očuvanje njegovog kvaliteta.
3. Za zaštitu zraka propisuju se sljedeće mjere:

a) ograničavanje emisije i propisivanje tehničkih standarda u skladu sa stanjem tehnike, te prema propisima o graničnim vrijednostima emisije onečišćujućih tvari u zrak iz stacionarnih izvora

b) Visinu dimnjaka zahvata za koje nije propisana procjena utjecaja na okoliš, do donošenja propisa treba određivati u skladu s pravilima struke.

c) Zahvatom se ne smije izazvati “značajno” povećanje opterećenja, gdje se razina “značajnog” određuje na temelju procjene utjecaja na okoliš, a povećanjem opterećenja emisija iz novog izvora ne smije doći do prelaska kakvoće zraka u nižu kategoriju u bilo kojoj točki okoline izvora.

d) Najveći dopušteni porast emisijskih koncentracija zbog novog izvora onečišćenja o ovisnosti o kategoriji zraka određen je Uredbom o preporučenim i graničnim vrijednostima kakvoće zraka.

e) Stacionarni izvori onečišćenja zraka (tehnološki postupci, uređaji i građevine iz kojih se ispuštaju u zrak onečišćujuće tvari) moraju biti proizvedeni, opremljeni, korišteni i održavani na način da ne ispuštaju u zrak tvari iznad graničnih vrijednosti emisije, prema posebnim propisima.

f) Vlasnici odnosno korisnici stacionarnih izvora dužni su:

* prijaviti izvor onečišćavanja zraka te svaku rekonstrukciju nadležnom tijelu uprave i lokalne samouprave
* osigurati redovito praćenje emisije iz izvora i o tome voditi očevidnik te redovito dostavljati podatke u katastar onečišćavanja okoliša
* uređivanjem zelenih površina unutar građevne čestice i onih zajedničkih izvan građevne čestice ostvariti povoljne uvjete za prirodno provjetravanje i obnavljanje zraka.

1. Osim mjera iz stavka 2. ovoga članka zaštita zraka postići će se također:

* smanjenjem tranzitnog prometa i uspostavom povoljnijih prometnih režima (jednosmjerni promet, ograničenje brzine, pješačko-kolne i pješačke ulice)
* uvođenjem plina kao zamjenskog energenta
* izvedbom zaštitnih zelenih površina i očuvanjem postojećeg zelenila.

**9.4. Zaštita od buke**

1. Zaštita od prekomjerne buke osigurava se primjenom propisa o najvišim dopuštenim razinama buke u sredini u kojoj rade i borave ljudi.
2. Mjerama zaštite od buke mora se spriječiti nastajanje buke, odnosno smanjiti postojeća buka na dopuštene razine, a one obuhvaćaju:

a) odabir i uporabu strojeva, uređaja, sredstava za rad i transport koji nisu bučni

b) promišljeno uzajamno lociranje izvora buke ili građevina s izvorima buke i područja ili građevina sa sadržajima koje treba štititi od buke

c) izvedbu odgovarajuće zvučne izolacije građevina u kojima su izvori buke radni i boravišni prostori

d) primjenu akustičkih zaštitnih mjera na temelju mjerenja i proračuna buke na mjestima emisije, na putovima širenja i na mjestima imisije buke

e) akustička mjerenja radi provjere i stalnog nadzora stanja buke

f) povremeno ograničenje emisije zvuka

g) organizacijske mjere kojima se osobito u prometu usporenjem i kontinuiranim vođenjem prometa umanjuje razina buke

h) ozelenjavanje frekventnijih prometnica u funkciji zaštite od buke

i) učinkovit nadzor poštivanja propisa u području zaštite od buke i sl. mjere.

1. Drugi izvori buke proizlaze prvenstveno iz ugostiteljsko-turističkih sadržaja (muzika na otvorenom, disco i dr.), pa se mjere zaštite poduzimaju kroz prostornu lokaciju takvih sadržaja, ograničenje trajanja njihovog rada, izvedbom odgovarajuće zvučne izolacije (zelenilo, paravani, način gradnje i dr.) kao i primjenom važeće zakonske regulative.

**9.5. Mjere za poboljšanje, očuvanje i unapređenje stanja u okolišu**

1. U cilju poboljšanja okoliša propisuju se sljedeće mjere:
2. a) izgraditi sustav kanalizacije s uređajima za pročišćavanje, osobito u radnim zonama, i na svim mjestima gdje se javljaju znatniji onečišćivači;
3. b) redovito treba čistiti naselje od krutog i krupnog otpada, sanirati postojeća i sprječavati nova divlja odlagališta po poljodjelskim i šumskim površinama;
4. c) smanjiti uporabu agrotehničkih sredstava koja onečišćuju tlo (pesticide, umjetno gnojivo i sl.).
5. U cilju očuvanja okoliša propisuju se sljedeće mjere:

a) na djelotvorni način štititi kulturne, prirodne i krajobrazne vrijednosti

b) čuvati prirodna bogatstva i prirodne izvore (šume, poljodjelsko zemljište, izvore vode i dr.)

c) uključiti lokalne vlasti u aktivno čuvanje okoliša te zaštitu zaštićenih građevina i područja kroz novčanu potporu i općinske odluke

d) onemogućiti bespravnu gradnju, a posebno u zaštićenim dijelovima prirodne i kulturne baštine.

1. U cilju unapređenja okoliša potrebno je:
2. a) stvaranje javnoga mnijenja u korist zaštite krajolika, zaštite kulturne i prirodne baštine, smanjenja onečišćenja te za gradnju stambenih građevina na zasadama tradicijskoga graditeljstva
3. b) kroz dobro osmišljene turističke programe unapređivati zaštitu prostora
4. c) u svaki urbanistički plan i arhitektonski projekt ili studiju, bilo koje vrste, ugraditi elemente zaštite okoliša i krajobraznoga oblikovanja.

**9.6. Mjere posebne zaštite**

**9.6.1. ZAHTJEVI ZAŠTITE I SPAŠAVANJA**

U slučaju ugroženosti ljudi i dobara, koja bi zahtijevala evakuaciju, za smještaj većeg broja ljudi mogu se koristiti slobodne, neizgrađene površine (zone zelenila i javne zelene površine), eventualno škole i dvorane, koje su planirane ili izgrađene unutar građevinskog područja naselja, te i druge neizgrađene i zelene površine izvan građevinskog područja, a sve sukladno važećoj „Procjeni ugroženosti stanovništva, materijalnih i kulturnih dobara i okoliša od katastrofa i velikih nesreća za područje Općine Bedekovčina (u daljnjem tekstu: Procjena ugroženosti za područje Općine).

**9.6.1.1. Mjere zaštite od poplava**

1. U poplavnom području se ne preporuča izgradnja i razvoj građevina koje proizvode ili u svojem procesu proizvodnje koriste opasne tvari.
2. Na potoku Vojsek planirana je izvedba retencije za obranu od poplava 'Grabe'.
3. U područjima gdje nisu regulirani vodotoci (velike bujice), a izgradnja nije suprotna prostornom planu, građevine se moraju graditi od čvrstog materijala na način da dio građevine ostane nepoplavljen i za najveće vode. Ako građevna čestica graniči s vodotokom udaljenost regulacijske linije čestice od granice vodnog dobra odredit će se prema vodopravnim uvjetima. Građevna čestica ne može se osnivati na način koji bi onemogućavao uređenje korita i oblikovanje inundacije potrebne za maksimalni protok vode ili pristup vodotoku
4. Za sve radnje koje se predviđaju obavljati u pojasu 20 m od vodotoka, odnosno 5 m od odvodnih kanala, potrebno je ishoditi posebne uvjete Hrvatskih voda, kojima će se odrediti mogućnosti i uvjeti obavljanja tih radnji. Potrebno je osigurati slobodan prostor oko vodotoka (inundacije) kako bi se moglo vršiti redovno održavanje vodotoka i time spriječila opasnost od poplava.
5. Radi očuvanja i održavanja zaštitnih vodnih građevina te drugih vodnih građevina i sprječavanja pogoršanja vodnog režima zabranjuje se:

* na zaštitnim vodnim građevinama kopati i odlagati zemlju, pijesak, šljunak, puštati i napasati stoku, prelaziti i voziti motornim vozilima osim na mjestima na kojima je to izričito dopušteno, te obavljati druge radnje kojima se može ugroziti sigurnost ili stabilnost tih građevina
* u uređenom i neuređenom inundacijskom pojasu orati zemlju, saditi i sjeći drveće i grmlje
* u vodotoke odlagati zemlju, kamen, otpadne i druge tvari, te obavljati druge radnje kojima se može utjecati na promjenu toka, vodostaja, količine ili kakvoće vode ili otežati održavanje vodnog sustava
* betoniranje i popločenja dna korita
* graditi stambene i druge objekte u zoni propagacije vodnog vala.

1. Potrebno je redovito vršiti održavanje i čišćenje vodotoka i kanala radi očuvanja njihove protočnosti kako bi vodni sustav funkcionirao uz smanjenu opasnost od plavljenja, te time i bez ugrožavanja obradivih površina, gospodarskih objekata i prometnica.
2. Potrebno je zaštiti postojeće lokalne izvore vode, bunare, cisterne koji se moraju održavati i ne smiju zatrpavati ili uništavati na drugi način.
3. U suradnji sa Hrvatskim vodama planirati izgradnju stepenica, pregrada, i retencija te djelomičnu regulaciju dionica na pojedinim potocima i samoj rijeci Krapini, kao i tehničko održavanje korita, čime će se ublažiti negativno djelovanje tokova na okolna područja.
4. Izraditi kartografski prikaz za:

* zone plavljenja ( rijeka, bujica, vodnih valova),
* zaštitne građevine izgrađene/neizgrađene (nasipi, retencije, oteretni kanali, propusti i sl.),
* zone plavljenja uslijed oštećenja na zaštitnim vodnim građevinama (nasipi, retencije, oteretni kanali, propusti),
* zone plavljenja uslijed prekoračenja koeficijenta sigurnosti zaštitnih vodnih građevina s obzirom na novonastale uvjete otjecanja u slivu, analizom kriterija nadvišenja izraziti potrebe rekonstrukcije zaštitnih vodnih građevina
* analize potrebe izgradnje nasipa za sprječavanje poplava
* usmjeravanje toka bujica

**9.6.1.2. Mjere zaštite voda i vodonosnika**

1. U zonama potencijalnih vodocrpilišta, moraju se provoditi sve mjere zaštite od zagađenja podzemnih voda, vršiti daljnja istraživanja, a na ista se ne mogu širiti građevinska područja niti izgrađivati gospodarski i drugi pogoni. Gospodarske građevine za uzgoj životinja ne smiju se graditi u radijusu od 500 m oko potencijalne lokacije vodocrpilišta.
2. Izgradnja i uređivanje zemljišta uz vodotoke treba se izvoditi u skladu s vodopravnim uvjetima.
3. U vodotoke se ne smije ispuštati gnojnica, otopine umjetnih gnojiva, kao i druge štetne tvari, posebno iz gospodarskih i objekata.
4. Posebnim uvjetima građenja u zoni zaštite vodonosnika, potrebno je usmjeriti sadnju plantaža trajnih nasada u području vodonosnika, odnosno limitirati kulture koje neće zahtijevati uporabu kemijskih sredstava.
5. Nije dozvoljeno upuštanje zauljenih oborinskih voda s prometnih površina i parkirališta putem privremenih i/ili trajnih ispusta u: vodotoke, melioracijske kanale i čestice javnog vodnog dobra.

**9.6.1.3. Mjere zaštite od potresa**

1. Prema “Privremenoj seizmološkoj karti SFRJ” iz 1982. godine za povratni period od 500 godina, područje Općine Bedekovčina pripada VII° i VIII° seizmičkoj zoni prema MSK ljestvici. U svrhu efikasne zaštite od potresa, neophodno je konstrukcije građevina planiranih za izgradnju na području Općine uskladiti sa posebnim propisima za navedenu seizmičku zonu.
2. S obzirom na mogućnost zakrčenosti ulica i prometnica uslijed urušavanja građevina i objekata, potrebno je osigurati dovoljno široke i sigurne evakuacijske putove, omogućiti nesmetan pristup svih vrsti pomoći u skladu s važećim propisima. Kod izgradnje novih dijelova naselja, bruto gustoća naseljenosti ne smije prelaziti 200 stanovnika/ha.
3. Međusobni razmak stambenih, osim objekata niske stambene izgradnje, odnosno poslovnih objekata ne može biti manji od H1/2 + H2/2 + 5m, gdje je H1 visina vijenca jednog objekta, a H2 visina vijenca susjednog objekta pod uvjetom da krovište nema nagib veći od 60º, a sljedeća uvučena etaža da ne prelazi liniju nagiba od 45º.
4. Izgrađivati se mogu samo otvoreni blokovi koji imaju najmanje dva otvora čija širina ne može biti manja od H1/2 + H2/2 +5m.
5. Neizgrađene površine za sklanjanje od rušenja i evakuaciju stanovništva moraju biti udaljene od susjednih objekata najmanje za polovinu visine (H/2) tih objekata. Veličina neizgrađene površine iz stavka 1. ovoga članka ne može biti manja od St./4 računano u m2, gdje je St broj stanovnika.
6. Uvjeti uređenja prostora za građevnu česticu moraju sadržavati i stupanj seizmičnosti područja u kojem se čestica nalazi.
7. U građevinama društvene infrastrukture, športsko-rekreacijske, zdravstvene i slične namjene koje koristi veći broj različitih korisnika, osigurati prijem priopćenja nadležnog županijskog centra 112 o vrsti opasnosti i mjerama koje je potrebno poduzeti.
8. Prilikom određivanja lokacija, dimenzioniranja i projektiranja građevina potrebno se pridržavati sljedećih preporuka:

* Kod planiranja i gradnje podzemnih javnih, komunalnih i sličnih građevina, dio kapaciteta neophodno je prilagoditi zahtjevima sklanjanja ljudi te planirati tako da je pristup omogućen i u uvjetima rušenja zgrade.
* Sabirne ceste u naseljima potrebno je planirati tako da ih rušenje zgrada ne zatvori za promet, odnosno da se ruševine mogu što jednostavnije raščistiti radi evakuacije ljudi i dobara.
* Za nova naselja potrebno je planirati više ulazno-izlaznih prometnica s neposrednim zaobilaznim cestama.
* Radi zaštite od potresa, protupotresno projektiranje građevina, sukladno postojećoj regulativi i tehničkim normativima, neophodno je temeljiti na seizmičkoj mikrorejonizaciji, odnosno seizmičkom zemljovidu.

1. Mjere zaštite od rušenja uključene su u odredbe za provođenje ovoga PPU-a u vidu propisanih koridora prometnica i minimalnih širina ulica, propisanim minimalnim udaljenostima građevina od regulacijskih linija te minimalnim međusobnim udaljenostima pojedinih građevina.

**9.6.1.4. Mjere zaštite od tehničko-tehnoloških katastrofa izazvanih nesrećama u gospodarskim objektima**

1. U blizini zatečenih lokacija gdje se proizvode, skladište, prerađuju, prevoze, sakupljaju ili obavljaju druge radnje s opasnim tvarima, ne preporuča se gradnja građevina u kojima boravi veći broj osoba: dječji vrtić, škola, sportske dvorane, trgovački centri, stambene građevine i dr.
2. Nove građevine koje se planiraju graditi, a u kojima se pojavljuju opasne tvari, potrebno je locirati na način da u slučaju nesreće ne ugrožavaju stanovništvo (rubni dijelovi poslovnih i gospodarskih zona) te obvezivati na uspostavu sustava za uzbunjivanje i uvezivanje na 112.)
3. Prilikom svih zahvata u prostoru, te izrade dokumenata prostornog uređenja, obvezno je koristiti odredbe Pravilnika o uvjetima za vatrogasne pristupe i Pravilnika o tehničkim normativima za hidrantsku mrežu za gašenje požara, odnosno važećih propisa.
4. Građevine i postrojenja u kojima će se skladištiti i koristiti zapaljive tekućine i plinovi, moraju se graditi na sigurnosnoj udaljenosti od ostalih građevina i komunalnih uređaja, u skladu s odredbama Zakona o zapaljivim tekućinama i plinovima.

**9.6.1.5. Mjere zaštite od tehničko-tehnoloških katastrofa izazvanih nesrećama u prometu**

1. Izgradnju objekata u kojima se okuplja veći broj ljudi (škole, vrtići, sportski objekt, i sl.) uvjetovati u unutrašnjosti naselja, odnosno ne iste graditi u blizini prometnica po kojima se prevoze opasne tvari za lokalne potrebe.
2. Planiranje ili rekonstrukciju novih prometnica, a kojima će se omogućiti prijevoz opasnih tvari, potrebno je locirati izvan naseljenog mjesta, a uz postojeće prometnice (kojima je dozvoljen prijevoz opasnih tvari) gradnju novih građevina omogućiti uz minimalnu udaljenost od prometnice.
3. Prometnice prilikom rekonstrukcije, ili nove prometnice graditi na način da udovoljavaju sigurnosnim zahtjevima i standardima, i da osiguravaju nesmetan promet svih vrsta vozila.

**9.6.1.6. Mjere sklanjanja**

1. Za sklanjanje ljudi i materijalnih dobara, potrebno je osigurati skloništa osnovne zaštite, odnosno u sklopu individualne stambene izgradnje skloništa dopunske zaštite (skloništa dopunske zaštite nisu obveza), a sukladno propisima Republike Hrvatske. Podrumski i drugi podzemni ili djelomično ukopani prostori, trebaju se graditi tako da mogu poslužiti kao objekti za sklanjanje (zakloni), a u obiteljskim kućama, da se mogu koristiti kao obiteljska skloništa.
2. U Općini Bedekovčina postoji jedno sklonište pojačane zaštite na lokaciji Bedekovčina, Trg Ante Starčevića iza br. 2-4. Uz sklonište, na području Općine postoje i podrumski zakloni, odnosno komunalni objekti ispod površine tla koji se mogu prilagoditi za sklanjanje.
3. Općina neće graditi nova skloništa za potrebe sklanjanja ljudi, već će se stanovništvo sklanjati u postojećem skloništu, kućnim skloništima, podrumima i postojećim javnim objektima koji se mogu uz odgovarajuću edukaciju korisnika i brzu prilagodbu, pretvoriti u adekvatne prostore za sklanjanje.
4. Gradnju rovova i zaklona treba predvidjeti u slučaju neposredne ratne opasnosti u blizini stambenih objekata koji nemaju mogućnost prenamjene podrumskog prostora u dopunsko sklonište.
5. Zakloni se ne smiju graditi u neposrednoj blizini skladišta zapaljivih materijala, u razini nižoj od podruma zgrade, niti u poplavnim područjima.

**9.6.1.7. Ostale mjere zaštite**

1. Mjere zaštite od mogućih drugih prirodnih i civilizacijskih nesreće koje su utvrđene u važećoj *Procjeni ugroženosti za područje Općine* (suše, olujno i orkansko nevrijeme, pijavice, klizišta koja bi nastala uslijed potresa ili jakih kiša, snježne oborine, poledice, tuče, nuklearne i radiološke nesreće, epidemiološke i sanitarne opasnosti i dr.), potrebno je provoditi sukladno *Planu zaštite i spašavanja*, ali i sukladno pojedinim posebnim propisima, posebice vezano uz nuklearne i radiološke nesreće, epidemiološke i sanitarne opasnosti.
2. U mjerama zaštite od suše i smanjenju eventualnih šteta potrebno je sagledati mogućnost planiranja izgradnje sustava navodnjavanja, korištenjem vode iz vodotoka i bunara. U tom smislu valjalo bi za područje Općine izvršiti uvid u broj izvorišta vode i kapacitete bunara, te odrediti one koji svojim kapacitetima i položajem mogu služiti kao bunari od javnog interesa i iste staviti pod režim stalne kontrole. Kod razvoja javne vodovodne mreže (vodovodnih ogranaka) nastaviti sa započetom praksom izgradnje hidrantske mreže.
3. Mjere zaštite od olujnog ili orkanskog nevremena i jakog vjetra te snijega podrazumijevaju obvezu projektiranja i građenja građevina sukladno tehničkim pravilnicima kojima su definirana opterećenja na konstrukciju građevine sukladno području u kojem se grade (podaci o udarima vjetra, podaci o debljini snježnog pokrivača odnosno njegovom opterećenju na konstrukciju), te sadnju visokog zelenila u sklopu građevnih čestica na minimalno propisanim površinama. Kod planiranja i gradnje prometnica valja voditi računa o vjetru i pojavi ekstremnih zračnih turbulencija (pijavice). Na prometnicama tj. na mjestima gdje vjetar ima jače olujne udare trebaju se postavljati posebni zaštitni sistemi, tzv. vjetrobrani i posebni znakovi upozorenja.
4. U svrhu efikasne zaštite od klizišta na području postojećih te potencijalnih klizišta, u slučaju gradnje, propisati obavezu geološkog ispitivanja tla, te ograničiti izgradnju stambenih, poslovnih i drugih građevina na područjima bilo potencijalnih ili postojećih klizišta, ili prije početka izgradnje uvjetovati sanaciju klizišta. Na mjestima gdje to dozvoljava konfiguracija terena primijeniti mjere zaštite stabilnosti tla uređenjem erozijskih područja i sprečavanjem ispiranja tla, pošumljivanjem i gradnjom regulacijskih građevina kako bi se spriječilo nastajanje klizišta.
5. Sezona obrane od tuče traje od 1. svibnja do 30. rujna kada tuča može prouzročiti velike štete na poljoprivrednim kulturama i ostaloj imovini. Na području RH, operativna obrana provodi se pomoću raketa, a od 1994. i prizemnim generatorima na osam radarskih centara. Na području Općine Bedekovčina postoji stanica za obranu od tuče (u Keblu).
6. U svrhu efikasne zaštite od poledica preventivne mjere provodi odgovarajuća služba koja u svojoj redovnoj djelatnosti vodi računa o sigurnosti prometne infrastrukture, poduzima potrebne aktivnosti i u pripravnosti ima operativne snage i materijalne resurse. Osim navedenog, redlaže se povećati broj ugibališta na jednosmjernim lokalnim i nerazvrstanim prometnicama pobrđa, te odrediti mjesta za privremeno deponiranje očišćenog snijega s tih prometnica.
7. U svrhu efikasne zaštite od epidemija potrebno je izgradnju gospodarskih građevina za uzgoj životinja udaljiti od pojasa stambenog i stambeno – poslovnog objekta. Gospodarske građevine za uzgoj životinja ne smiju se graditi u radijusu od 500 m oko potencijalne lokacije vodocrpilišta. S obzirom na pojavu bolesti kao što su ptičja gripa, a posebno svinjska kuga, tamo gdje je to još moguće potrebno je u vangradskim naseljima spriječiti širenje istih i njihovo spajanje, odnosno ostaviti razmake koji omogućavaju stvaranje dezinfekcijskih barijera – koridora.
8. Mjere zaštite od nesreća na odlagalištima otpada podrazumijevaju izradu kartografskih prikaza uređenih i „divljih“ odlagališta otpada, te u planovima prostornog uređenja gradova i općina, osobito onima s intenzivnijom poljoprivredom, predviđanje odlagališta biljnog otpada s mogućnošću kompostiranja, čime bi se smanjio potencijal razmnožavanja glodavaca i širenja zaraza.

**9.6.2. ZAŠTITA OD RUŠENJA**

1. Mjere zaštite od rušenja uključene su u odredbe za provođenje ovoga PPU-a u vidu propisanih koridora prometnica i minimalnih širina ulica, propisanim minimalnim udaljenostima građevina od regulacijskih linija te minimalnim međusobnim udaljenostima pojedinih građevina.
2. Međusobni razmak građevina prilagoditi zoni urušavanja zgrada sukladno Pravilniku o mjerama zaštite od elementarnih nepogoda i ratnih opasnosti u prostornom planiranju i uređivanju prostora.
3. Prometnice i kontaktna izgradnja trebaju biti tako planirane da u slučaju urušavanja uvijek postoji mogućnost propusnosti interventnih vozila.
4. Kod projektiranja većih raskrižja i čvorišta s prometnicama projektiranim u dvije ili više razina, mora se osigurati cijeli lokalitet čvorišta na način da se isti režim prometa može, unaprijed projektiranim načinom, odvijati na jednoj (prizemnoj) razini.
5. Kod rekonstrukcije starijih građevina koje nisu izgrađene po protupotresnim propisima, mora se pri projektiranju propisati obveza analize otpornosti građevina na rušenje uslijed potresa i predvidjeti odgovarajuću sanaciju i mjere zaštite ljudi i građevina od rušenja.

**9.6.3. ZAŠTITA OD POŽARA**

Zaštita od požara treba se provoditi u skladu s Planom zaštite od požara koji mora biti izrađen temeljem Procjene ugroženosti od požara i tehnoloških eksplozija Općine Bedekovčina i sljedećim mjerama:

1. a) Vatrogasne prilaze građevinama izvesti u skladu sa zakonima, pravilnicima i normama.
2. b) Kod određivanja međusobne udaljenosti građevina voditi računa o požarom opterećenju građevina, intenzitetu toplinskog zračenja kroz otvore građevina, vatrootpornosti građevina i fasadnih zidova, meteorološkim uvjetima i dr. Ako se izvode građevine s malim požarnim opterećenjem, njihova međusobna udaljenost trebala bi biti minimalno 3,0 m. Ako je jedna od susjednih građevina sa srednjim ili velikim požarnim opterećenjem, međusobna sigurnosna udaljenost određuje se proračunom. Ukoliko nije moguće postići sigurnosnu udaljenost među građevinama, potrebno je predvidjeti dodatne, pojačane mjere zaštite od požara sukladno glavi V. važećeg Pravilnika o otpornosti na požar i drugim zahtjevima koje građevine moraju zadovoljiti u slučaju požara. Ako se građevina izgrađuje kao prislonjena uz susjednu građevinu (na međi):

* ili mora biti odvojena od susjedne građevine požarnim zidom vatrootpornosti najmanje 90 minuta, koji u slučaju da građevina ima krovnu konstrukciju (ne odnosi se na ravni krov) nadvisuje krov građevine najmanje 0,5 metara
* ili završava dvostranom konzolom iste vatrootpornosti dužine najmanje 1 metar ispod pokrova krovišta, koji mora biti od negorivog materijala najmanje na dužini konzole.

1. c) Skladišta, pretakališta i postrojenja za zapaljive tekućine i plinove, te skladišta eksploziva planirati na mjestima sukladnim pozitivnim zakonskim odredbama, pravilnicima i normama.
2. d) Prilikom gradnje, ili rekonstrukcije vodoopskrbne mreže, ukoliko ne postoje, predvidjeti vanjsku hidrantsku mrežu sukladno posebnom propisu.
3. e) Zaštite od požara stambenih, javnih, poslovnih, gospodarskih i infrastrukturnih građevina provodi se tijekom projektiranja sukladno pozitivnim hrvatskim zakonima i na njima temeljenim propisima, kao i prihvaćenim normama iz područja zaštite od požara i pravilima struke.
4. f) Rekonstrukcije postojećih građevina u naseljima projektira se na način da se ne povećava ukupno postojeće požarno opterećenje građevine, zone ili naselja kao cjeline.
5. g) Radi smanjenja požarnih opasnosti kod planiranja ili projektiranja rekonstrukcija građevina građenih kao stambeni ili stambeno-poslovni blok pristupa se promjeni namjene poslovnih prostora s požarno opasnim sadržajima, odnosno zamijeniti ih požarno neopasnim sadržajima.
6. h) Sve pristupne ceste u dijelovima naselja koje se planiraju izgraditi sa slijepim završetkom, moraju se projektirati s okretištem na njihovom kraju za vatrogasna i druga interventna vozila. Nove ceste i rekonstrukcije postojećih cesta s dva vozna traka (dvosmjerne) treba projektirati minimalne širine kolnika od 5,5 metara, odnosno obvezno je planiranje vatrogasnih pristupa koji imaju propisanu širinu, nagibe, okretišta, nosivost i zaokretne radijuse u skladu s odredbama propisa o uvjetima za vatrogasne pristupe.
7. i) Za građevine koje se planiraju uz posebne mjere zaštite od požara, uz obvezu ishođenja posebnih uvjeta, propisuje se i obvezno ishođenje suglasnosti od nadležne policijske uprave o pravilnom planiranju protupožarne zaštite,
8. j) Za zaštitu šuma od požara treba predvidjeti i održavati šumske prosjeke i vatrogasne putove na temelju uvjeta Hrvatskih šuma.

**10. MJERE PROVEDBE PLANA**

**10.1. Obveze izrade prostornih planova**

2. U cilju provođenja ovoga Plana i zaštite prostora određuje se izrada, kroz smišljenu etapnu realizaciju planova užih prostornih cjelina i to:

* UPU - dijelovi naselja prema Odluci o izradi za dijelove građevinskih područja uključujući i dijelove čija je izrada uvjetovana zakonskim odredbama (ZPU)
* UPU 2 - gospodarska zona "Bedekovčina 2"
* UPU 3 - gospodarska zona "Bedekovčina 3"
* UPU 5 - sportsko-rekreacijska i turistička zona u Poznanovcu
* UPU 6 - turistička zona u Poznanovcu
* UPU 7 - sportski centar Jezera u Bedekovčini
* UPU 8 - centar Bedekovčine
* UPU 9 - neizgrađena neuređena mješovita zona (M1) Bedekovčina
* UPU 10 - planirano groblje u Poznanovcu
* UPU 11 - turističko-rekreacijska zona u Bedekovčini

(2) Urbanističkim planovima uređenja preporuča se, uz osnovnu organizaciju - namjenu prostora i druge elemente utvrđene zakonom i propisom o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova, razraditi i sljedeće:

* definirati mogućnost etapne realizacije ukoliko se prostori za koje se izrađuje UPU neće moći odjednom realizirati, te vezano uz to dinamiku aktiviranja pojedinih dijelova prostora unutar obuhvata UPU-a
* odrediti nužne, odnosno minimalne pretpostavke koje je potrebno osigurati vezano uz dinamiku zaposjedanja pojedinih prostora (aktiviranje svakog novog dijela prostora nakon popunjavanja prethodnog dijela barem preko 50% ili sl.)
* odrediti minimalni standard infrastrukturnog opremanja i imovinsko pravnog sređivanja prije izgradnje.

(3) Urbanističkim planom uređenja mogu se propisati stroži kvantitativni i kvalitativni uvjeti i mjere za provedbu zahvata u prostoru, odnosno viši prostorni standardi od onih propisanih Prostornim planom te se njime ne moraju planirati sve namjene prostora koje su Prostornim planom predviđene kao mogućnost.

(4) Odlukom o izradi urbanističkog plana uređenja može se odrediti uži ili širi obuhvat tog plana od obuhvata određenog prostornim planom lokalne razine šireg područja te se može odrediti obuhvat tog plana i za područje za koje obuhvat nije određen prostornim planom lokalne razine šireg područja.

**10.2. Primjena posebnih razvojnih i drugih mjera**



Primjena posebnih mjera obuhvaća aktivnosti koje prate i pospješuju realizaciju ovog Plana, a obuhvaćaju:

* pošumljavanje zemljišta na dijelovima klizišta i geološki nestabilnih područja u svojstvu zaštitnih šuma, izradu prostorno-planske dokumentacije za uža područja (UPU)
* izradu studijske i analitičke dokumentacije radi definiranja ciljeva i prostornih potreba u okviru glavnih razvojnih sektora (turizam, malo poduzetništvo i sl.), te utvrđivanja područja razvitka u segmentu prometne i komunalne infrastrukture
* izradu dokumentacije praćenja stanja u prostoru radi organizacije daljnje realizacije ovog Plana te definiranja lokacija, razine i načina financiranja budućeg uređenja građevinskog zemljišta.

**10.2.1. Mjere sprečavanja arhitektonsko-urbanističkih barijera**

2. Na području obuhvata Plana potrebno je primjenjivati urbanističko – tehničke uvjete i normative za sprečavanje stvaranja arhitektonsko – urbanističkih barijera, u skladu s posebnim propisima.
3. Građevine javne i poslovne namjene, odnosno društvene i socijalne, turističko-sportsko-rekreacijske građevine, stambene i stambeno-poslovne te druge građevine koje koristi veći broj različitih korisnika, kao i javne prometne površine, moraju biti građene ili uređene na način da je osobama smanjene pokretljivosti osiguran nesmetan pristup, kretanje, boravak i rad.
4. Potrebno je, u skladu s posebnim propisima, osigurati određen broj PGM za osobe sa smanjenom pokretljivošću u odnosnu na ukupni propisani broj PGM, te izvoditi pristupe pješačkim prijelazima na križanjima sa skošenim rubnjacima, kako bi se osiguralo nesmetano kretanje osoba sa smanjenom pokretljivošću.

**10.3. Rekonstrukcija građevina čija je namjena protivna planiranoj**

2. Dopuštena je rekonstrukcija postojećih zakonito izgrađenih građevina zbog poboljšanja uvjeta života i rada, čija je namjena protivna namjeni utvrđenoj ovim planom.
3. Dopuštena je rekonstrukcija postojećih zakonito izgrađenih građevina u smislu poboljšanja uvjeta života i rada u područjima za koja je planirano donošenje planova užih prostornih cjelina.
4. Moguća je rekonstrukcija postojećih zakonito izgrađenih građevina zbog osiguranja neophodnih uvjeta života i rada u okviru zona zaštite, a uz suglasnost/mišljenje nadležnog Konzervatorskog odjela.

Neophodnim opsegom rekonstrukcije za poboljšanje uvjeta života i rada za stambene i stambeno-poslovne građevine smatra se:

1. obnova, sanacija i zamjena oštećenih i dotrajalih dijelova građevine u postojećim gabaritima
2. priključak na uređaje komunalne infrastrukture, te rekonstrukcija instalacija
3. dogradnja potrebnih prostorija uz postojeće stambene građevine u najvećoj površini od 15 m2
4. dogradnja, odnosno nadogradnja stambenih ili pomoćnih prostora, tako da s postojećim ne prelazi ukupno 100 m2 građevinske bruto površine i da se ne poveća broj stanova
5. adaptacija tavanskog ili drugog prostora unutar postojećeg gabarita u stambeni prostor sa mogućnošću dozvoljenog nadozida
6. zamjena krovišta, ili postava kosog krovišta na ravne krovove
7. sanacija postojećih ogradnih i potpornih zidova.

Neophodnim opsegom rekonstrukcije za poboljšanje uvjeta života i rada za građevine druge namjene smatra se:

1. obnova i sanacija oštećenih i dotrajalih konstruktivnih dijelova građevina i krovišta
2. dogradnja sanitarija, garderoba, manjih spremišta i sl. do najviše 16 m2 izgrađenosti za građevine do 100 m2 građevinske bruto površine, odnosno do 5% ukupne građevinske bruto površine za veće građevine
3. prenamjena i funkcionalna preinaka građevine pod uvjetom da nova namjena ne pogoršava stanje okoliša
4. dogradnja i zamjena dotrajalih instalacija, te izmjena uređaja i instalacija ovisno o promjeni tehničkih rješenja
5. priključak na građevine i uređaje komunalne infrastrukture.

Nije dopuštena rekonstrukcija građevina koje svojim postojanjem ili uporabom ugrožavaju okoliš iznad zakonom dopuštenih vrijednosti, ukoliko se rekonstrukcijom ne otklanjaju izvori negativnih utjecaja.



Rekonstrukcijom se smatra i rekonstrukcija javnih prometnih površina, te rekonstrukcija građevina i uređaja infrastrukture na javnim prometnim površinama.

PREDSJEDNICA OPĆINSKOG VIJEĆA

Valentina Pakračić- Jambrek