**TOČKA 11.**

**PRIJEDLOG ODLUKE O IZMJENI I DOPUNI ODLUKE O RASPOREĐIVANJU SREDSTAVA ZA FINANICIRANJE POLITIČKIH STRANAKA IZABRANIH S LISTE GRUPE BIRAČA ZASTUPLJENIH U OPĆINSKOM VIJEĆU OPĆINE BEDEKOVČINA ZA 2025. GODINU**



**REPUBLIKA HRVATSKA**

**KRAPINSKO-ZAGORSKA ŽUPANIJA**

**OPĆINA BEDEKOVČINA**

**OPĆINSKI NAČELNIK**



KLASA: 402-04/25-01/12

URBROJ: 2140-8-01-4

Bedekovčina, 08.07.2025. godine

**OPĆINSKOM VIJEĆU**

**OPĆINE BEDEKOVČINA**

**PREDMET: Prijedlog Odluke o izmjeni i dopuni Odluke o raspoređivanju sredstava za financiranje političkih stranaka izabranih s liste grupe birača zastupljenih u općinskom vijeću Općine Bedekovčina za 2025. godinu**

* donošenje, predlaže se

**PRAVNI TEMELJ:** Članak 10. stavak 3. Zakona o financiranju političkih aktivnosti, izborne promidžbe i referenduma („Narodne novine“ broj 29/19 i 98/19)

Članak 29. Statuta Općine Bedekovčina („Službeni glasnik Krapinsko-zagorske županije“ broj 12/21)

**NADLEŽNOST ZA DONOŠENJE:** Općinsko vijeće

**PREDLAGATELJ:** Općinski načelnik

**OBRAZLOŽENJE:**

Sredstva za redovito godišnje financiranje političkih stranaka i nezavisnih vijećnika iz proračuna jedinica samouprave dužna je osigurati jedinica samouprave u iznosu koji se određuje u proračunu jedinice samouprave za svaku godinu za koju se proračun donosi, s tim da visina sredstava po jednom članu predstavničkog tijela jedinice samouprave godišnje ne može biti određena u iznosu manjem od 2.000,00 kuna u predstavničkom tijelu jedinice samouprave koja ima od 3001 do 10.000 stanovnika.

Pravo na redovito godišnje financiranje iz sredstava proračuna jedinica samouprave imaju političke stranke koje su prema konačnim rezultatima izbora dobile mjesto člana u predstavničkom tijelu jedinice samouprave i nezavisni vijećnici.

Sredstva za redovito godišnje financiranje iz proračuna jedinice samouprave raspoređuju se na način da se utvrdi jednaki iznos sredstava za svakog člana u predstavničkom tijelu jedinice samouprave, tako da pojedinoj političkoj stranci koja je bila predlagatelj liste pripadaju sredstva razmjerna broju dobivenih mjesta članova u predstavničkom tijelu jedinice samouprave, prema konačnim rezultatima izbora za članove predstavničkog tijela jedinice samouprave.

Ako nezavisni vijećnik postane član političke stranke koja participira u predstavničkom tijelu jedinice samouprave, sredstva za redovito godišnje financiranje iz proračun jedinica samouprave za tog vijećnika pripadaju stranci čiji je član on postao i doznačuju se na račun te političke stranke u razdoblju do isteka njegovog mandata, neovisno o eventualnom istupanju iz te stranke u navedenom razdoblju.

Za svakog člana predstavničkog tijela jedinica samouprave političkim strankama odnosno nezavisnim vijećnicima pripada i pravo na naknadu u visini od 10% iznosa predviđenog po svakom članu predstavničkog tijela jedinice samouprave. Podzastupljenost spola postoji ako je zastupljenost jednog spola u predstavničkom tijelu jedinice samouprave niža od 40%.

Obzirom da je nakon provedenih lokalnih izbora promijenjen sastav Općinskog vijeća Općine Bedekovčina, potrebno je promijeniti navedenu Odluku.

Slijedom iznijetog, predlažem donošenje odluke u predloženom tekstu.

Dodatna obrazloženja za ovu točku dnevnog reda dat općinski načelnik, Željko Odak.

**OPĆINSKI NAČELNIK**

**Željko Odak**



**REPUBLIKA HRVATSKA**

**KRAPINSKO-ZAGORSKA ŽUPANIJA**

**OPĆINA BEDEKOVČINA**

**OPĆINSKO VIJEĆE**

KLASA: 402-04/25-01/12

URBROJ: 2140-8-02/1-

Bedekovčina,

**PRIJEDLOG**

Na temelju članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“ broj 29/19 i 98/19) i članka 29. Statuta Općine Bedekovčina („Službeni glasnik Krapinsko-zagorske županije“ broj 12/21), Općinsko vijeće Općine Bedekovčina na 02. sjednici održanoj dana \_\_\_\_\_\_\_\_2025. godine, donijelo je

**ODLUKU**

**O IZMJENI I DOPUNI ODLUKE**

**O RASPOREĐIVANJU SREDSTAVA ZA FINANCIRANJE POLITIČKIH STRANAKA I ČLANOVA IZABRANIH S LISTE GRUPE BIRAČA ZASTUPLJENIH U OPĆINSKOM VIJEĆU OPĆINE BEDEKOVČINA ZA 2025. GODINU**

Članak 1.

U Odluci o raspoređivanju sredstava za financiranje političkih stranaka i članova izabranih s liste grupe birača zastupljenih u Općinskom vijeću Općine Bedekovčina za 2025. godinu („Službeni glasnik Krapinsko-zagorske županije“ broj 10/25) tablica u članku 4. mijenja se i glasi:

| **Redni**  **broj** | **Politička stranka i nezavisni vijećnici** | **Broj vijećnica/ka** | | **Iznos u EUR** |
| --- | --- | --- | --- | --- |
| **žene** | **muški** |  |
|  | SOCIJALDEMOKRATSKA PARTIJA HRVATSKE - SDP | 1 | 2 | 1.156,00 |
|  | HRVATSKA STRANKA UMIROVLJENIKA – HSU | 1 | 0 | 410,00 |
|  | HRVATSKA DEMOKRATSKA ZAJEDNICA - HDZ | 2 | 3 | 1.939,00 |
|  | HRVATSKA NARODNA STRANKA - LIBERALNI DEMOKRATI - HNS | 1 | 2 | 1.156,00 |
|  | NARODNA STRANKA - REFORMISTI | 0 | 1 | 373,00 |

Članak 2.

Ova odluka stupa na snagu osmog dana od dana objave u „Službenom glasniku Krapinsko-zagorske županije“.

PREDSJEDNICA OPĆINSKOG VIJEĆA

Valentina Pakračić-Jambrek