**TOČKA 8.**

**PRIJEDLOG ODLUKE O RAZRJEŠENJU I IMENOVANJU POVJERENSTVA ZA PROCJENU ŠTETA OD PRIRODNIH NEPOGODA**



**REPUBLIKA HRVATSKA**

**KRAPINSKO-ZAGORSKA ŽUPANIJA**

**OPĆINA BEDEKOVČINA**

**OPĆINSKI NAČELNIK**



KLASA: 921-01/25-01/01

URBROJ: 2140-8-01-1

Bedekovčina, 08.07.2025. godine

**OPĆINSKOM VIJEĆU**

**OPĆINE BEDEKOVČINA**

**PREDMET: Prijedlog Odluke o razrješenju i imenovanju članova povjerenstva za procjenu šteta od prirodnih nepogoda**

* donošenje, predlaže se

**PRAVNI TEMELJ:** Članak 14. Zakona o ublažavanju i uklanjanju posljedica prirodnih nepogoda („Narodne novine“ broj 16/19)

Članak 29. Statuta Općine Bedekovčina („Službeni glasnik Krapinsko-zagorske županije“, broj 12/21)

**NADLEŽNOST ZA DONOŠENJE:** Općinsko vijeće

**PREDLAGATELJ:** Općinski načelnik

**OBRAZLOŽENJE:**

Člankom 14. Zakona o ublažavanju i uklanjanju posljedica prirodnih nepogoda određeno je da članove i broj članova općinskog povjerenstva imenuje Općinsko vijeće na razdoblje od 4 godine i o njihovu imenovanju obavještava županijsko povjerenstvo.

Slijedom iznijetog, predlažem donošenje odluke u predloženom tekstu.

Dodatna obrazloženja za ovu točku dnevnog reda dat će općinski načelnik, Željko Odak.

**OPĆINSKI NAČELNIK**

**Željko Odak**



**REPUBLIKA HRVATSKA**

**KRAPINSKO-ZAGORSKA ŽUPANIJA**

**OPĆINA BEDEKOVČINA**

**OPĆINSKO VIJEĆE**

KLASA: 921-01/25-01/01

URBROJ: 2140-8-02-2

Bedekovčina,

**PRIJEDLOG**

Na temelju članka 14. Zakona o ublažavanju i uklanjanju posljedica prirodnih nepogoda („Narodne novine“ broj 16/19) i članka 29. Statuta Općine Bedekovčina (“Službeni glasnik Krapinsko-zagorske županije” broj 12/21), Općinsko vijeće Općine Bedekovčina na svojoj sjednici\_\_\_\_\_\_\_\_\_\_\_\_\_ održanoj dana \_\_\_\_\_\_\_\_\_\_\_\_\_\_\_\_\_\_ , donijelo je

**ODLUKU**

**O IMENOVANJU POVJERENSTVA ZA PROCJENU ŠTETA OD PRIRODNIH NEPOGODA OPĆINE BEDEKOVČINA**

I.

Razrješuju se članovi Povjerenstva za procjenu šteta od prirodnih nepogoda Općine Bedekovčina:

1. Jurica Glumpak- predsjednik
2. Marija Jakuš – član
3. Danijel Sinković- član
4. Gordana Jurina- član
5. Darko Antonina- član

II.

U Povjerenstvo za procjenu šteta od prirodnih nepogoda Općine Bedekovčina (u daljnjem tekstu: Povjerenstvo) imenuju se:

1. Darko Antonina – za predsjednika
2. Željka Filipaj– za člana
3. Bernarda Komorčec– za člana
4. Marija Celjak – za člana
5. Tomica Gulija– za člana.

III.

Članovi Povjerenstva imenuju se na rok od četiri godine.

IV.

Povjerenstvo obavlja sljedeće poslove:

* utvrđuje i provjerava visinu štete od prirodne nepogode za područje općine
* unosi podatke o prvim procjenama šteta u Registar šteta
* unose i prosljeđuju putem Registra šteta konačne procjene šteta županijskom povjerenstvu
* raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima
* prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda
* izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih županijskom povjerenstvu putem Registra šteta
* surađuje sa županijskim povjerenstvom u provedbi zakona
* donosi plan djelovanja u području prirodnih nepogoda iz svoje nadležnosti
* obavlja druge poslove i aktivnosti iz svojeg djelokruga u suradnji sa županijskim povjerenstvima.

V.

Ova Odluka stupa na snagu danom donošenja, a objavit će se u „Službenom glasniku Krapinsko-zagorske županije“.

PREDSJEDNICA OPĆINSKOG VIJEĆA

Valentina Pakračić- Jambrek