**TOČKA 9.**

**PRIJEDLOG ODLUKE O OSLOBAĐANJU DIJELA OBVEZE PLAĆANJA KOMUNALNOG DOPRINOSA TVRTKE TT KABELI d.o.o.**



**REPUBLIKA HRVATSKA**

**KRAPINSKO-ZAGORSKA ŽUPANIJA**

**OPĆINA BEDEKOVČINA**

**OPĆINSKI NAČELNIK**



KLASA: 363-05/25-01/01

URBROJ: 2140-8-01-2

Bedekovčina, 08.07.2025. godine

**OPĆINSKOM VIJEĆU**

**OPĆINE BEDEKOVČINA**

**PREDMET: Prijedlog Odluke o oslobađanju dijela plaćanja komunalnog doprinosa tvrtke TT Kabeli d.o.o.**

**PRAVNI TEMELJ:** Članak 31. Statuta Općine Bedekovčina (Službeni glasnik Krapinsko-zagorske županije“ broj 12/21)

Članak 78. Zakona o komunalnom gospodarstvu („Narodne novine“ broj 68/18, 110/18, 32/20, 145/24)

Članak 8. stavka Odluke o komunalnom doprinosu Općine Bedekovčina

( Službeni glasnik Krapinsko-zagorske županije broj 7/19, 33/19, 25/20)

**NADLEŽNOST ZA DONOŠENJE:** Općinsko vijeće

**PREDLAGATELJ:** Općinski načelnik

**OBRAZLOŽENJE:**

Dana 27. veljače 2025. zaprimljen je zahtjev tvrtke TT Kabeli d.o.o. prema Općinskom vijeću Općine Bedekovčina radi oslobađanja dijela komunalnog doprinosa.

Člankom 78. st. 1. točkom 4.Zakona o komunalnom doprinosu (Narodne novine br. 68/18, 110/18, 32/20 i 145/24) propisano je da opće uvjete i razloge zbog kojih se u pojedinačnim slučajevima odobrava djelomično ili potpuno oslobađanje od plaćanja komunalnog doprinosa određuje predstavničko tijelo donošenjem odluke o komunalnom doprinosu.

Općinsko vijeće Općine Bedekovčina donijelo je 31.01.2019. godine Odluku o komunalnom doprinosu (Službeni glasnik KZŽ) te dana 18.06.2020. godine Odluku o dopuni Odluke o komunalnom doprinosu (Službeni glasnik KZŽ 25/2020). Člankom 8. navedene Odluke određene su mogućnosti oslobađanja komunalnog doprinosa u Općini Bedekovčina.

Zahtjev investitora tvrtke TT Kabeli d.o.o. ne udovoljava propisanim uvjetima iz prethodno navedene Odluke, pa smatram da iz tog razloga Općinsko vijeće nije u mogućnosti udovoljiti zahtjevu investitora i osloboditi ga dijela plaćanja komunalnog doprinosa.

Slijedom iznijetog, predlažem donošenje odluke u predloženom tekstu.

Dodatna obrazloženja za ovu točku dnevnog reda dat će općinski načelnik, Željko Odak.

**OPĆINSKI NAČELNIK**

**Željko Odak**

**REPUBLIKA HRVATSKA**

**KRAPINSKO-ZAGORSKA ŽUPANIJA**

**OPĆINA BEDEKOVČINA**

**OPĆINSKO VIJEĆE**

KLASA: 551-01/25-01/03

URBROJ: 2140-8-02-

Bedekovčina,

**PRIJEDLOG**

Na temelju članka 31. Statuta Općine Bedekovčina (Službeni glasnik Krapinsko-zagorske županije“ broj 12/21), članka 78. Zakona o komunalnom gospodarstvu („Narodne novine“ broj 68/18, 110/18, 32/20) i članka 8. stavka Odluke o komunalnom doprinosu Općine Bedekovčina( Službeni glasnik Krapinsko-zagorske županije broj 7/19, 33/19, 25/20) Općinsko vijeće Općine Bedekovčina na svojoj sjednici\_\_\_\_\_\_\_\_\_\_\_\_\_ održanoj dana \_\_\_\_\_\_\_\_\_\_\_\_\_\_\_\_\_\_ , donijelo je

**ODLUKU**

**O OSLOBAĐANJU DIJELA OBVEZE PLAĆANJA KOMUNALNOG DOPRINOSA TVRTKE TT KABELI d.o.o.**

I.

Rješenjem Jedinstvenog upravnog odjela Općine Bedekovčina KLASA: UP/I-363-05/24-01/16, URBROJ: 2140-8-04/3-3, od 18. prosinca 2024. godine, utvrđena je obveza plaćanja komunalnog doprinosa investitoru tvrtki TT Kabeli d.o.o. iz Sesveta, Strojarska cesta 9 c, OIB: 52139251762, u ukupnom iznosu od 78.805,87 eura.

II.

Investitor, tvrtka TT Kabeli d.o.o. podnijela je dana 14. veljače 2025. godine Općinskom vijeću Općine Bedekovčina zahtjev za oslobađanje dijela obveze plaćanja komunalnog doprinosa iz točke I. ove odluke.

III.

Općinsko vijeće Općine Bedekovčina nije u mogućnosti osloboditi investitora tvrtku TT Kabeli d.o.o. dijela obveze plaćanja komunalnog doprinosa iz točke I. ove odluke.

IV.

Ova Odluka stupa na snagu osmog dana od dana objave u „Službenom glasniku Krapinsko-zagorske županije“.

PREDSJEDNICA OPĆINSKOG VIJEĆA

Valentina Pakračić- Jambrek