**TOČKA 13.**

**PRIJEDLOG ODLUKE O DONOŠENJU PLANA RASVJETE OPĆINE BEDEKOVČINA**



**REPUBLIKA HRVATSKA**

**KRAPINSKO-ZAGORSKA ŽUPANIJA**

**OPĆINA BEDEKOVČINA**

**OPĆINSKI NAČELNIK**



KLASA: 363-01/25-01/44

URBROJ: 2140-8-01-1

Bedekovčina, 08.07.2025. godine

**OPĆINSKOM VIJEĆU**

**OPĆINE BEDEKOVČINA**

**PREDMET: Prijedlog Odluke o donošenju Plana rasvjete Općine Bedekovčina**

* donošenje, predlaže se

**PRAVNI TEMELJ:**  Članak 12. stavak 3. Zakona o zaštiti od svjetlosnog onečišćenja („Narodne novine“ broj 14/19)

Članak 29. Statuta Općine Bedekovčina („Službeni glasnik Krapinsko-zagorske županije“ broj 12/21)

**NADLEŽNOST ZA DONOŠENJE**: Općinsko vijeće

**PREDLAGATELJ:** Općinski načelnik

**OBRAZLOŽENJE:**

Člankom 12. stavkom 3. Zakona o zaštiti od svjetlosnog onečišćenja određeno je da predstavničko tijelo jedinica lokalne samouprave donosi plan rasvjete za svoje administrativno područje.

Zakonom o zaštiti od svjetlosnog onečišćenja („Narodne novine“ broj 14/19, u daljnjem tekstu:

Zakon) uređuje se zaštita od svjetlosnog onečišćenja koja obuhvaća obveznike zaštite od

svjetlosnog onečišćenja, mjere zaštite od svjetlosnog onečišćenja, način utvrđivanja najviše

dopuštenih vrijednosti rasvjetljavanja, ograničenja i zabrane rasvjetljavanja, uvjete za planiranje, gradnju, održavanje i rekonstrukciju vanjske rasvjete, mjerenje i način praćenja rasvijetljenosti okoliša te druga pitanja radi smanjenja svjetlosnog onečišćenja okoliša i posljedica djelovanja svjetlosnog onečišćenja. Prema članku 12. stavku 3. istog Zakona, jedinice lokalne samouprave i Grad Zagreb dužni su za svoje područje izraditi plan rasvjete i dostaviti ga Ministarstvu u roku od 12 mjeseci od dana stupanja na snagu Pravilnika iz članka 10. stavka 3. i članka 12. stavka 8. istoga Zakona. Obveza izrade plana rasvjete proizlazi iz Zakona.

Slijedom iznijetog, predlažem donošenje zaključka u predloženom tekstu.

Dodatna obrazloženja za ovu točku dnevnog reda dat općinski načelnik, Željko Odak.

**OPĆINSKI NAČELNIK**

**Željko Odak**

****

**REPUBLIKA HRVATSKA**

**KRAPINSKO-ZAGORSKA ŽUPANIJA**

**OPĆINA BEDEKOVČINA**

**OPĆINSKO VIJEĆE**

KLASA: 363-01/25-01/44

URBROJ: 2140-8-02-

Bedekovčina,

**PRIJEDLOG**

Na temelju članka 12. stavka 3. Zakona o zaštiti od svjetlosnog onečišćenja („Narodne novine“ broj 14/19) i članka 29. Statuta Općine Bedekovčina („Službeni glasnik Krapinsko-zagorske županije“ broj 12/21 ), Općinsko vijeće Općine Bedekovčina na svojoj 2. sjednici održanoj \_\_\_\_\_\_\_\_\_ 2025. godine donijelo je

**ODLUKU**

**o donošenju Plana rasvjete Općine Bedekovčina**

Članak 1.

Donosi se Plan rasvjete Općine Bedekovčina ( u daljnjem tekstu: Plan) za cjelokupno područje Općine Bedekovčina kojim se određuju zone ugradnje rasvjete i tehnički parametri rasvjete, u skladu sa Zakonom o zaštiti od svjetlosnog onečišćenja te podzakonskim propisima.

Članak 2.

Plan iz članka 1. ove Odluke sastavni je dio ove Odluke.

Članak 3.

Ova Odluka stupa na snagu osmog dana od dana objave u Službenog glasniku Krapinsko- zagorske županije, a Plan će se objaviti u Službenom glasniku KZŽ i općinskoj internetskoj stranici.

PREDSJEDNICA OPĆINSKOG VIJEĆA

Valentina Pakračić- Jambrek